އަނބިމީހާ އާއި ދިމާލަށް ދުވަހަކުވެސް މިހެން ނުބުނާތި!\nކުރެވޭ ކަމަކުން ނުވަތަ ބުނެވޭ އެއްޗަކުން ވެސް ވަރަށް ފަސޭހައިން އަނބިން ރުޅި އަތުވެދާނެއެވެ. މިހެން ކަންތައްތައް ދިމާވުމުން ނުވަތަ އަނބިމީހާ ރުޅިއައުމުން، އެއީ ކީއްވެގެންކަން ވެސް ގިނަ ފިރިންނަށް ނޭނގެއެވެ.\nވާހަކަ ދެއްކުމުގައި އަނބިންނާއި ދޭތެރޭ ސަމާލުވެ ބަލަންޖެހޭ ގޮތްތަކެއްވާކަމާއި މެދު އެއްވެސް ޝައްކެއް ނެތެވެ.\nމިފަހަރުގެ ލިޔުމުގައި މިހިމަނާލަނީ އަނބިމީހާއާއި ދިމާލަށް މިފަދައިން ބުނެގެން ނުވާނެ ބައެއް ޖުމްލަ ތަކެވެ.\n"އެހާ މުސްކުޅިއެއް ނޫން"\n"އޭ، ކާއެއްޗެއް ހަދާބަލަ"\n"އަހަރެންގެ މަންމަ ތިކަން ކުރާ ގޮތް ކިޔާދެންތަ؟"\n"އަހަންނާއި އެކީ ޖިމަށް ދާނަންތަ؟"\nއަނބިމީހާގާތު މިހެން އެހުމަށްވުރެ، ދިމާލަށް 'ތިހުރީ ވަރަށް ފަލަވެފައޭ ކުދާކޮށް ކަސްރަތު ކޮށްލާށޭ' ބުނުންވެސް މާރަނގަޅުވާނެއެވެ. އެއީ ސީދަ އެހެން ނުބުނި ކަމުގައި ވިޔަސް، މިހެން ބުނުމުން އެބުނެވެނީ އެހެންނޭ އަނބިމީހާގެ ހިތަށް އަރާނެއެވެ. އަނބިމީހާ އާއި ދިމާލަށް 'މުސްކުޅިއޭ' ބުނުން ނުރައްކާތެރިވާ ގޮތަށް 'ފަލައޭ' ބުނުން ވެސް ވަރަށް ނުރައްކާތެރިއެވެ.\n"އެހާ ސީރިއަސް ނުވެބަލަ!"\n"އެއީ ވަރަށް ސަޅި ކުއްޖެއް"\nތިމާގެ އަނބިމީހާގާތު، ވަކިން ޚާއްސަކޮށް އަނބިމީހުރި ތަނެއްގައި އެހެން މީހެއް ގާތު، އެހެން އަންހެން ކުއްޖެއްގެ (ރީތި ކަމުގެ) ވާހަކަ ދެއްކުމަކީ ތިމާގެ ސިއްޙަތަށް ވަރަށް ގެއްލުން ހުރި ކަމެކަށް ވާނެއެވެ. ކުރިންވެސް ބުނި ފަދައިން ފިރިމީހާއަށް އަނބިމީހާ ނޫން އެހެން އަންހެނެއް ކަމުދިޔުމަކީ، އޭނާއަށް ކެތްކުރެވޭނެ ނުވަތަ ކެތްކުރަން ގިނަފަހަރަށް ބޭނުންވެސް ވާނެ ކަމެއް ނޫނެވެ.\n2 މާޗް 2017


Maayoos nuvey, gilan verikamun salaamayi vaane: Ghassan\nމާޔޫސް ނުވޭ، ގިލަންވެރިކަމުން ސަލާމަތްވާނެ: ޣައްސާން\nގުރައިދޫ ދާއިރާގެ މެންބަރު ޣައްސާން މައުމޫން މަޖިލީހުގެ ޖަލްސާއެއްގައި ވާހަކަފުޅު ދައްކަވަނީ -- ފޮޓޯ | މަޖިލިސް\nގައުމަށް ކުރިމަތިވެފައިވާ ގިލަންވެރިކަމާމެދު މާޔޫސް ނުވުމަށް ގުރައިދޫ ދާއިރާގެ މެންބަރު ޣައްސާން މައުމޫން ގޮވާލައްވައިފި އެވެ.\nތުލުސްދޫގައި އިދިކޮޅު ކޯލިޝަނުން ބޭއްވި ޖަލްސާގައި ވާހަކަފުޅު ދައްކަވަމުން ޕީޕީއެމްގެ ނާއިބު ރައީސްގެ މަގާމުގައި ހުންނެވި ޣައްސާން މައުމޫން ވިދާޅުވީ ގައުމުގެ ކަންކަން ގޯހުން ގޯހަށްދާ ކަމުގެ ޝަކުވާ ވަރަށް ގިނަ ރައްޔިތުން ކުރަމުން ގެންދާ ކަމަށެވެ. ދިއްފުއްޓަށް ވަޑައިގަތުމުން ވެސް އިވުނީ އެ ޝަކުވާތަކުގެ އަޑުތައް ކަމަށެވެ.\nޣައްސާން ވަނީ މާޔޫސް ނުވުމަށް ރައްޔިތުންނަށް ގޮވާލައްވާފަ އެވެ.\n"ގައުމުގެ ކަންކަން ގޯހުން ގޯހަށްދާ ކަމަށް ވިދާޅުވެ، މިއަދު ވެސް ދިއްފުށިން ބައްދަލްވި އެތައް ބަޔަކު ވާހަކަ ދެއްކެވި. އަޅުގަނޑު ދަންނަވާލަން އޮތީ އެ ރައްޔިތުންނަށް މާޔޫސްވެ ވަޑައިނުގަންނަވާށޭ. ދިވެހިންނަކީ ތާރީޚު ހެކިދޭގޮތުގައި، އަބަދުވެސް، ދިވެހިންނަށް ދިމާވެފައިވާ ގިލަންތަކުން އަމިއްލައަށް ސަލާމަތްވުމުގެ ގާބިލްކަން ﷲ ސުބުޙާނަހޫ ވަތަޢާލާ ދެއްވަވާފައިވާ ބައެކޭ." ޣައްސާން ވިދާޅުވި އެވެ.\nޣައްސާން ވިދާޅުވީ މި ސަރުކާރު ވެރިކަމަށް އައި ފަހުން 320 ދުވަސްވެއްޖެ ކަމަށާ ނަމަވެސް ރައްޔިތުންނަށް އުންމީދު ގެނެސް ނުދެވުނު ކަމަށެވެ. ބާރު އޮންނަނީ ރައްޔިތުންގެ އަތްމަތީގައި ކަމަށް ވިދާޅުވެ ޣައްސާން ވަނީ ލޯކަލް ކައުންސިލް އިންތިޚާބުން ޕީޕީއެމް / ކޮންގްރެސްގެ ކޯލިޝަނަށް މެޖޯރިޓީ ދިނުމަށް އެދިވަޑައިގެންފަ އެވެ.\nއަދި ރައީސް ޔާމީން މިއަދުވެސް ހުންނެވީ ރައްޔިތުންގެ އުންމީދުތައް ހާސިލު ކޮށްދެއްވުމަށް ނުކުމެވަޑައިގެން ކަމަށް ވިދާޅުވި އެވެ.\n"ރައީސް ޔާމީން މިހާރުވެސް ނުކުމެވަޑައިގެން އެ އިންނެވީ 2023 ގައި ތި ބޭފުޅުންގެ އުންމީދުތައް.... ކީއްކުރަންތޯ، އުންމީދުތައް ފަހަނައަޅާދާ ވަރަށް ތި ބޭފުޅުންނަށް ޚިދުމަތްތައް ގެނެސް ދެއްވަން." ރައީސް ޔާމީނަށް ބޮޑުބޭބެ ވިދާޅުވާ ޣައްސާން ވިދާޅުވި އެވެ.\nރައީސް އަބްދުﷲ ޔާމީން ޕީޕީއެމް ގައްސާން މައުމޫން + ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް


Thoofaan 'Ava' Madagascar ah araa 25 meehun maruvejje\nތޫފާން އޭވާ މަޑަގަސްކަރައަށް އަރައި 29 މީހުން މަރުވެއްޖެ\nތޫފާން އޭވާ މަޑަގަސްކަރައަށް އެރުމުގެ ސަބަބުން 29 މީހުން މަރުވެ ސަތާރަ ހާސް މީހުން ގެދޮރު ގެއްލިއްޖެއެވެ.\nތޫފާން އޭވާ އެގައުމަށް އަރާފައިވަނީ މިދިޔަ ހުކުރު އަދި ހޮނިހިރު ދުވަހުއެވެ. ތޫފާނުގައި ލިބުނު ގެއްލުންތަކާ ބެހޭގޮތުން އެގައުމުގެ ނޭޝަނަލް ބިއުރޯ ފޯރ ރިސްކް އެންޑް ކެޓޭސްޓްރޮފީ މެނޭޖްމެންޓުން ނެރެފައިވާ ބަޔާނެއްގައި ބުނެފައިވަނީ ތޫފާނުގެ ސަބަބުން އަށްޑިހަ ތިންހާސް މީހުންނަށް އަސަރު ކޮށްފައިވާ ކަމަށެވެ. އަދި ހޯމަ ދުވަހާ ޖެހެންދެން އަދިވެސް 22 މީހަކު ވީނުވީއެއް ނޭނގޭ ކަމަށެވެ.\nމިތޫފާން އަރާފައިވަނީ މަޑަގަސްކަރައިގެ އިރުމަތީ ސަރަހައްދަށެވެ. އެ ސަހަރައްދުގެ އަވަށްތަކުގައި ފެންބޮޑުވެ އިމާރާތްތައް ވެއްޓި ގެއްލުންވެ މަގުތައް ވަނީ ހަލާކުވެފައެވެ. މީގެ އިތުރުން މި ސަހަރަހައްދުން މުއާސަލާތީ ހިދުމަތް ވެސް ވަނީ ކެނޑިފައެވެ.\nތޫފާނުގައި އަވަސް އެހީ ފޯރު ކޮށްދޭ ޖަމާއަތެއްގެ ފަރާތުން އަލްޖަޒީރާއަށް މައުލޫމާތު ދެމުން ބުނެފައިވަނީ، ވަރަށް ބޯކޮށް ވާރޭވެހި ފެން ބޮޑުވެ މަގުތައް ހަލާކު ވެފައިވާ ކަމަށެވެ. އަދި މުއާސަލާތީ ހިދުމަތް ވެސް ރަނގަޅަށް ނުލިބުމުގެ ސަބަބުން ގެއްލުންވި ސަރަހައްދުތަކާ ގުޅުން ވަނީ އުނދަގޫ ވެފައި ކަމަށެވެ.\nމަޑަގަސްކަރައަކީ ދުނިޔޭގައި ވަކިންއޮންނަ ގައުމުތަކުގެ ތެރެއިން ހަތަރުވަނައަށް އެންމެބޮޑު ގައުމެވެ. އެގައުމަށް ނޮވެމްބަރުމަހާއި އެޕްރީލް މަހާ ދޭތެރޭ ތޫފާން އެރުމަކީ ވަރަށް އާންމު ކަމެކެވެ. ދެހާސް ސަތާރަވަނަ އަހަރުވެސް އެގައުމަށް އެރި ތޫފާނެއްގައި 80 މީހުން މަރުވެ އެތައް ލައްކަ މީހުން ވަނީ ހާލުގައި ޖެހިފައެވެ.


Bayern in furusathu nagaalumun league foarigadhavejje | Mihaaru\nލިޕްޒިގުގެ ކުޅުންތެރިއަކު ކައިރިން ބަޔާނުގެ ލެވަންޑޯސްކީ (ކ) ބޯޅަ ހިފައިގެންދާން މަސައްކަތްކުރަނީ.-- ފޮޓޯ: އޭއެފްޕީ\n12 މެއި 2019 - 10:542comments\nލީގު ހޯދުމަށް ބަޔާނާ ވާދަކުރަމުން އަންނަ ބޮރޫޝިއާ ޑޯޓްމަންޑް ވަނީ ރޭ ކުޅުނު މެޗުން އަމިއްލަ ދަނޑުގައި 3-2 އިން ޑަސެލްޑޯފް ބަލިކޮށްފަ އެވެ.\nލީގުގެ ފަހު މެޗުތަކަށް ނުކުންނައިރު ބަޔާން އެއް ވަނައިގައި އޮތީ 33 މެޗުން 75 ޕޮއިންޓާ އެކު އެވެ. ދެ ވަނައިގައި އޮތް ޑޯޓްމަންޑަށް 33 މެޗުން ލިބިފައިވަނީ 73 ޕޮއިންޓެވެ. ލީގު ކަށަވަރުކުރަން ބަޔާނުން އަންނަ ހަފްތާގައި އަމިއްލަ ދަނޑުގައި ނުކުންނާނީ މިހާރު ބަޔާނުގެ ކޯޗަކަށް ހުރި ނިކޯ ކޮވަޗް މިދިޔަ ސީޒަނުގައި ކޯޗުކޮށްދިން އެއިންޓްރަކްޓް ފްރާންކްފާޓާ ދެކޮޅަށެވެ.\nކޮވަޗް ބުނީ އަމިއްލަ ދަނޑުގައި މޮޅެއް ހޯދައި ބަޔާނަށް ލީގު ކާމިޔާބު ކުރެވޭނެ ކަމުގެ ފުރިހަމަ ޔަގީންކަން އެބައޮތް ކަމަށެވެ.\n"އަހަރެން މި ހުރީ އިތުބާރާ އެކު. އަންނަ ހަފްތާގައި މި ލިބެނީ ލީގުގައި ވެސް ފައިނަލެއް ކުޅުމުގެ ފުރުސަތު. މިއީ ވަރަށް ގިނަ އަހަރުތަކެއް ވަންދެން ނުވެ އޮތް ކަމެއް. އެ މެޗުން މޮޅުވެ ސަޕޯޓަރުން އުފާކޮށްދޭން ތައްޔާރު،" ކްރޮއޭޝިއާ އަށް އުފަން ކޮވަޗް ބުންޏެވެ.\nރޭގެ މެޗުގައި ބަޔާނުގެ ޖަރުމަނު މިޑްފީލްޑަރު ލެއޮން ގޮރެޓްޒްކާ ވަނީ ލަނޑެއް ޖަހައިފަ އެވެ. އެކަމަކު ވީޑިއޯ އެސިސްޓަންޓް ރެފްރީ (ވީއޭއާރް)ގެ އެހީ ހޯދުމަށް ފަހު ރެފްރީ އެ ލަނޑު ގަބޫލެއް ނުކުރި އެވެ. ފަހުން ބަޔާނުގެ ސާޖް ގްނަބްރީ އާއި ރޮބަޓް ލެވަންޑޯސްކީ ފޮނުވާލި ނުރައްކާތެރި ހަމަލާތައް ވެސް ކާމިޔާބެއްނުވި އެވެ.\nރޭގެ މެޗުގެ ކުރިން ޕުލިސިޗް ޑޯޓްމަންޑްގެ ސަޕޯޓަރުންނަށް ޝުކުރުއަދާކުރަނީ. -- ފޮޓޯ: އޭއެފްޕީ\nޑޯޓްމަންޑް ރޭ ކުޅުނު މެޗު އެންމެ ބޮޑަށް ހާއްސަވަނީ އަންނަ ސީޒަނުގައި ޗެލްސީ އަށް ބަދަލުވަން ނިންމާފައިވާ އެމެރިކާގެ ވިންގް ކްރިސްޓިއަން ޕުލިސިޗަށެވެ. ރޭގެ މެޗަކީ އޭނާ ޑޯޓްމަންޑް ދަނޑުގައި ކުޅުނު ފަހު މެޗެވެ. ޑޯޓްމަންޑުން ރޭގެ މެޗުގައި ޖެހި ފުރަތަމަ ގޯލު ކާމިޔާބުކުރީ ޕުލިސިޗެވެ.\nރޭގެ މެޗަށް ފަހު ޕުލިސިޗް ބުނީ ބޭނުންވަނީ ޑޯޓްމަންޑަށް ކުޅޭ ފަހު މެޗުގައި ކާމިޔާބެއް ހޯދުމަށް ކަމަށާއި ފަހު މެޗަށް ނުކުންނާނީ ވެސް ލީގު ޗެމްޕިއަންކަން ހާސިލްކުރުމުގެ ހިތްވަރުގައި ކަމަށެވެ.


SunOnline: ''Lanka aa mashvaraa koggen masverinnah market thanavas kohdhee''\n"ލަންކާއާ މަޝްވަރާކޮށްގެން މަސްވެރިންނަށް މާކެޓު ތަނަވަސްކޮށްދީ"\nމާހިލް މުހައްމަދު 31 Aug 2020, 17:35\nމާޗް 22، 2020: މާލޭ މަސްމާރުކޭޓު ސަރަހައްދުގައި މަސްވެރިން ދޯނިން މަސް ބޭލުމުގައި -- ސަން ފޮޓޯ/ ފަޔާޒު މޫސާ\nސްރީލަންކާއިން މަސް އިމްޕޯޓުކުރުމަށް އާ ސިޔާސަތެއް ގެންގުޅޭން ވިސްނި ނަމަވެސް ރާއްޖެއަށް އެ މާކެޓު ދެމިއޮންނާނެ މަގު ތަނަވަސްކުރުމަށް އެގައުމާ މަޝްވަރާކުރުމަށް ހޯރަފުށި ދާއިރާގެ މެމްބަރު އަހްމަދު ސަލީމް ގޮވާލައްވައިފިއެވެ.\nމިއަދު ހެނދުނު ރައްޔިތުންގެ މަޖިލީހަށް ފިޝަރީޒް މިނިސްޓަރު ހާޒިރުވެވަޑައިގެންނެވި އިރު، ސްރީލަންކާގެ ސަރުކާރުން ކަނޑުމަހުގެ ވިޔަފާރިއާ ބެހޭގޮތުން ގެންގުޅެން ނިންމާފައިވާ އާ ސިޔާސަތާ ބެހޭގޮތުން މެމްބަރު ސަލީމް މިނިސްޓަރާ ސުވާލުކުރެއްވިއެވެ.\nސްރީލަންކާގެ އާ ސަރުކާރުން ގެންގުޅޭ ސިޔާސަތަކީ އެގައުމުގައި ނުހުންނަ ބާވަތްތަކުގެ މަސް އެގައުމަށް އިމްޕޯޓު ނުކުރުމަށެވެ. އެ ސިޔާސަތުގެ ސަބަބުން ރާއްޖޭގެ މަސްވެރިކަމަށްގެއްލުމެއް ލިބިދާނެތޯ ސަލީމް ސުވާލުކުރެއްވުމުން ފިޝަރީޒް މިނިސްޓަރު ޒަހާ ވަހީދު ވިދާޅުވީ އެކަމާ މެދު ކަންބޮޑުނުވާ ކަމަށާއި ހިކި ކަނޑުމަހަކީ މާ ބޮޑު އަގެއް ލިބޭ އެއްޗެއް ނޫން ކަމަށެވެ. އަދި ރާއްޖޭގެ އަމާޒު ހުރީ އަގުބޮޑެތި ބާޒާރުތަކަށް ކަމަށް ޒަހާ ވިދާޅުވިއެވެ.\nރައްޔިތުންގެ މަޖިލީހުގެ ޖަލްސާގައި މިއަދު ހަވީރު ވާހަކަދައްކަވަމުން މެމްބަރު އަހްމަދު ސަލީމް ވިދާޅުވީ ފިޝަރީޒް މިނިސްޓަރު ޒަހާ ވަހީދު މިއަދު ހެނދުނު ދެއްވި ޖަވާބާ ހުރެ ކަންބޮޑުވުން އުފެދުނު ކަމަށެވެ. އަދި މި ވަގުތަކީ ތައްޔާރުކޮށްގެން ވިއްކެން އޮތް އެއްޗެއް ވިއްކަން މަސައްކަތްކުރަންވީ ވަގުތުކަމަށް ސަލީމް ވިދާޅުވިއެވެ.\n"އެއީ ރާއްޖެއިން ވިސްނަންޖެހޭ ކަމެއް ނޫންކަމަށް އެކަމަނާ ވިދާޅުވި ކަމުގައި ވިޔަސް މި ހާލަތަކީ އެންމެ ވަޅޯމަސްގަނޑެއްވެސް، އެންމެ ހިކިމަސްގަނޑެއްވެސް ވިއްކާލެވެން އޮތްކަމަށް ވަންޏާ ވިއްކާލަން މަސައްކަތްކުރަންޖެހޭ ވަގުތެއްކަމުގައި ގަބޫލުކުރަން،" ސަލީމް ވިދަޅުވިއެވެ.\nއެހެންކަމުން ސަރުކާރުން މިކަމުގައި ގެންގުޅޭ ވިސްނުން ބަދަލުކޮށް، ސްރީލަންކާ ސަރުކާރާއެކު މަޝްވަރާކޮށްގެން އެގައުމުގެ މާކެޓު ދިވެހި މަސްވެރިކަމުގެ ސިނާއަތަށް ހުޅުވިފައި ބޭއްވޭނެ ގޮތެއް ތަނަވަސްކޮށްދޭން އޭނާ ގޮވާލެއްވިއެވެ.\nއަމީން ވަކިކުރުމުގެ މައްސަލަ ވެއްދުމަށް ސޮއި ކުރަނީ\nއޭސީސީގެ ފަސް މެމްބަރުން ވަކިކުރަން ހުށަހަޅައިފި


އިންޑިއާ ވޭރިއަންޓް އަވަށްޓެރި ގައުމުތަކަށް: ލަންކާއާއި ބަންގްލަދޭޝް އިންވެސް ފެނިއްޖެ – My WordPress\nއިންޑިއާ ވޭރިއަންޓް އަވަށްޓެރި ގައުމުތަކަށް: ލަންކާއާއި ބަންގްލަދޭޝް އިންވެސް ފެނިއްޖެ\nއަވަށްޓެރި އިންޑިއާގައި ފެތުރެމުންދާ ކޯވިޑް-19ގެ ވޭރިއަންޓަކީ، ވަަރަށް ހަލުވި ކަމާއެކު ފެތުރޭ ވޭރިއަންޓެކެވެ.\nއިންޑިއާގެ އަވަށްޓެރި ގައުމުތައް ކަމުގައިވާ ސްރީލަންކާއާއި ބަންގްލަދޭޝްއިންވެސް މިހާރު ވަނީ މި ވޭރިއަންޓް ފެނިފައެވެ. ބައިނަލްއަގްވާމީ މީޑިއާ ރިޕޯޓްތައް ބުނާގޮތުގައި، އިންޑިއާއަށް ދަތުރު ކުރި ބަންގްލަދޭޝްގެ ހަ މީހެއްގެ ފަރާތުން މި ވޭރިއަންޓް ވަނީ ފެނިފައެވެ.\nމިއީ ވަރަށް ހަލުވި މިނުގައި ފެތުރޭ ވޭރިއަންޓެއް ކަމުން ކުރިއަށް އޮތް ދުވަސްތަކުގައި އިތުރު ޕޮޒިޓިވް ކޭސްތަކެއް ފެނިގެންދާނެ ކަމަށް ބަލައި، ބަންގްޕަދޭޝްގެ ކަމާއިބެހޭ ފަރާތްތަކުން ދަނީ ރައްކާތެރިކަމުގެ ފިޔަވަޅުތައް އަޅަމުންނެވެ.\nއެގޮތުން 14 ދުވަހުގެ މުއްދަތަކަށް އިންޑިއާއަށް އެގައުމުގެ ބޯޑަރު ބަންދު ކުރުމަށް ވަނީ ނިންމައިފައެވެ.\nލަންކާއިން އިންޑިއާ ވޭރިއަންޓް ފެނިފައި ވަނީ ހޮނިހިރު ދުވަހުއެވެ. އެގައުމުގައިވެސް ބަލި ފެނުނީ އިންޑިއާއަށް ދަތުރުކޮށްފައި އައި މީހެއްގެ ފަރާތުންނެވެ. ލަންކާއާއި ބަންގްލަދޭޝްގައި ކޯވިޑް ފެތުރޭ މިންވަރު އިތުރުވަމުންދާއިރު، ހުކުރު ދުވަހު ލަންކާއިން 19 މީހަކު މިބަލީގައި ވަނީ މަރުވެފައެވެ. މިއީ ރެކޯޑް އަދަދެކެވެ.\nފާއިތުވި 24 ގަޑިއިރު، ބަންގްލަދޭޝްގައި ކޯވިޑް ޖެހިގެން މަރުވީ 24 މީހުންނެވެ.\nއިންޑިއާގައި ފެތުރެމުންދާ ވޭރިއަންޓް ވަރަށް ފަސޭހައިން ގައިން ގަޔަށް އަރައެވެ. އަދި މިއީ ފުއްޕާމެއަށްވެސް ވަރަށް ފަސޭހައިން ވަދެ، ނުރައްކާ ކުރުވާ ވޭރިއަންޓެއްވެސް މެއެވެ.


UN ge riyaasathah Raajje | Jazeera\tއދ.ގެ ރިޔާސަތަށް ރާއްޖެ، ބޮޑު ޝަރަފެއް - Jazeera\nއދ. އާންމު މަޖިލީހުގެ ރައީސަކަށް ރާއްޖޭގެ ފޮރިންގ މިނިސްޓަރ ޝާހިދު\nޝާހިދު ހޮވިވަޑައިގަތީ 76 ވަނަ ސެޝަންގެ ރިޔާސަތަށް\nއެމަނިކުފާނަށް 143 ވޯޓު ލިބިވަޑައިގަތް\nމިއީ ރިޔާސަތު ރާއްޖެ އިން ކާމިޔާބުކުރި ފުރަތަމަ ފަހަރު\nއިބްރާހިމް މުޢާން އަބްދުﷲ June 7, 2021 309 views0\nއދ. ގެ އާންމު މަޖިލީހުގެ 76 ވަނަ ބައްދަލުވުމުގެ ރިޔާސަތަށް ރާއްޖޭގެ ފޮރިންގ މިނިސްޓަރ އަބްދުﷲ ޝާހިދު ހޮވިއްޖެ އެވެ.\n76 ވަނަ އާންމު މަޖިލީހުގެ ރިޔާސަތު ބަލަހައްޓާނެ ފަރާތެއް ހޮވުމުއްޓަކައި މިއަދު ރާއްޖެ ގަޑިން 19:00 ގައި ނެގުނު ވޯޓުން މިނިސްޓަރ ޝާހިދު ހޮވިވަޑައިގަތީ 143 ވޯޓުގެ އަގުލަބިއްޔަތަކުންނެވެ. ޝާހިދާ ވާދަކުރެއްވި އަފްޣާނިސްތާނުގެ ކުރީގެ ފޮރިން މިނިސްޓަރު ޑރ.ރަލްމައި އަށް ލިބިވަޑައިގަތީ 48 ވޯޓު\nއދ.ގެ ރިޔާސަތަށް ރާއްޖެ، ބޮޑު ޝަރަފެއް


ގއ.އަތޮޅު ހޮސްޕިޓަލުން ފޯރުކޮށްދޭ މަޢުލޫމާތާއި އެއްގޮތަށް ތަކެތި ފޯރުކޮށްދޭނެ ފަރާތެއް ހޯދުމަށްބޭނުންވެއްޖެ.\nނަންބަރު: IUL)GAAH/GAAH/2019/10 )\nމިހޮސްޕިޓަލުން ފޯރުކޮށްދޭ މަޢުލޫމާތާއި އެއްގޮތަށް ތަކެތި ފޯރުކޮށްދޭނެ ފަރާތެއް ހޯދުމަށްބޭނުންވެއްޖެ.\nމި ހޮސްޕިޓަލަށް ތިރީގައި މިދަންނަވާ ތަކެތި ގަންނަން ބޭނުންވެއްޖެ.\n03 ކޮމްޕިއުޓަރ ސިސްޓަމް\n02 ފިންގަރ ޕްރިންޓް މެޝިން\n04 އެގްޒެކެޓިވް ޗެއަރ\nވީމާ، މިކަމަށް ޝައުޤުވެރިވެލައްވާ ފަރާތްތަކުން 28 އޮގަސްޓް 2019 ވަނަ ދުވަހުގެ 14:00 އަށް ގއ.އަތޮޅު ހޮސްޕިޓަލަށް ވަޑައިގެން މަޢުލޫމާތު ސާފުކުރެއްވުމަށްފަހު 09 ސެޕްޓެމްބަރ 2019 ވަނަ ދުވަހުގެ 14:00 އަށް ގއ.އަތޮޅު ހޮސްޕިޓަލަށް ވަޑައިގެން އަންދާސީ ހިސާބް ހުށަހެޅުއްވުން އެދެމެވެ.\nމަޢުލޫމާތު ސާފުކުރައްވަން ވަޑައިނުގަންނަވާ ބޭފުޅުންގެ އަންދާސީ ހިސާބުތަކާއި ގަޑިޖެހުމަށްފަހު ހުށަހަޅާ އަންދާސީ ހިސާބުތައް އަދި މަޢުލޫމާތު ފުރިހަމަނުކުރައްވާ އަންދާސީ ހިސާބުތައް ބަލައިނުގަނެވޭނެ ވާހަކަވެސް ދަންނަވަމެވެ. މި މަސައްކަތަށް އަންދާސީ ހިސާބު ހުށަހެޅޭނީ ޤާނޫނު ނަންބަރު: 2014/18 (ވިޔަފާރި ރަޖިސްޓަރީ ކުރުމާބެހޭ ޤާނޫނު) ނުވަތަ 2014/19 (އަމިއްލަ ފަރުދުންގެ ވިޔަފާރީގެ ޤާނޫނު) ގެ ދަށުން ވިޔަފާރި ރަޖިސްޓަރީ ކޮށްފައިވާ ފަރާތްތަކަށް އެކަންޏެވެ. ކުންފުނިތަކުގެ ފަރާތުން ބަދަލުގައި މީހަކު ވަޑައިގަންނަވާނަމަ، ކުންފުނީގެ ލިޔުމަކާއެކު ވަޑައިގެންނެވުން އެދެމެވެ..\n22 އޮގަސްޓް 2019 / 21 ޛުލްޙިއްޖާ 1440


ށ.މާއުނގޫދޫ ބްރާންޗުގެ އިދާރީ މަސައްކަތް ކުރުމަށްޓަކައި ޢިމާރާތެއް ކުއްޔަށް ހިފުމާއިގުޅޭ:\nމިކުންފުނީގެ ށ.މާއުނގޫދޫ ބްރާންޗުގެ އިދާރީ މަސައްކަތް ކުރުމަށްޓަކައި ޢިމާރާތެއް ކުއްޔަށް ހިފުމަށް ބޭނުންވެއެވެ. މި އިޢުލާންއާއި ގުޅޭ މަޢުލޫމާތު ކަރުދާސް ށ.މާއުނގޫދޫ ބްރާންޗުން ލިބިވަޑައިގަންނަވާނެއެވެ. އަދި މަޢުލޫމާތު ކަރުދާސް މި ޢިޢުލާނާއި އެކު އެޓޭޗް ކުރެވިފައިވާނެއެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން 14 އެޕްރީލް 2020 ވާ އަންގާރަ ދުވަހުގެ 11:00 އަށް މި ކުންފުނީގެ ށ.މާއުނގޫދޫ ބްރާންޗަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ.\n18 ޝަޢުބާން 1441\nޕަބްލިޝްކުރި ތާރީޚު: 11 އޭޕްރިލް 2020\nޕަބްލިޝްކުރި ގަޑި: 16:47\nސުންގަޑި: 14 އޭޕްރިލް 2020 11:00


Kalhuvakaru miskithah sarukaarun hamajassaidhin bimakeeemiskithuge dhaaimee vazanah vaane kamah unmeedhu kuran: Raees - One Online\n17 ނޮވެމްބަރު 2020، މާލެ، ކަޅުވަކުރު މިސްކިތް ހުޅުވުމަށް މިއަދު ބޭއްވި ރަސްމިއްޔާތަށް ރައީސް އިބްރާހިމް މުހައްމަދު ސޯލިހު ވާހަކަފުޅުދައްކަވަނީ --- ފޮޓޯ: ރައީސް އޮފީސް\nކަޅުވަކަރު މިސްކިތަށް ހަމަޖައްސައިދިން ބިމަކީ އެ މިސްކިތުގެ ދާއިމީ ވަޒަނަށް ވާނެ ކަމަށް އުއްމީދުކުރަން: ރައީސް\nކަޅުވަކަރު މިސްކިތަށް މި ސަރުކާރުން ހަމަޖައްސައިދިން ބިމަކީ އެ މިސްކިތުގެ ދާއިމީ ވަޒަނަށް ވުމަކީ އުންމީދެއް ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nކަޅުވަކަރު މިސްކިތް އަލުން ހުޅުވުމަށް މިއަދު ބޭއްވި ރަސްމިއްޔާތުގައި އެމަނިކުފާނު ވިދާޅުވީ، ކަޅުވަކަރު މިސްކިތަކީ ސަގާފަތާއި ފަންނުވެރިކަމާ ގުޅިލާމެހިފައިވާ އަދި ދިވެހިންގެ އަމިއްލަ ވަންތައް އެތައް ސިފަތަކެއް ޖަމާވެ ރައްކާކުރެވިފައިވާ ހަޒާނާއެއް ކަމަށެވެ. އެއީ އެއްތަނުން އަނެއް ތަނަށް އެ މިސްކިތް ބަދަލު ކުރެވި، ދިވެހިންގެ އަތުން އެތައް ގެއްލުންތަކެއް ދިން އިރުވެސް ވަކިވާން ބޭނުން ނުވި މިސްކިތެއް ކަމަށް ވިދާޅުވި އެވެ.\n"(ކަޅުވަކަރު މިސްކިތަކީ) ގާއިމްވެ ހުންނާނޭ ބިމެއް ނުވަތަ ގޯއްޗެއް ކަށަވަރު ނުވެ 230 ވަރަކަށް އަހަރަށްވުރެ ގިނަ ދުވަސް ވަންދެން މާލޭގެ ރައްޔިތުންނާއެކު އުޅެމުން އައި މިސްކިތެއް. އަޅުގަނޑު އުންމީދު ކުރަނީ މި ސަރުކާރުން ކަޅުވަކަރު މިސްކިތަށް ހަމަޖައްސައިދިން މި ބިމަކީ މިސްކިތުގެ ދާއިމީ ވަޒަންކަމުގައި ވެގެންދާނެ ކަމަށް،" ރައީސް ވިދާޅުވި އެވެ.\nހިރިގަލުން ބިނާކޮށްފައިވާ ދިވެހިންގެ ގަލުވަޑާމާއި ލާފެންކުރުމުގެ ފަންނުވެރިކަން ދައްކުވައިދޭ ކަޅުވަކަރު މިސްކިތަކީ ރޫޅާލައިގެން އެއްތަނުން އަނެއް ތަނަށް ބަދަލުކުރެވޭ ގޮތަށް ރާއްޖޭގައި ހަދާފައި ހުރި ހަމައެކަނި މިސްކިތެކެވެ. އެގޮތުން ރާއްޖޭގައި 1779 އިން 1799 އަށް ރަސްކަން ކުރެއްވި އައްސުލްތޯން ހަސަން ނޫރައްދީން އިސްކަންދަރުގެ ރަސްކަމުގެ 10 ވަނަ އަހަރު ބިނާކުރެއްވި އެ މިސްކިތް އަލުން ބިނާކުރައްވަން ފެއްޓެވީ، ޢިޔާޘުއްދީން ރަދުންގެ ގަނޑުވަރު ރޫޅާލައްވައި އެ ގަނޑުވަރު ހުރި ބިމުގައެވެ.\nއެ ފަހުން އިމާދުއްދީން ރަދުން، މަޖިދީމަގާއި ކަރަންކާމަގު އިންވާ ހުޅަނގު އުތުރު ކަންމައްޗަށް ކަޅުވަކަރު މިސްކިތް ބަދަލުކުރެއްވި އެވެ. ނަމަވެސް އިމާދުއްދީން ރަދުން އެތަނަށް މިސްކިތް ބަދަލު ކުރެއްވުމުގެ ކުރީގައި އެމިސްކިތް ހުރީ ކޮންތަނެއްގައިކަން މާ މުއުތަބަރު ގޮތެއްގައި އެނގި ހާމަވާކަށް ނެތެވެ.\nއިމާދުއްދީން ރަދުންގެ ފަހަށް ރައީސް، އިބްރާހިމް ނާސިރު ކަޅުވަކަރު މިސްކިތް ފުރަނަފުށީގެ ރިސޯޓު ހިންގި ފަރާތަށް ވިއްކަވައިލެއްވި އެވެ. އޮކްޓޯބަރު 1، 1978ގައި ނީލަން ކިޔައިގެން ކަޅުވަކަރު މިސްކިތް އެ ރިސޯޓުން ގަތީ 9715 ރުފިޔާ 26 ލާރި އަށެވެ. ނަމަވެސް ރައީސް މައުމޫން އަބްދުލްގައްޔޫމް ވެރިކަމަށް ވަޑައިގެން 1979 ވަނަ އަހަރު އެ މިސްކިތް ސަރުކާރަށް ނަންގަވަން ނިންމެވުމުން ފުރަނަ ރިސޯޓުން އެ މިސްކިތް ދިވެހި ސަރުކާރަށް ހަދިޔާކުރެއްވި އެވެ. އަދި ސަލްޓަން ޕާކު ކަންމައްޗަށް ކަޅުވަކަރު މިސްކިތް ބައްދަލުކޮށް އަލުން ހުޅުވީ ނޮވެމްބަރު 5، 1980 ގައި ރައީސް މައުމޫނެވެ.\nއެ މިސްކިތް އަލުން ރޫޅައިލީ ރައީސް ޔާމީން އަބްދުލްގައްޔޫމްގެ ވެރިކަމުގައި 2016 ވަނަ އަހަރު އެވެ. އޭގެ ފަހުން ކަޅުވަކަރު މިސްކިތް ގދ. ތިނަދޫއަށް އަދި ހުޅުމާލެއަށް ބަދަލުކުރުމުގެ ވާހަކަތަކެއް ދެކެވުނެވެ. ނަމަވެސް އެ މިސްކިތް ހޯދައި އަލުން ރޭވުމަކީ މި ސަރުކާރުގެ ވައުދެކެވެ.\nއެގޮތުން ސަރުކާރުގެ ފުރަތަމަ 100 ދުވަހުގެ ތެރޭގައި މިސްކިތުގެ ބައިތައް ވަނީ ހޯދައިފަ އެވެ. މިދިޔަ އަހަރު ސެޕްޓެމްބަރު މަހުގެ ތެރޭގައި ކުރީގައި ޓަކިބޭ މިސްކިތް ހުރި ތަނުގައި ކަޅުވަކަރު މިސްކިތް ރާވަން ފެށި އެވެ. އެ މަސައްކަތް ނިންމާލީ މިއަހަރުގެ ފެބްރުއަރީ މަހުގެ ތެރޭގަ އެވެ.\nއެތަން މިއަދު ހުޅުވި އިރު، މިސްކިތް ވަށައިގެން އޮންނަ ސަރަހައްދު ހިތްފަސޭހަ މައިޒާނެއްގެ ގޮތުގައި ވަނީ ތަރައްގީކޮށްފަ އެވެ. އަދި މިސްކިތް ހުޅުވާފައިވަނީ އާންމުންނަށް ނަމާދު ކުރެވޭނެ ގޮތަށެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް ކަޅުވަކަރު މިސްކިތް އާދަކާދަ އާއި ސަގާފަތް ދިވެހިރާއްޖޭގެ ތާރީޚު\nވަން ފޮޓޯ: ކަޅުވަކަރު މިސްކިތް\nކަޅުވަކަރު މިސްކިތް އަލުން ބަހެއްޓުމަކީ ދިވެހި ބިމުން އިސްލާމްދީން ފޮހެނުލެވޭނެ ކަމުގެ ވަރުގަދަ މެސެޖެއް: ޝާހިދު\nފޮޓޯ: ރައީސުލްޖުމްހޫރިއްޔާ "ކަޅުވަކަރު މިސްކިތް" ހުޅުއްވައިދެއްވުން\nއިގްތިސޯދީ ދާއިރާތައް އިތުރުކުރަން ސަގާފީ ފަތުރުވެރިކަން އާލާކުރުމަށް ވިސްނުން ބެހެއްޓުން މުހިންމު: ރައީސް


Theyo ufahdhaa minvaru Saudi in madhu kuranee\nއޯޕެކް ގައުމުތަކުގެ މެދުގައި މަޝްވަރާކުރެވެނީ ދުނިޔޭގެ ބާޒާރުގައި ސާފުނުކުރާ ތެލުގެ އަގު ދަމަހައްޓާނެ ގޮތަކާ ބެހޭ ގޮތުން\nސައޫދީން ތެޔޮ އުފައްދާ މިންވަރު ވަރަށް ބޮޑުތަން ދަށް ކުރާނެ ކަމަށް ބުނެފި އެވެ. އެ ގައުމުގެ އެނާޖީ މިނިސްޓަރު، ޕްރިންސް އަބްދުލް އަޒީޒް ބިން ސަލްމާން ވިދާޅުވި ގޮތުގައި ކުރިއަށް އޮތް ދެ މަހު ވެސް ސާފު ނުކުރާ ތެޔޮ އުފައްދާ އަދަދު އެއް ހަމައެއްގައި ދަމަހައްޓަ ވާނެ އެވެ.\nއަބްދުލް އަޒީޒް ބިން ސަލްމާން ވިދާޅުވީ ތެޔޮ އުފައްދާ އަދަދު މަދު ކުރަނީ ތެލުގެ އަގު ރަނގަޅު ކުރަން ކަމަށެވެ. އޯޕެކާއި ބައިވެރިންގެ މެދުގައި މަޝްވަރާ ކުރެއްވުމަށް ފަހު މިނިސްޓަރު ވިދާޅުވީ މިހާރު ތެޔޮ އުފައްދާ އަދަދުން ކޮންމެ ދުވަހަކު އެއްމިލިއަން ފީފާ، ފެބްރުއަރީ އާއި މާޗްގައި މަދު ކުރައްވާނެ ކަމަށެވެ.\nދުނިޔެ މިހާރު އޮތް ހާލަތަށް ބަލާއިރު ތެޔޮ އުފައްދާ އަދަދު މަދުކުރުމަކުން ޑިމާންޑަށް ބަދަލެއް ނާންނާނެ ކަމަށާއި މިއީ އޯޕެކާއި ބައިވެރިންނަށް ދެއްވި ހަދިޔާއެއް ކަމަށް އޭނާޖީ މިނިސްޓަރު ވިދާޅުވި އެވެ. އޭނާ ވިދާޅުވީ ސައޫދީން މިނިންމުން ނިންމީ އަމިއްލަ އިޚުތިޔާރުގައި، ބަޔަކު އެދިގެން ނޫން ކަމަށެވެ.\nއޯޕެކް ގައުމުތަކުގެ މިނިސްޓަރުންގެ ބައްދަލު ކުރެއްވުން ވީޑިއޯ ކޮންފަރެންސް މެދުވެރިކޮށް\n"ކޮވިޑްގެ ހާލަތު ބުނެދޭކަށް އަދި ނޭނގޭ،" މިނިސްޓަރު ވިދާޅުވި އެވެ. "ގައުމުތައް އޮތީ ލޮކްޑައުންގައި. އަދި ކިތަންމެ ގައުމެއް ލޮކްޑައުން ކުރަން އެބަ މަޝްވަރާ ކުރެވޭ" އޭނާ ވިދާޅުވީ މި ހާލަތުގައި އާދަކާދައިގެ މަތިން ސާފު ނުކުރާ ތެޔޮ ހަމަ އެއަދަދަށް އުފެއްދުން ވާނީ ސިނާއަތަށް ބޮޑު ގެއްލުމަކަށް ކަމަށެވެ.\nއޯޕެކް ގައުމުތަކުން އެއްބަސްވެފައި ވަނީ މި ހާލަތުގައި ތެޔޮ އުފެއްދާ އަދަދު އެއްހަމައެއްގައި ދެމެހެއްޓުމަށެވެ. އެހެން ނަމަވެސް، ރަޝިއާ އަދި ކަޒަކިސްތާނަށް ވަނީ 75،000 ފީފާ އިތުރަށް އުފެއްދުމަށް ހުއްދަދީފަ އެވެ.\nއޯޕެކްގައި ހިމެނޭ އީރާންއަކީ ގޮތް ނޭނގޭ ގައުމެކެވެ. ސައުތު ކޮރެއާގެ ކެމިކަލް ޓޭންކަރެއް ހޮރުމޫޒް ކަނޑުއޮޅިން ހިފަހައްޓައި އީރާން ސިފައިންގެ ބާރުދަށުގައި ދެމެހެއްޓުން އަންނަނީ ގޯހަކަށް ވަމުންނެވެ. މިހާލަތުގައި ތެލުގެ އަގަށް ވެދާނެ ގޮތަކާ މެދު އޯޕެކުން ކަންބޮޑުވެ އެވެ.\nރަޝިޔާ ސައުދީ އަަރަބިއްޔާ އީރާން + ތެލުގެ އަގު އޯޕެކް


Ali Waheed kamah bunaa meehaage audio record kuree kihineh? – Iru\nއަލީ ވަހީދު ކަމަށް ބުނާ މީހާގެ އޯޑިޔޯ ރިކޯޑް ކުރީ ކިހިނެއް؟\nހާއިޒް ޒަމީން·3މާރިޗު 2020\nދާދި ފަހުން، އަލީ ވަހީދުގެ އަޑު ކަމަށް ބުނެ އޮޑިޔޯތަކެއް ޓްވިޓަރ އަށް ލީކް ކޮށްލިއެވެ.\nއެއީ ހަދާފައިވާ އޯޑިއޯތަކެއް ކަމެއް ނޫން ކަމެއް އެނގޭނީ އެކަން ތަހުގީގް ކުރަމުންގެންދާ ފަރާތްތަކުގެ ތަހުގީގު ނިމުމުންނެވެ. ނަމަވެސް އެއީ ރިކޯޑް ކޮށްފައިވާ އަސްލެއް ކަމަށް ވަންޏާ އެކަން ކުރި ގޮތެއްވެސް އޮންނާނެވެ. އަދި ކުރި ބަޔަކުވެސް ތިބޭނެއެވެ. މިކަން ކުރި ބަޔަކު ވާނަމަ، އެކަން ކޮށްފައި އެވަނީ ގާނޫނީ އިމުގެ ތެރެއިންނެއްވެސް ނޫނެވެ.\nފުރަތަމަ ލީކްވި އޯޑިއޯ ތަކުގައި އަޑު އިވެނީ އަލީ ވަހީދު ކަމަށް ބެލެވޭ މީހަކު ހުރި މާހައުލުން ރައްޓެހިން ތަކަކާއި އެކީ ވާހަކަ ދައްކާ އަޑެވެ. މި ގޮތަށް އަޑު ރިކޯޑް ކުރެވެން އޮތީ ދެގޮތެވެ. އެއްގޮތަކީ އެތިބި ތަނުގައި ރިކޯޑު ކުރެވޭނޭ ގޮތް ހަދާފައި ހުރުމެވެ. މިހެން ހަދާފައި ހުރެއްޖެނަމަ އެ ރިކޯޑް ކުރި ޑިވައިޒް އެތާގައި އޮންނާނެއެވެ. އަދި އެ ޑިވައިސް ލީކް ކޮށްލި ބަޔަކަށް ލިބިގެން ނޫނީ ރިކޯޑް ކުރެވިފައިވާ އަޑުތަކެއް ނުލިބޭނެއެވެ.\nދެވަނަ ގޮތަކީ މީޓިންގ ގައި ތިބި ތަނުގެ އެތެރޭގައި ކުޑަ ކުޑަ ޑިވައިޒް އެއް ބޭއްވުމަށް ފަހު ދުރުގައި ބަޔަކު ތިބެގެން އޭގެ ރޭޑިއޯ ފްރިކުއެންސީ ގައި ތަނުގައި ދައްކަމުންދާ ވާހަކަ އަޑުއަހަމުން އެހެން އެއްޗަކުން ރިކޯޑް ކުރުމެވެ.\nފަހުން ލީކުވެފައިވަނީ މިނިސްޓަރ ނަހުލާއާއި އެކީ ދައްކާ ވާހަކަ ތަކެއްގެ އޯޑިއޯ އެވެ. މި އޯޑިޔޯތަކުން ބޮޑަށް އިވެނީ ކުރީގެ އޯޑިއޯތަކަކީ އަސްލެއްކަން ދޭހަ ކޮށްދޭން ދައްކާފައިވާ ވާހަކަ ތަކެކެވެ. މި އޯޑިއޯ ތަކުން ބެކްރައުންޑް ނޮއިސް އަޑު އިވެއެވެ. ނަމަވެސް މި އޯޑިޔޯތައް ރިކޯޑް ކޮށްފައިވަނީ ނަހުލާގެ އަޑު އަންނަ ދިމާލާއި މާދުރުން ނޫން ކަން އެނގެއެވެ. ދުއްވާ އެއްޗެހީގެ އަޑު މި ދެ އޯޑިޔޯގައި ހުއްޓަސް މި އޯޑިޔޯތައް ރިކޯޑް ކޮށްފައިވަނީ މަގުމަތީގައި ތިބި ބައެއްކަމަކަށް ނުބެލެވެއެވެ.\nއޯޑިއޯތައް ރިކޯޑް ކުރުމުގައި މިނިސްޓަރ ނަހުލާގެ ދައުރެއް އޮތްކަމަށް ބައެއް ނޫސްތަކުން ތުހުމަތު ކޮށްފައިވާއިރު، އަދި ރައްޔިތުންގެ މަޖިލީހުގައި އެފަދަ ގޮތަކަށް ދެހަވާ މޭރަމަކުން މަޖިލިސް މެމްބަރަކު ވާހަކަ ދައްކާފައިވާއިރު، ނަހުލާގެ2ފޯނުކޯލްގެ އަޑު ރިކޯޑް ކޮށްފައިވަނީ ނަހުލާއާއި މާ ދުރުނޫން ތަނެއްގައި ކަމަށް އޯޑިޔޯ ދިރާސާ ކުރި މި ނޫހުގެ ޓީމުން ގަބޫލު ކުރެއެވެ.\nމީގެ އިތުރުން ޔާމީނުގެ ދައުރުގައި ޔާމީނުގެ ފޯނުކޯލުތައް އަޑުއަހަން ބަޔަކު ޑިވައިސްތަކެއް ބޭނުންކޮށްފައި ހުރިކަމަށް ވާހަކަ ދެކެވުނެވެ. އެހެންކަމުން އެފަދަ ޑިވައިޒް ތަކެއް ބޭނުންކޮށްގެން ފޯނުން ދެއްކި ވާހަކަތަކުގެ އަޑު ރިކޯޑު ކޮށްފައި ހުރުމަކީ ވެސް އެކަށީގެންވާ ކަމެކެވެ.\nއޯޑިޔޯތަކަކީ އަސްލެއް ކަމުގައި ވާނަމަ، މިކަމަކީ ބާރުހުރި ފަރާތަކުން ކޮށްފައިވާ ކަމެއްކަމަށް ލަފާކުރެވެއެވެ.\n4 މާރިޗު 2020\nބައެއް ތަންފީޒީ އިދާރާތަކުގައި އުޅޭ މީހުން އެހެން މީހުންގެ އަނބިންނާއިގުޅާ އެމީހުންގެ ފޯނު ކޯލުތައް ސިއްރުން އަޑުއަހަމުން ގެންދާވާހަކަޔަކީ އަަބަދުވެސް އިވޭ އަޑެއް. އެމީހުންގެ ސަބަބުން ބައެއް އާއިލާތައް ރޫޅި ބިކަވެ ދަރިންތައް ވަނީ ހަލާކުވެގެން ގޮސްފައި.\nދިރާގުން ކުރާ ކަމެއް.\nތި އޯޑި އޯތައް ލީކު ކުރުމުގައި ޗެނަލް 13 ގެ މަޑިސީލަ ޓީމުގެ އަތެއް ވާކަން 100% . އެމީހުންގެ ޕްރޮގްރާމެއްގަ އެމީހުން ބުނީ އަޅުގަނޑުމެން ލީކުކުރަމުން މިގެންދާ އޯޑިއޯ ތަކަކީ އޭ ކިޔާފަ.\nމިލިޓަރީ އިންޓެލިޖެންސްގެ ޢަމަލެއްކަމަށް ބޮޑަށް ބެލެވެނީ.. ސަރުކާރުތައް ބަދަލުވިޔަސް އެތާނގަ ޖަރީމާތައް ހިންގަން ތިބެނީ އެއްބައެކޯ ބުނާތީ އިވޭ..\nކަލޭމެން ތިއޮތީ ގޮތް ނިންމާފައެއްނު. ފަހުން ލީކްވަނީ ނަހުކާގެ އޯޑިއޯއޭ ބުނަން އެނގުނީ ކިހިނެއްބާ.


Dho?! Dhivehi foithah zamaany kolli "Thakethi"\nދިވެހި ފޮތްތައް ޒަމާނީކޮށްލި "ތަކެތި"\nވިޝުއަލް ކޮމިއުނިކޭޝަން ކިޔެވިއިރު އައިމިނަތު ޝަރީހާން، 28، ބޭނުންވީ ލާމު އަތޮޅުގައި އުޅޭ ލެޖެންޑެއްގެ ވާހަކައެއް ލިޔާށެވެ. މި ޕްރޮޖެކްޓު ނިންމުމަށް އޭނާ ކުރި ރިސާޗުން އެނގިގެން ދިޔައީ ރަނގަޅަށް ލޭއައުޓް ޑިޒައިންކޮށް، އިލަސްޓްރޭޝަންތައް ހަދައިގެން ނެރޭ ދިވެހި ވާހަކަތައް މަދުކަމެވެ. ގްރެޖުއޭޓް ވީންސުރެ ޝަރީހާން އަކީ ދިވެހި ވާހަކަ ފޮތްތަކުގައި ޒަމާނީ ކުލަ ޖައްސާލައި، މުޅި މި އިންޑަސްޓްރީ ބަދަލުކޮށްލަން ބޭނުންވެފައި ހުރި ޒުވާނެކެވެ. މިހާރު އެތައް ބައެއްގެ ލޯބި ހޯދާފައިވާ "ތަކެތި" ބްރޭންޑަކީ އޭނާގެ އެ އުންމީދު ހާސިލް ކުރުމަށް، ހިތްވަރާ އެކު ކުރި މަސައްކަތުގެ ނަތީޖާ އެވެ.\nއެ ބްރޭންޑާ އެކީ އޭނާގެ އެންމެ ބޮޑު އެއް މަގުސަދަކަށް ވީ ހެޔޮ އަގެއްގައި، ޒަމާނީ މިންގަނޑުތަކަށް ފެތޭ ގޮތަށް ތައްޔާރުކޮށް، ތާނައިން ލިއެފައި ހުންނަ ވާހަކަ ނުވަތަ ބަސް ފޮތްތައް ފަސޭހަކަމާ އެކު އާންމުންނަށް ލިބޭނެ މަގު ފަހުކޮށްދިނުމެވެ.\n"ކުރީގަ އެހާ ގިނައިން ދިވެހި ފޮތްތައް ކިޔައި ނުހެދޭތީ އަމިއްލަޔަށް ދިވެހިން ލިޔާކަށް މޮޅެއް ނުވާނެ. އެހެންވެ، މި މަސައްކަތް އެންމެ ފުލުން ފަށައިގެން މަޑު މަޑުން މައްޗައް ގެންދާނީއޭ ހިތަށް އެރީ. އެންމެ ފުރަތަމަ އަމިއްލަ ޑިޒައިންތަކާއި އައިޑިއާތައް ބޭނުން ކޮށްގެން މިކަން ކުރަންފެށީ. އެކަމު މިހާރު މިދަނީ ވީހާ ވެސް ގިނައިން ލޯކަލް ޓެލެންޓުތައް ބައިވެރިކުރުމުގެ ގޮތުން އިތުރު އާޓިސްޓުންނާއި ވާހަކަ ލިއުންތެރިން އަދި ދިވެއްސަށް މޮޅެތި މީހުންނާ އެކީ މި ޕްރޮޑަކްޓުތަކަކީ އެންމެ ރަނގަޅު އެއްޗެހީގެ ގޮތުގައި ނެރުމަށް މަސަތްކަތް ކުރަމުން،" ޝަރީހާން ކިޔާދިނެވެ. އޭނާގެ އަމިއްލަ މަސައްކަތުން ފެށި މި ވިޔަފާރި އަށް ދެ އަހަރު ވީ އިރު، ގަބޫލު ނުކުރެވޭ ވަރަށް އާންމުންގެ ތަރުހީބާއި ލޯބި ލިބިއްޖެ އެވެ. ވިޔަފާރި ފުޅާވެ، ފޭސްބުކް އަދި އިންސްޓަގްރާމް ގައި "ތަކެތި" މެދުވެރިކޮށް މިހާރު ވިއްކަމުން އަންނަނީ ހަމަ އެކަނި ފޮތެއް ނޫނެވެ. ތާނަ އަކުރުތައް ބޭނުންކޮށްގެން ހަދާފައި ހުރި ކުޅޭ އެއްޗިއްސާއި ދިވެހިވަންތަ ޑިޒައިންތަކުގެ ކަންފަތުގައި ލާ އެއްޗެހީގެ އިތުރުން ތަޅުދަނޑި ފުލާއި ފަށުފޫ އަދި ޕިން ހިމެނެ އެވެ.\nA post shared by Thakethi (@trade.thakethi) on Feb 24, 2018 at 8:11pm PST\nޝަރީހާންގެ ޑިޒައިނެއް ކަމަށް ވާ "ބިލެތް" އަދި "ކޮށި ފޯއް" ކަންފަތުގައި ލާ އެއްޗާއި "ފަލަވިއަސް ކާނަން" ޕިން އަށް ވަރަށް ގިނަ މީހުންގެ ސަމާލުކަން ލިބުނެވެ. މި ކޫލް ޑިޒައިންތައް ގެންގުޅޭ މީހުން މިހާރު މަދެއް ވެސް ނޫނެވެ. "މަންޒަރު ހުންނަ ކުޑަކުދިންގެ ދެ ފޮތުގެ މަސަތްކަތް މިހާރު ވާނީ ނިމިފަ. އެއް ފޮތަކީ އަހުމަދު މައުރޫފް ޖަމީލް ލިޔުއްވާފައިވާ އަދި އަޅުގަނޑު އިލަސްޓްރޭޓް ކޮށްފަ އިންނަ ފޮތެއް. އަނެއް ފޮތަކީ އަޅުގަނޑު ލިޔެފަ އަދި އީމާން ރަޝީދު އިލަސްޓްރޭޓް ކޮށްފައިވާ ފޮތެއް. މި ދެފޮތުގެ މަސަތްކަތް ކުރިއިރު ވެސް ލިޔެފަ ހުރި ގޮތްތައް ރަނގަޅުތޯ ބަލަން ފަރުހާން ރަޝީދު އަދި ބިންމާ އިބްރާހީމް ވަހީދުގެ އެހީތެރިކަން ލިބުނު،" ޝަރީހާން ކިޔާދިނެވެ.\nމިވަގުތު ކުރަމުން އަންނަ މަސަތްކަތްތަކުގެ ތެރޭގައި ފެހުރިއްސާ ބެހޭގޮތުން ލިޔާ ފޮތަކާއި ފޫޅުދިގު ހަންޑި ވާހަކަ ހިމެނެ އެވެ. ޝަރީހާންގެ މި ހިތްގައިމު މަސައްކަތުގައި ކަސްޓަމަރުންގެ ހިޔާލުތައް ވެސް ހިމަނަ އެވެ.\n"އެންމެ ފުރަތަމަ 123 ފޮތް ހެދީ އެއްވެސް ލިޔުމެއް ނުލައި ހަމަ އެކަނި ނަންބަރުތައް ހުންނާނީ. ޕޭރަންޓުންގެ ފަރާތުން ލިބުނު ފީޑްބެކާ އެކީ، ދެބައި ވެސް ހިމަނައިގެން އާ އެޑިޝަން އެއް ނެރުނިން. ފީޑްބެކަކީ ވަރަށް މުހިންމު އެއްޗެއް،" ޝަރީހާން ކިޔާދިނެވެ.\nމި ބޭނުންތެރި މަސައްކަތް މާލޭގެ އިތުރުން އެހެން ރަށްރަށް ފުޅާކޮށް ވިޔަފާރި ވަރުގަދަކުރުމުގެ މަސައްކަތް އަންނަނީ ކުރަމުންނެވެ. އެ މަސައްކަތުގައި "ތަކެތި" ދެން ފެނިގެން ދާނީ ޝަރީހާން އާއި އޭނާގެ އެކުވެރި އައިޝަތު ޝާހީންގެ ޕާޓްނަޝިޕެއްގެ ދަށުންނެވެ.


ލެންޔާޑް ސަޕްލައިކޮށްދޭނެފަރާތެއް ހޯދުން\nމިކޮމިޝަނުން ދޭ މަޢުލޫމާތާއި އެއްގޮތަށް ލެންޔާޑް އަދި ކާޑް ޕޮކެޓް ސަޕްލައިކޮށްދޭނެ ފަރާތެއް ހޯދުމަށް ކުރި ނަންބަރ A)AD-2019/28) (ޑިސެމްބަރ، 16، 2019) އިޢުލާނާއި ގުޅިގެން މައުލޫމާތު ކަރުދާހަށް ބަދަލު ގެންނަން ބޭނުންވާތީ ހުށަހަޅާފައިވާ އަންދާސީ ހިސާބުތަށް ބާޠިލްކޮށް ލެންޔާޑް ސަޕްލައިކޮށްދޭނެ ފަރާތެއް ހޯދުމަށް އަލުން އިޢުލާން ކުރަމެވެ.\nބީލަމާ ގުޅޭ މައުލޫމާތު ކަރުދާސް މި އިޢުލާނާ އެޓޭޗް ކުރެވިފައިވާނެއެވެ. މި ތަކެއްޗާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2020 ފެބުރުވަރީ 01 ވާ ހޮނިހިރު ދުވަހުގެ 10:00 ގެ ކުރިން، [email protected] އީމެއިލް އެޑްރެހަށެވެ.\nބީލަން ހުޅުވުން އޮންނާނީ 2020ފެބުރުވަރީ 02 ވާ އާދީއްތަ ދުވަހުގެ 10:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\nސުންގަޑި: 02 ފެބުރުވަރީ 2020 1000


Alhugandu Me'nakee Harukashi Fikuruge Emmenaa Dhekolhu Meehun - Maktaba Salafiyya - Vaguthu\n3 މަސް ކުރިން ( ޑިސެމްބަރު 21, 2019 )\nމުކްތަބަ ސަލަފިއްޔާ އަކީ ހަރުކަށި ފިކުރު ގެންގުޅޭ އެންމެނާއި ދެކޮޅު ބައެއް ކަމަށް އެފަރާތުން ހާމަކޮށްފިއެވެ.\nއެކަން ހާމަކޮށްފައި ވަނީ އެފިކުރުގެ ފަރާތުން މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން މުކްތަބަ ސަލަފިއްޔާފެ ޝެއިހް މުހައްމަދު ހަސަން އެވެ. ޝެއިހް މުހައްމަދު ހަސަން ވިދާޅުވީ މުކްތަބާ ސަލަފިއްޔާގެ އެއްވެސް އިލްމުވެރިއަކީ، ދީނީ ގޮތުން ހަރުކަށި ފިކުރުގެ މީހެއް ކަަމަށް ބުނެވެން ނޯންނާނެ ކަމަށެވެ. އަދި އޭނާ ވަނީ އޭނާގެ އިތުރުން ދެ އިލްމުވެރިޔަކު ސަސްޕެންޑް ކުރުމާއި ގުޅިގެން ސޯޝަލް މީޑިއާގައި ހަރުކަށި ފިކުރު ފަތުރަމުން ދާކަމަށް ބުނެ ދީނީ އިލްމުވެރިޔާ ޑރ. މުހައްމަދު އިޔާޒް އަދި، އާންމުންގެ ބަޔަކަށް އިނގިލި ދިއްކޮށްފައެވެ.\nއެގޮތުން 2009 ވަނަ އަހަރު، އެއްވެސް ބަޔަކު ހަރުކަށި ފިކުރަކީ ކޮބައިކަން އަދި އެކަމުގެ އެއްވެސް ވިސްނުމެއް ނެތި އޮއްވައި ހަރުކަށި ފިކުރަކީ ކޮބައިކަން އަދި އެކަން ދެނެގަންނާނެ ގޮތާއި އެހެނިހެން މައުލޫމާތު ހިމެނޭ ލީފްލެޓެއް ބަހައިފައި ވާނޭ ކަމަށާއި، އެޖަމިއްޔާ އަށްވުރެ އިތުރަށް ހަރުކަށި ފިކުރާއި ދެކޮޅަށް މަސައްކަތް ކޮށްފައިވާ އެއްވެސް ބަޔަކުވެސް ނުތިބޭނެ ކަމަށް ވަނީ ވިދާޅުވެފައެވެ.\nޝެއިހް މުހައްމަދު ވަނީ ޑރ. އިޔާޒް އަކީ "ހަވާރިޖެއް" ކަމަށް ތުހުމަތު ކުރައްވާފައެވެ.\nމިކަމާއި ގުޅިގެން ޑރ. އިޔާޒް ވަނީ އެޖަމިއްޔާ އަކީ ދީނީ މިންގަނޑުތަކަށް ފެތޭ ޖަމިއްޔާއެއް ނޫން ކަމަށާއި، އެ ޖަމިއްޔާއިން އިސްލާމް ދީނުގައި އޮންނަ ގޮތަށް ރުޖޫއަ ވުމަށް އިލްތިމާސްކޮށްފައެވެ.\nތަކުބީރު ކިޔުމާއި ދުން އެޅުމުން ދުރުހެލިވުމަށް އިޔާޒް ގޮވާލައިފި\nޑިސެމްބަރު 21, 2019 19:01\nތިޔަ ތާކުނެތް ދީނީ އިލްމުގެ ކަންފުޅެއްވެސް ހުރި މީހަކު. މުޅިންވެސް ވަހުސީ ފާސި ދު ބަޔެއް ތިޔަތިބީ ސަރުކާރުން ބުނެގެން ދީނީ އިލްމުވެރިންނާއި ދެކޮޅަށް ނުކުމެ.\nތިޔަވިދާޅުވި ވާހަކަ ކަންކުރާގޮތާ ދިމާނުވޭ.\nޑިސެމްބަރު 21, 2019 19:14\nހަރުކަށިފިކުރާ ދެކޮޅު ބައެއް ނޫން ތީކީ. ދީނީ އިލްމު ފަތުރަން މަސައްކަތްކުރާ އިލްމުވެރިންނަށް ހަޑިހުތުރު އެއްޗިހި ގޮވައި ރީނދޫބައިގަނޑުގެ ނިވަލުގަ އުޅުނު ނުބައި ބައިގަނޑެއް ތީ. ހަމަ ރަނގަޅަށް ތިވީ.\nޑިސެމްބަރު 22, 2019 11:53\nވެރިޔާ އާއި ދެކޮޅުވީމަ ދޯ ކަލޭމެނަށް ދީނީ ވަނީ؟ ކޮންމެ ވެރިއެއް ކޮންމެ އިރަކު އަޔަސް ދެކޮޅެއް ނުވެވޭނެ ޝަރީއަތުގަ އޮތްގޮތަށް ނޫނީ. މިތާ ތިބި ސޭކުންނޭ ބުނާ މިީހުން ތިބީ މުޒާހަރާކޮށް، ޕޯޑިއަމްގަ ހަޅޭއްލަވާ އައިއެސް ދިދަ ހިފައިގެން ހިނގުން ބާއްވާ ހަދާފަ...މީ އެންމެނަށް ފެނި އިނގޭ ކަންތައްތައް. މިސްކިތްތަކުގައި ކުރީގެ އިމާމުންގެ ފޮތްފޮތް ކިޔަވައިދޭން ފެށީ ކޮންބައެއްކަން އެނގޭތަ؟ މާފަހުން ސަލަފު ޖަމިއްޔާ އެކަން ފަށައިގެން ކިޔަވައިދޭން ފެށުއިރު ކޮބާ އެ ޢަޤީދާ ފޮތްތަކުގައި ވެރިންނާ ދެކޮޅަށް ނުނުކުމެވޭނެކަން އޮންނަ ބާބުތައް؟ އެއްފަރާތުން ޚަވާރިޖީ ފިކުރު އޮވެ އަނެއް ފަރާތުން ދީނީކަން ދައްކާ ބައެއް ދެންތިބީ، އެމީހުނަށް ވަރަށް އަސަރު ކޮށްފިއެއްނު ފަތިފުށް ކިޔައިދިނީމަ.\nޑިސެމްބަރު 21, 2019 19:16\nމުހައްމަދު ހަސަނަކީ ހައްދު ފަހަނަ އެޅި މީސްތަކުން މަންހަޖުން ބޭރުކޮއް ތަކްފީރު ކުރާ މުރުޖިޔާ ބައިގަނޑެއް. މުސްލިމުން މެދުގައި ފަސާދަކުރާ ބައެއް.\nލާދީނީ މީހުންގެ ކްރެޑިޓް ހޯދަން އުޅުން ނޫންކަމެއް ތިޔަކުން ފާހަގައެއް ނުވޭ. މާދަމާ ގެރި މޯދީއަށް މިރާއްޖޭގެ ވެރިކަން ލިބިއްޖެއްޔާ މިމީހުން ބުނާނެ ތިމަންމެންނަކީ ދުވަހަކުވެސް ގެރިމަސް ކޭބައެއް ނޫނޭ. ގެރިކަތިލުމާ ތިމަންމެން ދެކޮޅޭ ބޭބީ ނާސަރީން ފެށިގެން.\nޑިސެމްބަރު 22, 2019 00:44\nސަޅި ކޮމެންްޓެއް. ޢެން ޔޫ އާރ ޓްރޫ\nޑިސެމްބަރު 21, 2019 20:19\nއެހެން ޢިލްމުވެރިންނާއި ދިމާލަށް ޚަވާރިޖަށް ގޮވީމަ މިހާރު އެނގިއްޖެ ހަމަ އެއްގޮތަކަށް ވެސް ހަރުކަށި ނޫންކަން\nޑިސެމްބަރު 21, 2019 21:39\nތިއީ އަބޫ ބަކުރު އަލް މާލްދީފީ. އަހަރެން ސުވާލު ކުރީމަ ބުނީ އައިއެސް ބަރާބަރޭ. މިހާރު ހުއްދަ ބާތިލް ކުރީމަ އެއުޅެނީ.\nޑިސެމްބަރު 22, 2019 12:06\nތި ދޮގު ބުހުތާނަށް ޖަވާބުދާރީ ވާން އެދުވަހަކަށް ތައްޔާރުވޭ. އެއީ އަބޫ އަނަސް. ދަސްކުރޭ. ދުވަހަކުވެސް ނުބުނާނެ ކަމެއްގެ ވާހަކަ ތި ލިޔުނީ. މަށައް އިނގޭތީ މިބުނީ. އޭނާގެ މައްޗަށް ހާދަ ދޮގަކާއި ނުހައްޤު އިލްޒާމް އަޅުވައޭ މިއުޅޭ ބައިގަނޑުގެ ފަތިފުށް ކިޔައިދޭތީ. ހައިރާންވަން ކަލޭމެންގެ ނުބައިނުލަފާ ކަމުން. ތީ ހަމަ ހަރުކަށި މީހުންނަކީ.\nޑިސެމްބަރު 21, 2019 21:42\nކޮބާ އެންމެފަހުން ޢިލްމެވެރިން ޢިލްމްވެރިންނާ ތަޅާފޮޅުވަން އެޖެއްސީ މީދެން ޤައުމުހަލާކުވުމުގެ ކޮޅުމަތި މިކަމައްބިރުވެތިވޭ މިފެންނަނީ ވަރައްނުބައިފާލެއް މިކަމުންސަލާމަތްވުމައް އެންމެންއަތުގުޅާ\nއަޅުގަނޑު ނުދެނަހުރިން ދީނީ ޢިލްމުވެރިންނަކީ ތިފަދަ ގޮތަކަށް މީހުންނާ ޖައްސާލައިގެން އުޅޭ ބައެއްްކަމެއް ނަޝީދު ބުނެގެންދޯ ތިޔައުޅެނީ އެއް ޢިލްމުވެރިޔަކު އަނެއް ޢިލްމުވެރިޔަކާ ޖައްސާލައިގެން\nޑިސެމްބަރު 21, 2019 21:56\nދެން އެއްވެސް މަކްތަބެއް 4އް ތަބެއް ނުބަހައްޓާނެ. މިއީ މޯދީގެ ލޮލުން ހިތްވަރު ލިބިގެން މުސްލިމުން މިބިމުން ފޮހެލަން އޮޕަރޭޝަންތައް ޖައްސާފަ މިއޮތީ. އިންޑިއާ އިން މުސްލިމުންނަށް އަނިޔާކޮށް މުޒާހަރާގެ ތެރެއަށް ބަޑި ޖަހަން ފެށުމުން ރާއްޖޭގެ އަސްކަރިއްޔާ އިން ވެސް ހަރުކައްޓޭ މަޑުކައްޓޭ ކިޔަމުން ނިކުތީ. ދީނޭ ކިޔާ އެކަކުވެސް ނުބަހައްޓާނެ ހަމަ މޯދީގެ ހަރުކަށި ފިކުރު ރާއްޖޭގެ ވެރިކަމުގަ އޮތް ގަންޖާލޯ ޕާޓީގަ ވެސް އޮތީ.\nޑިސެމްބަރު 21, 2019 22:13\nމި އެސްއެސް މީހުންގެ މަސައްކަތަކީ ޢިލްމުވެރިން ބަދުނާމުކޮށް ދޮގު ވާހަކަތައް ފެތުރުން ، މީ ކަމުދާ ބައެއް ނޫން\nޑިސެމްބަރު 21, 2019 23:09\nދެލޯކަނުވެ ޙައްޤު އަޑުނީވެންޏާ ކަލޭމެންގެ ޝޭޚުން މީޑިއާއަށް އަރާ އެހެންމީހުން ބަދުނާމުކޮށް ދޮގު ވާހަކަ ދައްކާކަމެއް ނުވިސްނޭނެ! ދެން މަކީއްކުރާނީ ދޯ؟\nޑިސެމްބަރު 21, 2019 22:28\nއެމްޑީޕީ ލާދީނީ ފިކުރާ ދެކޮޅު ކޮންމެ ފިކުރަކީ ކަލޭމެން ގާތު ގަރުކަށި މީހުން. ތެދެއް ތިބުނީ "ހަކރުަށި" މީހުނާ ކަލޭމެން ދެކޮޅު. ތީ އިލްމުވެރިންނަށް ނުފޮރުއްޕާން ކުރަން ނަޝީދު ގެންގުޅޭ ބައިގަނޑެއް. މިއުޅޭ މިލަ ޓުވިޓަރޭގެ ވާހަކަވެސް ތިދެއްކީ ނަޝީދު ވިދިގަނެގެންއުޅޭ މީހަކަށްވާތީ. ކަލޭމެންނަކީ ދީނީ އިލްމުވެރިން ކަމެއް މި ގައުމުގެ ބަޔަކު ނުދަނޭ.\nޑިސެމްބަރު 21, 2019 22:41\nތިބުނީ ހަމަ ތެދެއް. ހުއްދަ ބާޠިލު ކުރީވެސް މި ނޫސްކޮންފަރެންސެއް ބޭއްވީވެސް ހަމަ ރާވައިގެން ހިންގާ ކުޅިގަނޑެއް. މިމީހުންގެ އަނގައިން އެމީހުން ބޭނުންވާ ވާހަކަތައް ދައްކުވައިގެން އިލްމުވެރިންގެމައްޗަށް ޖެހިގަންނަން ވެގެން ތައްޔާރުކުރާ ހިބަރުވަދެއް. މަތިމައްޗަށް ނޫސްކޮންފަރެންސް ދިނަސް ކަލޭމެންތީ ހައްދުފަހަނައެޅި ބަޔަކަށް ނޫނީ ނުވާނެ. ތި "ދަންނަކަލޭފާނު" ހަޑިހުތުރުބަހުން އިލްމުވެރިންނާ ދިމާއަށްލިޔެފަ ހުންނަ އެއްޗެހި ކުރިން މަ ދެކެނީ. މިހާރު ތި "އިލްމުވރިޔާ"ވެސް އެނގުނީތާ. ކަލޭ އުފާކޮށްބަލަ. ބަޔަކު ނުވެސް ދަންނަ މީހަކު މަޝްހޫރުވީނު. ނަޝީދު ދޭނެތާ ބޯކޮށް މިފަހަރު.\nޑިސެމްބަރު 21, 2019 22:57\nކަލޭ ތީ ވަލިއްޔުލްއަމްރުތަ؟ ހާކިމާތަ؟ އިސް ފަނޑިތާރުރަ؟ މީހުންގެމައްޗަށް ބަޣާވާތް ކަނޑައެޅުމަކީ ފަރުދުންނަށް އޮތް ހައްގެއްތަ؟ ކަލޭގެ "ނަންނާކަލާނގެ" އިސްތިއުފާ ދިންކަމެއް ކަލެއަކަށް ނޭނގޭތަ؟ އައިސިސްއަކީ އެމެރިކާ އާއި ޔަހޫދީން މުސްލިމުންގެ ނަމުގަ އުފައްދައިގެން އުޅޭ ޔަހޫދީ ޖަމާއަތެއްކަން ކަލެއަކަށް ނޭނގޭތަ؟ އެބައިގަނޑުތެރެއަށް ވަހުޝީ މީހުން ވައްދައި މުސްލިމު ގައުމުތަކަށް ހަތިތާރު ދީފަ ފޮނުވާފަ ދެން އެމީހުނާ ހަނގުރާމައަށޭ ކިޔާފަ މުސްލިމު ގައުމުތަކަށް އަރައިގަންނަން އެމެރިކާއިން އރރާވާ ރޭވުން ކަލެއަށް ނޭނގެނީ އިރާގަށް ވީގޮތްވެސް ކަލެއަށް ނޭނގޭތީރަ؟ ކޯޗެއް އެނގެނީ؟ ވާނުވާ ނޭނގެންޏާ މައިތިރިވެ ހުންނަންވީނު.\nޑިސެމްބަރު 21, 2019 23:07\nގެރި މޯދީ މިއުޅެނީ ލާދީނީ ލައްވާ މިޤައުމުގައި ފިތުނަފަސާދަ އުފައްދާފައި އިންޑިއާ ގައި އެހިގާ ކަންތައް މިތަނުގައި ފައްޓަން، --- އިޒުރޭލުން ބޭނުންވާ ގޮތަށް ގެރިމޯދީ ކަންތައްކުރަމުން އެގެންދަނީ ---\nލާދީނީ އަންނި ވަގުތުން ހައްޔަރުކުރޭ، މިގޮލާ މިއުޅެނީ މިޤައުމު ހަލާކުކުރަން،\nސަރުކާރުން ބުނެގެން؟ އެކަމު ހަމައެސަރުކާރުން މީނަގެ ހުއްދަ ހިފެހެއްޓީވެސް. ހާދަ ކޮހެކޭ ޖޭ.އެސް ފިކުރުގެ މީހުން މިގޮވަނީ ދޯ. މުޅި މިނިސްޓްރީގެ ޖޭ.އެސް އާއި އަދާލަތުގެ ވަކިހިއްޕާފަ. ތީ ވަހުޝީ މީހުން ވާޙަކަދައްކާގޮތް ކޮއްކޯ\nޑިސެމްބަރު 21, 2019 23:28\nމަކްތަބާ ސަލަފީ ކިޔާގެން މިއުޅޭ މީހުންނަކީ ޔަހޫދީންނާ އިގެރޭސިން އަތުން ފަންޑު ހޯދައިގެން އިސްލާމްދީނަށް އުޅޭ މީހުންގެ މެދުގައި ހިލާފްތައް އުފައްދާ ބައިބައިވުން އުފެއްދުމަށް ހާއްސަގޮތަކަަށް ޓްރެއިނިންގ ދެވި ހާއްސަ މަސައްކަތެއް ކުރާ ބައެއް. މިމީހުންނަށް ރަގަޅު އެއްްވެސް ދީނީ ބައެއް ނުތިބޭނެ މިމީހުން5މީހުން ފިޔަވާ. ދެން ކިޔާނެ ދީނީ ބޮޑެތި5ނޫނީ4އިސްލާމިކް އިލްމްވެރިއެއްގެ ނަން. އަވަސް އަވަހަށް ލަންކާ މަގުން އިގެރޭސިވިލާތަށް ގޮސް އެމީހުން އަތުން ލާރި ނަގާ އެމީހުން ބުނާ ގޮތަކަށް ފަތުވާ ދެމުން އަންނާނީ. ނަޝީދުގެ ޕާޓްނަރުން މުޅިން ވެސް ރާއްޖޭގައި އޮތް އިސްލާމީ އަހްވަންތަކަން ހަލާކު ކުރަން އުޅޭ ޔަހޫދީންނަށް ފުރުސަތު ފަހިކޮށްދޭން އުޅޭ ބައެއް. މިގްރޫޕް ރާވައިގެން މިހާރު ރާއްޖެއަށް އިރާނުގައި އޮތް ޝިޔައީ ދީން ގެންނަން ފޫގަޅާގެން އުޅޭ\nޑިސެމްބަރު 23, 2019 14:21\nމި މިރުޖިޔާ މުހައްމަދު ހަސަން ކައްޒާބު އަކީ ދިރިއުޅުމައްޓަކައި އެއްވެސް މަސައްކަތެއް އަތުން ފައިން ކުރާ މީހެއް ނޫން. ކޮންތާކުން ލާރިހޯދަނީ. މާލޭގަ ބޮޑެތި އެޕާރޓް މަންޓް ހިފައިގެން އަނބި ދަރީން ގoވައިގެން އުޅުމަކީ ވަރައް ބޮޑު ޚަރަދު ހިނގާ ކަމެއް. މިމީހުންނައް ޔޫކޭ އިންނާއި ތަންތަނުގެ ތިބި މުރުޖިޔާ މީހުން ފަންޑު ކުރޭ. ސަރުކާރުން ބަލަން އެބަ ޖެހޭ މިބައިގަނޑު ލާރި ހޯދާ ގoތް\nޑިސެމްބަރު 22, 2019 00:19\n"ޝެއިހް މުހައްމަދު ވަނީ ޑރ. އިޔާޒް އަކީ "ހަވާރިޖެއް" ކަމަށް ތުހުމަތު ކުރައްވާފައެވެ"\nއޭ ޚަބަރު ލިޔުނު ކުއްޖާ، މިއީ ކަނޑައެޅިގެން ދޮގެއް، ނޫސްވރިކަމުގެ ނަމުގަ ދޮގު ނަހައްދަވާ.\nޝޭޚް މުހައްމަދު އުސާމާ ބިން ލާދިންއާ މެދު ޢިލްމުވެރިން ދައްކަވާފަ ހުރި ވާހަކަ ތައް ގެންނަމުން ޒިކުރު ކުރީ އަލް އައްލާމާ ސާލިހު ފައުޒާން ގެ ބަސްކޮޅެއް:" އުސާމާ ބިން ލާދިން އަކީ ހައްގު ޖިހާދު ކުރާ މީހެއް ކަމަށް ދެކި އެކަން ރަނގަޅު ކޮށް ސަޕޯޓު ކުރަން ޔާ އެފަދަ މީހަކީ ޚަވާރިޖުން ތެރެއިން ވާ މީހެކޭ" މިފަދަ ގޮތަކަށް.\nއެކަމު ޚަބަރުގަ ތި ލިޔުނީ އިޔާޒުއަށް ޚަވާރިޖެއް ކަމުގެ ތުހުމަތު ކުރިއޭ\nޑިސެމްބަރު 22, 2019 01:29\nމީ ކަނޑައެޅިގެން ރޯ ބުހުތާނު ދޮގެއް! މީ 5ވަކި ސްކޫލް ހަދައިގެން ދަރިން ސްކޫލަށް ނުފޮނުވާ މަކްތަބާ ކިޔާތަނެއް ހަދައިގެން ޅަދަރިންގެ ސިނކުޑިޔަށް ސަވާރުވާ ފިތުނަވެރި ބައެއް! މީ ސަރުކާރުން ރޯދަ މަހު ފުރަތަމ ދުވަަސް އިޢުލާން ކުރުމުން ހަނދު ނުފެންނަ ކަމަށް ބުނެ މީނަ ފަތުވާ ދީގެން މަދުބަޔަކު ނަމަވެސް ވަނީ ރޯދަ ދޫކޮށްފަ. ދެން ކޮބާ ހަރުކަށި ނުވެވިފަ؟ ހަމަ ހަޤީޤަތުފަވެސް މި މީހުން ހިންގާ މަކްތަބާއަށް ދާ ކުޑަކުދިންގެ ސިކުނޑި ވަނީ ދޮވެލާފަ. މި މީހުން ފިޔަވާ ދެން އެންމެނަކީ ޖާހިލު ޢިލްމުވެރިން އަދި މި މީހުން ކިޔާނީ ޝެއިޚްއެއް ނޫން އުސްތާޒު. މި މީހުން އަޅާނީ ތާކިހާ ލީޑަރ އުޅެނީ ލަންޑަންގަ ނަމަވެސް ދުވަސްކޮޅު ކޮޅުން ރާއްޖެ އަންނާނެ ނަމަކީ އަބޫ ޚަދީޖާ އަދި މި ގްރޫޕު މީހުން ދަންނަ އަދި ތަބާވާ ޝެއިޚުން އެއީ މި މީހުން ފިޔަވާ ގިނަ ދިވެހިން ދަން މީހުނެއްނޫން އަދި އެނގޭތެ ގޭގެއަށް ގޮސް މިމީހުން ދަރުސްވެސްދޭނެ. ކަނޑައެޅިގެން ދޭދޭ ޢިލްމުވެރިންގެ މެދުގައި ފިތުނަ އުފައްދަމުން ދުވާ ގަރޫޕެއް. ޕޯސްޓް ތަންކޮޅެއް ދިގުވިއަސް މީތި ޖަހާލަ ދެއްވާތީ.\nޑިސެމްބަރު 22, 2019 06:35\nމާ ތާހި ރުވީސް އަޅުގަނޑުމެންނަކީ ހު ރިހާ ޝޭހުންނާއި އަޅައިގަނެގެން އެމީހުންނަށް އެއްޗެހިގޮވަމުން ދުވާ ބައިގަޑެކޭ ބުނިއްޔާ.....\nޑިސެމްބަރު 22, 2019 08:54\nމުފްތީ މެންކަށް ފުރައްސާރަ ކުރި ހިސާބުން ކަލޭމެންގެ އަގު ބޮޑުތަނުން ވެއްޓިއްޖެ؛ މުފްތީ މެންކުގެ ވާހަކަތައް ވިސްނާ އަޑުއަހައިފިއްޔާ އެގޭނެ އެނަޔަކީ ހެޔޮލަފާ މީހެއްކަން ލޮޖިކަލީ ވިސްނަާ މީހަކަށްވެސް ވަރަށް ފަސޭހައިން އިންސާނާގެ ތަބީއަތާއި ފިތުރަތާ ގުޅޭ ވާހަކަތައް ބަލާގަންނަން ފަސޭހަވާނެ އޭނަގެ މޫނަށް ބަލާލާ މީހަކަށް އޭނަގެމޫނުން އިމާންތެރިކަން ފެނިގެންދާނެ ހެޔޮލަފާ މީހުންގެ ހައިބަތު ފެންނާނެ އަޅުގަނޑު ދިވެހިންނަށް ދަންނަވާލަން ރޯނު އެދުރުންނަށް ނުވެ ހެޔޮ ސިކުނޑިން ވިސްނާ ބުއްދިގަބޫލް ކުރާ ހަމަތައް މަކާރިމުލް އަޚްލާގް އިފަހަށްޓާށްޓާށެވެ އިތުރަށް އިތުރަށް އެގެންބޭނުންނަމަ މާތް ނަބިއްޔާގެ ދިރިއުޅުއްވުމާ ބެހޭ މައުލޫމާތު ހޯދާ އެކަލޭގެ ފާނު ފޮލޯ ކުރާށެވެ . މުޅި ރާއްޖޭގައިތިބީ މަގުފުރެދިފާ ވާ މީހުންނޭ ބުނެފިނަމަ ސިކުނޑި އެކަމާ އިންކާރުކުރާނެ . ހިތްތިރިކަމާ އޯގާތެރި ކަން ބޭނުންކުރައްވައިގެން މުޅި ދުނިޔެ ފަތަހަ ކުރެއްވި މާތް ސާހިބާ އަށް ފުރަށްސާރަ ކުރެވުނު ހިނދު އެމްޑީ އެން އާ އިދިކޮޅަށް ތެދުވުމުގެ ހިތްވަރު ތިބުނާ މޮޅު ސަލަފިއްޔާގެ ރޯނު އެދުރުންގެ ޓީމަށް ނުލިބުނީ ކީއްވެތަ ދިވެހިން ވިސްނާ ހޭވެރިވޭ އިސްލާމީ ވަޙްދަތު ނަގާލިޔަނުދީ ބައިބާވެ މުސްލިމުންނާއި މުސްލިމުން ދެކޮޅުވެރިކުރުމަކީ ހުޅަނގުގެ އެންމެބޮޑ ުއުންމީދު ކެނެރީގޭ އެޖެންޓް އެކަމުގެ ނާޖާއިޒު ފައިދާ ނަގަން ގައުމު ދޫ ކޮށްނުލާ .''ކީރިތި ރަސޫލާ ގައި ތިބައި މީހުންނަށް ރިވެތި ވެގެންވާ ނަމޫނާ އެއްވެއެވެ'' ވަރުގަދަ ބާރަކާ އެކީ ހިފަހަށްޓާށެވެ\nޑިސެމްބަރު 22, 2019 10:03\nހަރުކަށި ނޫންނަމަ ތި ސައިޒުގެ ތުނބުޅިޔަކުން ކީއްކުރަނީ ؟\nރީތި ތުނބުޅިއެއް ބެހެއްޓީމާ ސާފުތާހިރުވެފައި ރީތިވާނެ. އިސްލާމްދީން އެކަމަށް ބާރުއަޅާ.\nކީއްވެ ޕާކިސްތާނު ހެދުންލައިގެން ތިއުޅެނީ ؟\nޑިސެމްބަރު 24, 2019 22:38\nމޮޅު ވާހަކަ. ތިއީ ދީން ވިއްކާފަ އަމިއްލަ ފައިދާއަށް ހުރިހާ ކަމެއް. ތިމާމެންގެ ދަރީން ދަރުމަވަންތަ ސްކޫލުގައި ކިޔަވައިދެނީ، ޢަރަބިއްޔާ ސްކޫލުގައި އެސެމްބްލީގައި ލަވަޖަހާ ކިޔަން ޖެހޭތީ.


އެސް.އެމް.އެސް. (4) – Esfiya\n” ހެޕީތަ؟ ވަރަށް އުފާވެރި ޚަބަރެއްދޭން ވެގެން މިގެނައީ؟” ބޮސް އެހެން ބުނުމުން އަހަންނަށް ބުނާނެ އެއްޗެއްވެސް ނޭނގުނެވެ.\n” އަޅުގަނޑު އުފާވާންޖެހޭ ކަމެއް ނޭނގެ. މިދުވަސްވަރު މިދަނީ މުޅިން ހިތާމަވެރި ޚަބަރު ލިބެމުން. އަޅުގަނޑަށް އޮތީ ކެތްކުރުން.” މަޑުމޮޅިކަން އެކުލެވިގެންވާ ރާގެއްގައި އަހަރެން ބުނީމެވެ.\n” ތީ ވަރަށް ބޮޑު ތެދެއް. އަހަންނަށް މިވިޔަފާރީގައި މިހިސާބަށްވެސް އާދެވުނީ ތިބުނާ ކެތްތެރިކަން އިސްކޮށްގެން. ސަލާމް ތިބުނީ ދޮގެއްނޫން.” ބޮސްވެސް އަހަރެންގެ ވާހަކަޔާއި އެއްބަހެވެ.\n” ޙަޤީޤަތުގައި ބޮސްމެންނަކަށް ނުވިސްނޭނެ އަޅުގަނޑުމެން އާދައިގެ ސްޓާފުންގެ އިޙްޞާޞްތަކެއް. އަދި ތިހެން ބޮޑު ގޮނޑިއެއްގައި އިންނައިރު އާދައިގެ މީހުންގެ މަތިން ނުވެސްވިސްނޭނެ.” ބޮސް އަކީވެސް ނަން މަޝްހޫރު ވިޔަފާރި ވެރިއަކަށްވާތީ އަހަރެން ހަމަ ޤަޞްދުގަ އެހެން ބުނީމެވެ.\n” ތިހެން ހީނުކުރޭ. އަހަރެން މިގޮނޑިއާއި ހަމައަށް އައީ ހަމަ ތިފަދަ އާދައިގެ ސްޓާފެއްގެ މަޤާމުން މަސައްކަތް ފައްޓައިގެން. ސަލާމް ޤަބޫލުނުކުރިޔަސް މިރާއްޖޭގަ އެންމެ ގިނަ ދިވެހިން ވަޒީފާ އަދާކުރާނީ އަޅުގަނޑުގެ ހިއްސާ އޮންނަ ކުންފުނި ތަކުގަ. އަނެއްކޮޅުން ދިވެހިންނަށް އެންމެ ބޮޑު މުސާރަދޭ ބިދޭސީން އެންމެ މަދުވާނީވެސް އަޅުގަނޑުގެ މިކުންފުންޏާއި ހިއްސާ އޮންނަ ކުންފުނިތަކުގަ.” ބޮސްވެސް ވާހަކަ ދައްކަނީ ޙަޤީޤަތަށެވެ.\n” ތެދެއް ތިބުނީ. ދެން ކޮބާތޯ ތިބުނި އުފާވެރި ޚަބަރަކީ.؟” މާގިނަ ވާހަކަ ނުދައްކާ ސީދާ ޕޮއިންޓަށް ވާހަކަ ދައްކަން އަހަރެން ބޭނުންވިއެވެ.\n” އޯ ހަނދާން ނެތުނީ. ސަލާމް އަށް އެނގޭނެކަންނޭނގެ އަހަރެންގެ އަންހެން ދަރިފުޅު މާޔާ. މާޔާއަންނާނެ މިރޭ ސިންގަޕޫރުން އޭނަ ބަލާ އެއަރޕޯރޓަށްދާތި. އޭގެ ކުރިން މިއަދު ގެއަށް ގޮސް މާޔާގެ ކޮޓަރި ކުޑަކޮށް ހަމަޔަކަށް އަޅުވާލާތި. މާބޮޑު ކަމެއްކުރާކަށް އެތާގަ ނުހުންނާނެ. ޖެހޭނީ ފާޚާނާގައި ޝަވަރު ޗޭންޖްކޮށްލަން. ” ބޮސް ބުނެލިއެވެ.\n” މައްސަލައެއްނޯންނާނެ.” އަހަރެން ކުރުކޮށް ބުނީމެވެ.\n” ގެއަށްދާންވީމަ ސީދާ އަހަރެން ސަލާމަށް ގުޅާނަން. ދެން މިހިފައިގެންދޭ.” އަހަންނާއި ދިމާލަށް ސިޓީއުރައެއް ދިއްކޮށްލަމުން ބޮސް ބުނެލިއެވެ.\n” މީކޯއްޗެއް؟” އަހަރެން މަޑުމަޑުން ބުނީމެވެ.\n” ތިސިޓީ އުރަ ކަނޑަންޖެހޭނީ މާދަމާ! މާދާމާ މީ ހުކުރު ދުވަހެއްނު. އޭގެ ކުރިން ތި ސިޓީ އުރަ ނުކަނޑާތި! ދެން އޯކޭ ދިޔަސް.” އަހަރެން ބޮސްގެ ކެބިން އިން ނުކުތީ އޭގެ ފަހުންނެވެ.\nއަހަރެން ހިތަށް އެރިއެވެ. ބޮސް އެދިނީ ކޮން ސިޓީ އުރައެއް ހެއްޔެވެ؟ ވަޒީފާއިން ވަކިކުރުމުގެ ކުރިން ނޯޓިސް ބާވައެވެ؟ މިގަޑީގައި ސިޓީ އުރަ ނުކަނޑަން އެބުނީ ކީއްވެގެން ހެއްޔެވެ؟ އޭގެ ސިއްރަކީ ކޮބައިބާވައެވެ؟ އަހަރެންގެ ކެތްތެރިކަން ބަލަން ބާވައެވެ؟ ނޫނީ އޭގައިވަނީ މާ ބޮޑު ސިއްރެއް ހެއްޔެވެ؟ އަނެއްކޮޅުން ހިތަށް އެރިއެވެ. ބޮސްގެ އޮފީހުގައި މަސައްކަތް ކުރާތާ ހަތް އަހަރު ވަނީއެވެ. ދުވަހަކުވެސް ބޮސްގެ އަމިއްލަ ގޭގެ މަސައްކަތެއް އަހަންނަކާއި ނުޖައްސައެވެ. ވީއިރު ކުއްލިއަކަށް މާޔާގެ ކޮޓަރީގެ މަސައްކަތްކުރަން މިޖެހުނީ ކީއްވެގެން ހެއްޔެވެ؟ އެގޭގެ މަސައްކަތު މީހުންތައް ކޮބައި ހެއްޔެވެ؟ އެންމެންނަށް ޗުއްޓީ ދިނީބާވައެވެ؟ މައްސަލައެއް ނެތެވެ. މިވަޒީފާގައި އުޅެނިއްޔާ ޖެހޭނީ ދެން ބޮސް ބުނާ ކަންތައްތައް ކުރާށެވެ. އަހަރެންގެ އަނބިދަރިންނަށްޓަކައި ޙަލާލު ކޮންމެ މަސައްކަތެއް ކުރަން އަހަރެން މިހުރީ ތައްޔާރަށެވެ. ބޮސް ބުނެގެން މާޔާގެ ފާޚާނާ ސާފްކުރަން ޖެހުނަސް މިއަދު އެކަމަށް ފަސްޖެހެވޭކަށް ނެތެވެ. މިނޫން ދުވަހެއް ދައްކަވަންދެން ކެތްތެރިކަމާއިއެކު އަހަރެން މަސައްކަތްކުރާނަމެވެ.\nއޮފީހުން ބްރޭކެއްނަގައިގެން އަހަރެން ދިޔައީ އަޔާން ސްކޫލުކައިރިއަށެވެ. އަހަރެން ދިޔައިރު ސްކޫލުން ނިމިގެން ކުދިން ނިކުންނަނީއެވެ. އަހަރެން މަޑުމަޑުން ގޮސް އަޔާންގެ ކުލާސް ކައިރީގައި ހުއްޓިލީމެވެ. އޭރު އަޔާން ނޫން ހުރިހާ ކުދިންގެ ބެލެނިވެރިން އައިސް އެކުދިން ގެންގޮސްފިއެވެ.\n” ކީއްވެތަ ލަސްވީ.” އަޔާން ކުޑަކޮށް ޝަކުވާކޮށްލިއެވެ.\n” އޮފީހުގަ ކުޑަކޮށް ބިޒީވީ. ހިނގަދަމާ.” އަޔާންގެ ފޮތް ދަބަސް އޭނަގެ އަތުން އަތުލާ ކޮނޑުގައި އަޅުވާލަމުން ބުނީމެވެ.\n” އިނގޭތަ ބައްޕައަށް. ޕްރެސެންޓޭޝަންއިން އަޅުގަނޑަށް ލިބުނު އެއްވަނަ.” އަޔާން އުފަލުން ބުނެލިއެވެ.\n” މަންމަ ބުނާހެން ތީ މޮޅު ކުއްޖެކޭ. އިރާދަކުރެއްވިއްޔާ ދަރިފުޅަށް މުސްތަޤްބަލުގަވެސް ކާމިޔާބުތައް އިތުރުކުރައްވާނެ. މައިންބަފައިންގެ ބަސްއަނހާ ކުދިންނަށް މާތް ﷲ ދެރަގޮތެއް މެދުވެރިއެއް ނުކުރައްވާނެ.” އަހަރެން އަޔާންއަށް ހިތްވަރުދިނީމެވެ.\n” ބައްޕަ ތިބުނީ ހަމަ ތެދެއް.” ސައިކަލަށް އަރަމުން އަޔާން ބުނެލިއެވެ.\nއަޔާން ގޮވައިގެން އަހަރެން އައީ ގެއަށެވެ. އަހަރެމެން އައިއިރު ލީނާ އުޅެނީ ކުޑަދަރިފުޅަން ކާންދީއެވެ. އަހަރެން ގޮސް މަޑުމަޑުން ކުޑަކުޑަ ނީނާގެ ކޮލުގައި އަތްޖައްސާލީމެވެ. ނީނާ ހީލިއެވެ. އަހަރެން ވަރަށް އުފާވިއެވެ. އަހަންނާއި ލީނާ ބޭނުންވީ ދެކުދިންނެވެ. އެއީ ފިރިހެންކުއްޖަކާއި އަންހެން ކުއްޖެކެވެ. ތަންކޮޅެއް ދުރުކޮށްފައި ދެކުދިން ހޯދީވެސް އާދައިގެ ދިރިއުޅުމެއް އުޅެން ޖެހުމުންނެވެ.\n” މިހާރު އެއްކޮށް ހުން ރަނގަޅުވެއްޖެދޯ.” އަހަރެން އަނހާލީމެވެ.\n” މިހާރު އެއްކޮށް ބަރާބަރު.” ލީނާ ބުނެލިއެވެ.\n” އަޔާން. ދެން ދަރިފުޅު ފެންވަރާ ނަމާދުކޮށްގެން ކުޑަކޮށް ނިދާލާ. ހަނދާންކޮށް ދެގަޑިބައިގަ ތެދުވެފަ ކިޔަވަން އުޅޭތީ. ބައްޕަ މިދަނީ އޮފީހަށް. ” އަޔާނަށް ބަލާލަމުން އަހަރެން ބުނީމެވެ.\n” ލައްބަ ބައްޕާ.” އަޔާން އެހެން ބުނުމަށްފަހު ކޮޓަރިއަށް ވަނެވެ.\nއަހަރެން ގެއިން ނިކުމުގެން އަނެއްކާ ދިޔައީ އޮފީހަށެވެ. ގޮސް މަސައްކަތުގައި މަޝްޤޫލުވީމެވެ. މަސައްކަތް ކުރުމަކީ އަހަންނަށް ލިބޭ އުފަލެކެވެ. މަސައްކަތުގައި ބިޒީކޮށް އުޅެން ޖެހުމުން ބޭކާރު ޚިޔާލުތަކުން ދުރުވެއެވެ. ބޭކާރު ކަންތައްތަކުން މީހާ ދުރުކުރުވައެވެ. އެހެންވެ މަޑުމަޑުން ކުރީރޭ ބޭބެ އަހަންނާއި ދިމާލަށް ބުނި ވާހަކަވެސް ހިތުން ފިލައިގެން ދާހެން ހީވެއެވެ. އެކަމަކު ހިތަށް އެރިއެވެ. އެއީ އަހަރެންގެ ބޭބެއެވެ. އެނޫން ދެވަނަ ބޭބެއެއް ނުހުންނާނެއެވެ. ނުވެސްލިބޭނެއެވެ. އަދިވެސް ބޭބެއާއި އޮތް ޢާއިލީ ގުޅުން އަހަރެން ބާއްވަން ބޭނުމެވެ. ބޭބެ އަތުން ލޯލާރިއެއްވެސް ބޭނުމެއް ނޫނެވެ. އެއްވެސް ކަމެއް ބޭނުމެއްނޫނެވެ. އެކަމަކު ޢާއިލީ ގުޅުން ބާއްވަން ބޭނުމެވެ. އެހެންވެ ފޯން ނަގާ ބޭބެގެ ނަންބަރަށް ގުޅާލީމެވެ. ދެތިން ފަހަރަކު ގުޅީމެވެ. ގުޅާއިރަށް އޮޓޯއިން ނަންބަރު ބިޒީކަމަށް ބުނެއެވެ. ކަމަކުދާކަށް ނެތެވެ. ބޭބެ ހަދައިގެން އުޅޭ ގޮތް ވިސްނުނީ ދެނެވެ. ބޭބެ އޮތީ އަހަރެންގެ ނަންބަރު ބުލޮކުކޮށްފައެވެ. އެހެންވެ ފަހުން ގުޅާކަށް މަސައްކަތެއް ނުކުރަމެވެ.\n” ސަލާމް. މިހާރު ދޭ ގެއަށް. ގޮސް މާޔާގެ ކޮޓަރި ކުޑަކޮށް ހަމަޔަކަށް އަޅުވާލާ. ދެން ހަނދާންކޮށް ކުރިން ބުނިހެން މިރޭ އެސްކިއު ޖައްސާ ގަޑީގަ އެއަރޕޯރޓްގަ ހުންނާތީ. އަހަރެން މިދަނީ ރިސޯޓަށް.” ބޮސް ގުޅާފައި އެހެން ބުނިއިރު ހަވީރު ހަތަރެއް ޖަހަނީއެވެ.\n” އާދެ.” އަހަރެން އެހެން ބުނިތަނާހެން ބޮސް ފޯން ނިވާލިއެވެ.\nގެއަށްވެސް ނުވަދެ އަހަރެން ދިޔައީ ބޮސްމެންގެ އަށެވެ. ގޮސް ދޮރުގެ ތަޅުގައި ހިފާލީމެވެ. ހުރީ ތަޅުލާފައެވެ. ބޮސްމެންގެ ގެއަކީވެސް އާދައިގެ ގެއެއް ނޫނެވެ. ގެއަށް ވަންނަންޖެހެނީ ކޯޑްޖަހައިގެންނެވެ. އަހަންނަކަށް ކޯޑެއް ނޭނގެއެވެ. ކޯޑް ހޯދަން ބޮސް ގުޅުމުން ބޮސް ފޯން ބިޒީކޮށްލިއެވެ. ދެން ދެވަނަ ފަހަތަށް ތަޅުގައި ހިފާލި ތަނާހެން މީހަކު ތަޅު ހުޅުވިއެވެ.\n” ތީދޯ ސަލާމް.” ތަޅު ހުޅުވީ ހަރުފުރައިގެ ފިރިހެނެކެވެ.\n” އާދެ.” އަހަރެން ބުނީމެވެ.\n” މާޔާގެ އެޕާރޓްމަންޓް ހުންނާނީ ދިހަ ވަނަ ބުރީގަ. މިއޮތީ ތަޅުދަނޑި. ނިމުނީމަ ގުޅާތި.” ތަޅުދަނޑިއަކާއި ގުޅާނެ ނަމްބަރު ދެމުން އެމީހާ ބުނެލިއެވެ.\nއާނއެކޭ ބުނުމުގެ ގޮތުން ބޯހޫރާލާފައި ގޮސް އަހަރެން އެރީ ލިފްޓަށެވެ. ފަސް ސިކުންތު ނުވަނީސް އަހަރެން ހުރީ ދިހަވަނަ ފްލޯގައެވެ. މަޑު ހިނގުމެއްގައި ގޮސް އަހަރެން މާޔާގެ އެޕާރޓްމަންޓަށް ވަނީމެވެ. ވަނުމާއިއެކު ލިބުނީ ހައިރާންކަމެކެވެ. މާސިންގާ ބޮޑު ސިޓިންގ ރޫމެކެވެ. ހަތްތަރީގެ ރިސޯރޓެއްގެ ރޫމެއްވެސް އެފެންވަރުގަ ހަދާފައެއް ނުހުންނާނެއެވެ. އެތާގެ އިންޓީރިޔާއާއި ބަހައްޓާފައި ހުރި ގިނަ ސާމާނުތަކުގެ ނަމެއް އަހަންނަކަށް ނޭނގެއެވެ. ބަލާކަށްވެސް ބޭނުމެއްނޫނެވެ. އެކަމަކު އަޅައިގަތީ އެންމެ ކަމެކެވެ. ހުރިހާ އެއްޗެއްވެސް ހުރީ މަޑު ފިޔާތޮށި ކުލަޔާއި ގުޅުވާލާފައެވެ. ހިތަށް އެރިއެވެ. މާޔާއަށް އެންމެ ރީތި ކުލަޔަކީ ފިޔާތޮށި ނޫންބާވައެވެ.\nއަހަރެން ދެން ގޮސް މާޔާގެ ކޮޓަރީގެ ތަޅުގައި ހިފާލީމެވެ. ކޮޓަރީގެ ދޮރު ހުރީ ހުޅުވާފައެވެ. ކޮޓަރީގެ ސްވިޗްތައް ޖައްސާލީމެވެ. އަހަންނަށް އިނގިލީގައި ދައިގަނެވުނެވެ. ކޮޓަރީގެ ތަނަވަސްކަން ފެނިފައެވެ. އަހަރެމެންގެ ޢާއިލާ ދިރިއުޅޭ އެޕާރޓްމަންޓްގެ ތިންގުނަ ޖާގަ ބޮޑެވެ. ހިތަށް އެރިއެވެ. މިވެސް ހަމަ އިންސާނުން ނިދަން ހަދާފަ ހުންނަ ތަންތަންބާއެވެ؟ ވާނީވެސް ހަމަ އެހެންނެވެ. މާޔާއަކީ ބޮސްގެ ހުރި ހަމަ އެކަނި އަންހެން ކުއްޖާއެވެ. އޮފީސް ތެރޭގައި އަޑުއަރާފަ އޮންނަ ގޮތުން ބޮސްގެ ފޭވަރިޓަކީވެސް މާޔާއެވެ. މައްސަލައެއް ނެތްތާއެވެ. އަހަރެން ބޭކާރު ވިސްނުން ނުވިސްނާ މަސައްކަތާއިގެން ކުރިއަށް ދާން ފެށީމެވެ. ފަންކާ ޖަހާ އެސީ ރަނގަޅުތޯ ޗެކްކޮށްލީމެވެ. ނަސީބަކުން އެއްވެސް އެއްޗެއްގެ މައްސަލައެއް ނޫޅެއެވެ. ދެން ހަނދާންވީ ބޮސް ބުނި ވާހަކައެވެ. މާޔާގެ ކޮޓަރީގެ ފާޚާނާއެވެ. ފާޚާނާއަށް ވަތްއިރު ބޮސްބުނިހެން ޝަވަރު ބަދަލުކުރަން ވަނީ ޖެހިފައެވެ. ދެން ފާޚާނާ ތެރެއަށް ކަޅި ހިންގާލީމެވެ. ޝަވަރު އޮތީ ބާތްޓަބް ކައިރީގައި ބާއްވާފައެވެ. އަހަރެން އަވަސް އަވަހަށް ޝަވަރު ޗޭންޖްކޮށްލީމެވެ. ދެން ފާޚާނާގައި ހުރި އިސްކުރުތަކާއި އެހެނިހެން އެއްޗެހި މަސައްކަތް ކުރޭތޯ ބަލާލީމެވެ. ހުރިހާ އެއްޗެއްވެސް ބަރާބަރެވެ. ބޮސް ބުނީ ތެދެކެވެ. މާބޮޑު މަސައްކަތެއް ކުރާކަށް ނެތެވެ.\nމާޔާގެ ކޮޓަރީގެ ފާޚާނާގައި ކުރަންޖެހުނު އެކުޑަކުޑަ މަސައްކަތް ނިމުމުން އަހަރެން ނިކުތީމެވެ. ދެން އަނެއްކާވެސް ބަލާލީ މާޔާގެ ކޮޓަރިއަށެވެ. ބޮޑު މާސިންގާ އެނދެކެވެ. ސައިޒް އަހަންނަކަށް ނޭނގެއެވެ. އެއް ބިތް ފުރޭވަރަށް އަތުރާފައި ހުރި ބޮޑުވެގެންވާ އަލަމާރީގައި ގާތްގަޑަކަށް ދިހަ މީހުންގެ އަންނައުނު ރައްކާކުރެވޭނެކަން ޔަޤީނެވެ. ޑްރެސިންޓޭބަލާއި ދެން ހުރި އެއްޗެހީގެ ވާހަކަ ނުދެއްކިއްޔާ މާރަނގަޅުވާނެއެވެ. ޑްރިންސިން ޓޭބަލް މަތީގައި ތިން ބަރިއަށް އަތުރާލާފައިވާ ސެންޓްފުޅިތައް ފެނުނު މީހަކުވެސް އަންތަރީސް ވާނެއެވެ. ކޮންމެ ސެންޓްފުޅިއަކުންވެސް ކުޑަ އެތިކޮޅެއް ޖަހާފައިވާއިރު އެންމެ ހުސް ފުޅިއެއްވެސް އެތަނުގައި ނެތެވެ.\nއަހަރެން ހިތަށް އެރިއެވެ. ޑްރެސިންޓޭބަލްގެ ވަތްގަނޑު ހުޅުވާލާނަމެވެ. މުއްސަނދި ޢާއިލާއެއްގެ ހުރި ހަމަ އެކަނި އަންހެން ކުއްޖެއްގެ ކޮޓަރިއަށް ވަދެވުނު މީ ފުރަތަމަ ފަހަރެވެ. އަނެއްކޮޅުން ބޮސް ބުނެފަ އޮތީ ކޮޓަރިވެސް ހަމަޔަކަށް އަޅުވާށެވެ. އެހެންވެ ހުރިހާ ކަމެއް ބަލަންވާނެތާއެވެ. މާޔާ އައިސް ޑްރެސިންޓޭބަލް ކައިރީގައި އިށީނދެފައި ކަބަޑު ހުޅުވާލާތަނުން، މާޔާ ފައިމައްޗަށް ކަބަޑު ވެއްޓުނިއްޔާ އަހަރެންގެ ވަޒީފާއެއް ނޯންނާއެވެ. އެހެންވެ މަޑުމަޑުން ކަބަޑު ހުޅުވާލީމެވެ.\nކަބަޑު ހުޅުވާލުމާއިއެކު އަހަންނަށް ފެނުނީ ބޮޑު ސިޓީ އުރައެކެވެ. ބޭރުން ބަލާބެލުމަށް އެހީވަނީ ފޮޓޯގަނޑެއް ހެންނެވެ. އަހަރެން މަޑުމަޑުން ސިޓީ އުރައަށް ރަނގަޅަށް ބަލާލީމެވެ. ބަންދުނުކޮށް އޮތް އެސިޓީ އުރައިގެ ތެރެއަށް އަތްކޮށްފާލުމަށްފަހު މަޑުމަޑުން ނެގީމެވެ. އަހަންނަށް ނެގުނީ ފޮޓޯގަނޑުގެ ނުފުށް އަހަންނަށް ކުރިމަތިވާގޮތަށެވެ.\n” އައިލަވްޔޫ. ސަމް.” އަހަންނަށް ފެނުނީ އެޖުމްލައެވެ. ރަނގަޅަށް ފޮޓޯގަނޑު ބަލާލަން އުޅެނިކޮށް ބޮސް އަހަންނަށް ގުޅައިފިއެވެ. އެހެންވެ އަވަސް އަވަހަށް ފޮޓޯ ގަނޑު ސިޓީއުރައަށްލުމަށްފަހު ފޯންނެގީމެވެ.\nWow nice … avahah update kurahchey next part .waiting.\nBoss ge daughter loves him right?\nMashah vx hee vanee ehn hn vaane\nVarah ufaa vejje mi vaahaka up kureema. Mi part ves Varah teethi. Liyumuga nei alhaiganna enme thankolhehves. Abaan thee varah molhu kujjeh\nBodumeeha ga dhari Loabi vaney dhw eyna dhaka. Nice stry\nWating for next part..\nwarah reethi.. <3\nYageen box dari loabi vanee n box ahvesehkan ehgey…updat kuraale las kamun miulhenee\nPlx update the nxt part….\nHaadha lahey up vaaleh 🙁\nVaahaka kiyaa kujje\nKon irakun story up load vaanee?\nވާށޭ މަށާ އެކީ-3


Hukumun saafuvee dhauvaa ufulumuga aai, thahugeegee idhaaraathah harudhanaa kuranjehey kan: Siraj – adduLIVE\nހުކުމުން ސާފުވީ ދައުވާ އުފުލުމުގައާއި ތަހުގީގީ އިދާރާތްތައް ހަރުދަނާކުރަންޖެހޭ ކަން: މޫސާ ސިރާޖު\nNov 30, 2021, 13:09 އަބްދުﷲ ޔާމީން\nމޫސާ ސިރާޖު - ފޮޓޯ: މަޖިލިސް\nކުރީގެ ރައީސް އަބްދުﷲ ޔާމީންގެ މައްސަލައިގައި ސުޕްރީމް ކޯޓުން އިއްވި ހުކުމުން ސާފުވަނީ ތަހުގީގީ އިދާރާތްތައް ހަރުދަނާކުރަންޖެހޭ ކަމާއި ދައުވާ އުފުލުމުގައި ހަރުދަނާވާންޖެހޭކަންކަމަށް ރައްޔިތުންގެ މަޖިލީހުގެ ފޮނަދޫ ދާއިރާގެ މެމްބަރު މޫސާ ސިރާޖް ވިދާޅުވެއްޖެއެވެ.\nރައީސް ޔާމީންގެ މައްޗަށް އިއްވި ހުކުމް ސުޕްރީމް ކޯޓުން ބާތިލުކުރި އިރު، އެ ހުކުމާ ގުޅިގެން މޫސާ ސިރާޖު ކުރެއްވި ޓްވީޓުގައި ވިދާޅުވެފައިވަނީ، ފަނޑިޔާރުގޭގެ ހުކުމް ސާފު ކަމަށާއި، ސިޔާސީ މީހަކަށް ވީތީ އިންސާފުން ބޭރުން ހުކުމެއް ނީއްވާނެ ކަމަށެވެ.\n"ހުކުމުން ސާފުވީ ތަހުގީގީ އިދާރާތްތައް ހަރުދަނާކުރަންޖެހޭ ކަމާއި ދައުވާ އުފުލުމުގައި ހަރުދަނާވާންޖެހޭކަން."\nމޫސާ ސިރާޖް ވިދާޅުވީ ބޮޑެތި ގިނަ މައްސަލަތަށް ގެއްލެނީ ތަހުގީގުކުރުމުގައި ހެދޭ ގޯސް ގިނަކަމުން ކަމަށެވެ.\nވޮޑަމުލާގެ މައްސަލައިގައި ޔާމީންގެ މައްޗަށް5އަހަރުގެ ޖަލު ހުކުމެއް އިއްވާ5މިލިއަން ޑޮލަރުން ޖުރިމަނާކޮށް ކްރިމިނަލް ކޯޓުން ހުކުމް ކޮށްފައިވަނީ 2019 ނޮވެމްބަރު 28 ވަނަ ދުވަހުއެވެ. އެ ހުކުމަށް ހައިކޯޓުންވެސް ތާއީދު ކޮށްފައިވެއެވެ. އެހެެންނަމަވެސް ސުޕްރީމް ކޯޓުން މިއަދ ވަނި އެ ހުކުމް ބާތިލުކޮށް އެމަނިކުފާނު މިނިވަން ކޮށްފައެވެ.


BREAKING | Addu In Ithuru6Meehaku Covid Ah Fassi Vejje - Vaguthu\nއައްޑޫން އިތުރު ހަ މީހަކު ކޮވިޑަށް ފައްސިވެއްޖެ\nއައްޑޫ ސިޓީ ހިތަދޫ- ވަގުތު އިމޭޖަސް- މުހައްމަދު އަފްޒަލް\nއައްޑޫސިޓީން އިތުރު ހަ މީހަކު ކޮވިޑް-19 އަށް ފައްސިވެއްޖެއެވެ.\nއައްޑޫ އިކުއެޓޯރިއަލް ހޮސްޕިޓަލުން އާއްމު ކޮށްފައިވާ ތަފާސް ހިސާބުތަކަށް ބަލާއިރު، މިއަދުގެ ހަވީރު 18:00 އާއި ހަމައަށް ފައްސިވެފައިވާ ހަ މީހުންގެ ތެރެއިން ފަސް މީހުންނަކީ ހިތަދޫން ފައްސިވެފައިވާ މީހުންނެވެ. އަދި ބާކީ ހުރި މީހާއަކީ މަރަދޫން ފައްސިވެފައިވާ މީހެކެވެ.\nމިއާއި އެކީ އައްޑޫން މި ބައްޔަށް ފައްސިވި މީހުންގެ އަދަދު ވަނީ 439 އަކަށް އަރާފައެވެ. އެސިޓީގައި މިވަގުތު ކޮވިޑް ބައްޔަށް ފަރުވާ ހޯދަމުން އަންނަނީ 120 މީހެކެވެ.\nއައްޑޫން ބަލި ޖެހުނު މީހުންގެ ތެރެއިން 317 މީހަކު ބަލިން ރަނގަޅު ވެފައިވާއިރު، މި ބަލީގައި ދެ މީހަކު ވަނީ އެސިޓީން ނިޔާވެފައެވެ.\nއައްޑޫގެ ވޭދަނަތަކަށް ބަލާއިރު، މިވަގުތު އެންމެ ގިނަ ބަޔަކު ފައްސިވެފައިވަނީ ހިތަދޫންނެވެ. އެގޮތުން ހިތަދޫން 116 މީހަކަށް މިވަގުތު ބަލި ޖެހިފައިވާއިރު، މަރަދޫގައި ތިބީ ކޮވިޑްގެ ހަތަރު ބަލި މީހުންނެވެ.\nއައްޑޫން ކޮވިޑް ވޭދަނަތައް އިތުރުވާން ފެށުމާއި އެކީ މިދިޔަ އޭޕްރިލް މަހުގެ 30 ވަނަ ދުވަހުން ފެށިގެން މިހާތަނަށް 8،768 ސުންކު ވަނީ ނަގާފައެވެ. އޭގެ ތެރެއިން 353 މީހުންނަކީ ގާތުން އެއްތާވި މީހުންނެވެ.\nއައްޑޫސިޓީ ހިތަދޫގެ ކޮވިޑްގެ ހާލަތު ގޯސްވެފައިވާއިރު، ހިތަދޫގައި އިއުލާންކޮށްފައިވާ ކާފިއުގެ މުއްދަތު މިހާރު ވަނީ ހަވީރު ހަތަރަކުން ހެނދުނު އަށަކަށް އިތުރުކޮށްފައެވެ. އަދި ފުލުހުން ދޫކުރާ ހާއްސަ ހުއްދަ ނެތި އާންމުން ގެއިން ބޭރަށް ނިކުތުން ވެސް މިހާރު ވަނީ މަނާކޮށްފައެވެ.\nއިތުރު 115 މީހުން ކޮވިޑަށް ފައްސިވެއްޖެ\nތަކަންދޫން އިތުރު ހަތަރު މީހަކު ކޮވިޑަށް ފައްސިވެއްޖެ\nކުޅުދުއްފުށީގައި ކޮވިޑްގެ ވޭދަނަތައް އިތުރުވަނީ،ޖުމްލަ އަދަދު 50 އިން މައްޗަށް!


Roadha mahaa roajja: Moosa aa Nazim Roadhaveelan faalhu boatah!\nމާލޭ ބަނދަރުގައި އޮތް ހދ. ކުޅުދުއްފުށީ ފާޅު ބޯޓުގައި ރޯދަ ވީލަން ދިޔަ އަވަސްގެ ދެ ނޫސްވެރިންނާއެކު ރޯދަ ވީއްލަން ހަދާފައިވާ ތަކެއްޗާއި ރޯދަ ވިއްލުން ދައްކުވައިދޭ ވީޑިއޯ | އަހުމަދު ޝުރާއު | އަވަސް\nރޯދަ ވީއްލަން އެންމެ ކަމުދަނީ ކޮން ތަނެއް ހެއްޔެވެ؟ އާއިލާއާއެކު ގޭގެ ސުފުރާމަތީގައި ހެއްޔެވެ؟ ނުވަތަ މިސްކިތެއްގައި ހެއްޔެވެ؟ އެހެންނާ ރެސްޓޯރެންޓެއްގައި ނޫނީ އާދައިގެ ކަޑައެއް، ސައި ހޮޓަލެއްގައި ހެއްޔެވެ؟ ރިސޯޓެއްގައި ހެއްޔެވެ؟ ރޯދަ ވީއްލާތަނާއި ގޮތް، ބަދަލުކޮށްލައި ރަހަ ތަފާތުކޮށްލިއްޔާ ކީއް ހެއްއެވެ. ރޯދަ ވީއްލަން ބަނދަރުގެ ނާލު ބޯޓަކަށް އެރުން ކިހިނެއްވާނެ ހެއްޔެވެ؟ އެވެސް ގޮތެކެވެ. ހަޔާތުގެ އާ ތަޖުރިބާއަކަށްވާނެ އެވެ. ނާލު ބޯޓެއްގެ ދަތުރުވެރި ރޯދައަށް ތިބެ، ބާޒާރާއި މާލޭގެ ފަޅުތެރޭގައި އުފުލާ ބުރައާއި ތަކުލީފު އިހުސާސްކޮށްލައި ނާލު ބޯޓެއްގައި ވަގުތު ހޭދަކޮށްލައި އެ މީހުންނާއެކު އެމީހުންގެ ސުފުރާގައި ރޯދަ ވިއްލާން ކަމަށް ހީކޮށް ބަނދަރަށް ދާތާ ދެ ދުވަހެއް ވެއްޖެ އެވެ.\nނޯތު ހާބަރުގެ "އަންނި ޖެޓީ" މި އޮންނަނީ ވަރަށް ފާޑަކަށެވެ. އޮންނަނީ ބިޔަ ބޮޑެތި ނާލު ބައްތެލި ފަހަރާއި އޮޑިދޯނި ފަހަރާއި މުދާ އުފުލާ ބޯޓުތައް ފަޅުތެރޭގައި މަކުނުވާ ފުރާފަ އެވެ. އޮޑިފަހަރު ފުރި ބާރުވެފަ އެވެ. ކާރޫބާރޫ އެހާ ބޮޑެވެ. އެއްޗެކޭ އަހާލައިފިއްޔާ ރުންކުރު ނުވާ މީހަކު ލައްކަ މަދެވެ.\nދެ ދުވަހެއްގެ މަތިން މުޅި ބަނދަރުގައި ހިނގި އިރު ރޯދަ ވީއްލަން އަރަން ގަޔާވާކަހަލަ ބޯޓަކާ ލައްވާ ނުލަނީއެއް ނޫނެވެ. ބަސްމަގު ހުންނަަ ގޮތުން އެއިން ބޯޓަކަށް ހަތަރުދަން ފަށަށް ކައިރިވާން ނުކެރުނީ އެވެ. އެހެން ނޫނަސް ގިނަ ދޯނި ފަހަރާއި ބޯޓުފަހަރުގައި ވެސް ހޭލަމޭއްޔަށް "ބީޒީވެގެން" އުޅެނީ ބިދޭސީންނެވެ. ގިނަވެގެން ދެތިން ދިވެއްސަކު އުޅޭ ބޯޓެއް ނެތެކޭއެއް ވެސް ނޫނެވެ. އެކަމަކު ހުރިހާ ބޯޓެއްގައި ވެސް ފަޅުވެރިންގެ ތެރެއިން ގިނައީ "ބަންގާޅު ދިވެހިން" ނެވެ.\nބޯޓްތަކުގެ ތެރެއިން އަރަން ވަރަށް ޝައުގުވެރިވާ ކަހަލަ ބޯޓަކަށް ކަރާ މާރުކޭޓު ކުރިމަތިން "ފާޅުވީ" އުތުރުގެ ހދ. ކުޅުދުއްފުއްޓާއި މާލެ ދެމެދު ދުއްވާ މަޝްހޫރު "ފާޅު" ބޯޓެވެ. ފާޅު ބޯޓަށް އަރައި ކައްޕިއާ ބައްދަލުވެ އަނގަ ތަޅައިލި އިރު ބޯޓުގައި މަސައްކަތް ކުރަނީ މުޅީން ދިވެހީންނެވެ.\nކުޅުދުއްފުށީ މީހުންގެ ގޮތް ފޮތާއި ފާޑު ދެން އެނގޭ ނޫން ހެއްޔެވެ؟ ފިސާރި ބޮޑެތި ސަމާސާ ވާހަކަގަނޑު ދައްކައިގެންފައި ހިތް އަތުލަނީ އެވެ. މިތާނގައި ވެސް ވީއެހެނެވެ. އަހަރެން ދިޔަ އެދުމުގެ ވާހަކަ ނުބުނަނީސް ކައްޕި ހަމަ ފާޅުގައި ފާޅު ބޯޓުގައި ރޯދަ ވީއްލައިގެން ނޫނީ ބޯޓުން ފައިބައިގެން ނުވާނެއޭ ބުނެ ދައުވަތެއް ދީފ އެވެ. އެެހެންވާން ނެތުމުން ހޯމަ ދުވަހު ދާން ވައުދުވުމުން އަހަރެން "މިނިވަން" ކުރީ އެވެ.\nހަވީރު 4:30، ހޯމަ ދުވަސް\nކުޅުދުއްފުށީ ބޯޓަކަށްވެފައި އެމީހުންގެ ފާޑު ރަނގަޅަށް އެނގޭތީ އެ ބޯޓުގައި ރޯދަ ވީއްލާން އަހަރެން ބަރާބަރު ގަޑިއަށް ފާޅު ބޯޓު ކުރިމައްޗަށް ދިޔަމެވެ. ކުޅުއްދުއްފުއްޓަށް އުފަން ނޫސްވެރިޔާ ނާޒިމް ހަސަން ވެސް ގޮވައިގެނެވެ. އެއީ ކުޅުދުއްފުށީ މީހުންގެ ޖެއްސުމާއި ސަމާސާގެ ސުވާލުތަކުން ރެކޭން ފަސޭހެއް ވެދާނެ ކަމަށް ބަލައިގެނެވެ. އެކަމަކު އެއަކުން ވީކަމެއް ހަރާމެވެ. ވިއްޔާވީ އުނދަގުލެކެވެ.\nއަހަރެމެން ދިޔަ ވަގުތު ދިމާވީ ފާޅު ބޯޓުގެ އެންމެން ވެސް ވަރަށް އަވަދިނެތި މުދާ ބަރު ކުރުމުގައި އުޅުނު ވަގުތަކަށެވެ. ބޯޓު ކައިރިން އެއްގަމު ތޮށީގައި ފުނިޖަހާލާފައި ފާޅު ބޯޓަށް އަރުވާ މުދާ ހުއްޓެވެ. ޕިކަޕްތަކުގައި އޭރުވެސް މުދާ ބާލަނީ އެވެ. ބުރަކަށި މަތީގައި ބޯޓަށް ލޯޑް ކުރަނީ އެވެ. އެންމެން ވެސް ބިޒީ އެވެ. އެކަމަކު ވެސް ކައްޕިގެ އިޝާރާތަށް ބޯޓަށް އަރައިފީމެވެ. އަތު ހިފައިގެން ގެންގުޅޭ ކުޑަކުއްޖެއްގެ ގޮތަށް ތޮށިގަނޑާއި ބޯޓާ ދެމެދުގެ ހުރަސް ފިލާމަތީގައި ނާޒިމްގެ ވެސް އެ ގަޑީގައި ގެންގުޅެން ޖެހުނެވެ.\nކުޅުދުއްފުށީ ފާޅު ބޯޓުގައި ރޯދަ ވީއްލުން - އަވަސް ފޮޓޯ\nބޯޓަށް މުދާ އެެރުވުމުގެ މަސައްކަތް އޮވެ ހިނގައެވެ. އެކަކު ހުސްވެފައި ހުރީ މުދާ އެތެރެ ކުރާ ވަރާއި ބޭރު ކުރާ ވަރު ބަލަހައްޓާ ބަރާބަރަށް ފޮތުގައި ނޯޓުކޮށް ނާލުގެ ކަންތައް ބެލެހެއްޓުމުގެ މަސައްކަތް ކުރާށެވެ. އަނެއްބައި މީހުން ވެސް ތަރުތީބު ކުރުމާއި އެރުވުމުގަ އެވެ. ބައެއް މީހުން ބޯޓުގެ އެކި ތަންތަނުގައި ވަރަށް ހަމަޖެހިލައި ވާހަކައިގަ އެވެ. އަދި ބައެއް މީހުން ވަރުބައްޔަށް ފައި ދަމާލައިގެން ތިބެ ކުދިކުދި ކަވި ކަންކަން ކުރެތެވެ.\n"މިއަދު މާ ބޮޑު މަސައްކަތެއް އަދި ނެތް. މިހިރަ ބަރު މުދާތައް އަރުވާނީ ރޯދަ ވީއްލައިގެން. އެއީ ރޯދަ މަހު ވަރަށް ބިޒީ ދުވަހެއް ނޫނިއްޔާ އެ މަސައްކަތް އަހަން ކުރާ ގޮތް،" ބޯޓުގެ ތެރޭގައި އަހަރެމެން ބީރައްޓެހިވެ ފޫހިވެދާނެތީ ފާޅު ބޯޓުގެ ކައްޕި، ހަސަން އަބޫބަކުރު އެމީހުންގެ ތެރެއަށް އަހަރެމެން ވެއްދޭތޯ އުޅުނެވެ.\nވަސް އައި ދިމާއަށް އެނބުރުމުން ފާޅު ބޯޓުގެ ވާތް ފަރާތުގައި ކުޑަ ބަދިގެއެއް ހަދާފައި ހުރިކަން ފާހަގަވި އެވެ. އެ ބަދިގެއަށް ބޯ ދިއްކޮށްލި އިރު ކައްކާއަކު ހުއްޓެވެ. އޭނާ އަތުގައި ހުރީ ޖޫސްޕެޓީ ކޮތަޅުގައި ހަދާފައި ހުރި ގަނޑުފެނެވެ. ކޮތަޅު އިރާލައި އޭގެ ދެ ތިން ގަނޑުފެން ބުރި އޭނާގެ ގެންގުޅުނު ޕްލާސްޓިކް ޖަގުގެ ތެރެއަށް ވައްޓާލާފައި އަންހަންނާ ދިމާއަށް ބަލާލި އެވެ.\n"ތިޔާ ކުދިން ރޯދަ ވީއްލަން މިއަދު މި ހުރީ ކުޅި މަހާއި މަސް ރިހަ، ދެން މިހުރީ ގަރުދިޔަ،" ބޯޓުގައި ކައްކާއެއް ގޮތުގައި މަސައްކަތް ކުރާ އަބްދުލް ކާދިރު މޫސާ ކުޅުދުއްފުށީ ހުރީ ހީނގަނެގެނެވެ. އަހަރެން ހަނދާވީ ބައްޕަގެ ރައްޓެހި ކުޅުދުއްފުށީ ހަސަންބެގެ މަތީންނެވެ. "ހަވީރު އަތައް އެޅި އިރު ހުރިހާ އެއްޗެއް ތައްޔާރުކޮށް ނިންމައިފިން. އާންމުކޮށް ވެސް އެހާއިރު ވާއިރު ހުންނާނީ ރޯދަ ވީއްލަން އެއްޗެހި ތައްޔާރުކޮށް ނިންމާފައި. ހޮޓަލަކަށް ނުދާނެ، އެކަކުވެސް އެންމެން އެކީގައި ބޯޓުގައި ރޯދަ ވީއްލާނީ،"\nމިއަކީ ހަމަ އާދައިގެ ކައްކާއެއް ނޫނެވެ. ހީކުރެވުނު ގޮތް ވެސް ހަމަ ރަނގަޅެވެ. މި ކާދިރު ކަނޑުމަތީ އުޅެ ބޯޓުފަހަރުގައި ކައްކާތާ މިހާރު 27 އަހަރުވެއްޖެ އެވެ. ނާލު ބޯޓުގައި ދަތުރު ކުރުމާއި ކަނޑުމަތީގައި ކައްކާ ފަޅުވެރިންނަށް ކާންދިނުމުގައި އޭނާއަށް ތަޖުރިބާތަކެއް ލިބިފައި ވެއެވެ. އެހެން މީހެއްގެ އެހީއާ ނުލައި މި ބޯޓުގެ ހުރިހާ ފަޅުވެރީންނަށް ކައްކާ ކާންދޭ އިރު އޭނާ އަވަސް އަރައިގެން އުޅޭތީއެއް ނުފެނެ އެވެ. މަޑުމަޑުން އޭނާގެ ހިނގުމުގައި އުޅެނީ އެވެ.\nއޭނާ ތައްޔާރު ކުރި ބާވަތްތަކުން ބޯޓުގައި ހިފާފައި ހުރީ މީރު ވަހެކެވެ. އިރު ތިރިއަށް ޖެހޭވަރަކަށް އެ ވަސް ކައިރިއަށް ޖެހެމުން އަންނަހެން ހީވެއެވެ. ފާޑަކަށް ކުޅުދިޔާވެފައި މާ ބޮޑަށް ހައި ވަނީ އެވެ. ހިތަށް އަރަނީ ވަރެއް ދައްކާލާނަމޭ އެވެ. ހުނިލީ ރޮއްޓާ ގަރުދިޔަ މޮޑެލައި މިރުސް ފިތާލައިގެން ކާލާނީއޭ އެވެ. އެކަމަކު އޭރަށް ލޮޑުވެގެން ގޮސް ތަރާވީސް ދަމާ ހަމައަކަށް ނުދެވޭނެ އެވެ. އަހަންނަކީ ނިދިއްޖެއްޔާ ހޭލަން ފަސޭހަ މީހެއް ވެސް ނޫނެވެ.\nބޯޓުގެ ފަޅުވެރިންނާއި ކައްޕިއާ އަނގަތަޅާލާން ކަމަށް ހީކޮށް ގާތަށް ޖެހިލައިފީމެވެ. މި ބޯޓުގެ މުދާ އަރުވާ ބަޔާއި އެތާނގެ ވަތްތަކަށް ފޭބި އިރު ކަޅު ކުލައިގެ ބޮޑު ބޮޑު ސޯފާއެއް ބަހައްޓާފައި ހުއްޓެވެ. ކައްޕި އާއި ބައެއް ފަޅުވެރިން ތިބީ އެތަނާނަގަ އެވެ. ތިބެފައި ބަލައިލި ގޮތުން ހީވީ ތަމަޅަ ފިލްމެއްގެ މަންޒަރެއް ހެނެވެ.\nއަރުވާފައިވާ މުދާ އަދި ތަންކޮޅެއް މަދުވުމުން މި ބައި އަދިވެސް ވަރަށް ތަނަވަހެވެ. ސޯފާގައި އިށީނުމާއެކު ކައްޕި ބޯޓުގެ ތައާރަފެއް ދިނެވެ.\n"މި ބޯޓުގައި އަހަންނާލައިގެން ތިބޭނީ 12 ފަޅުވެރިން. ދުވަސްވީ ދެ ތިން މީހަކު ހުންނާނެ... އެ ނޫނީ ހުސް ކުޅުދުއްފުށީ ޒުވާނުން މީގައި މަސައްކަތް ކުރާނީ. ކޮންމެ ކޮންމެ ބޯޓެއްގައި ނުތިބޭނެ ހުސް ދިވެހިންނެއް. ހަމައެކަނި ކުޅުދުއްފުށީ ބޯޓެއްގައި މިކަހަލަ ތަޖުރިބާއެއްކޮށްލަން ލިބޭނީ،" އަނގައެއް އޮންނަ އެކަމަކު ވަރަށް ހިތް ހެޔޮ ހަސަން ބުންޏެވެ.\nބޯޓުގައި ދުވާ މީރު ވަހަށް ކުޅު ދިޔައިވާ ވަރަކަށް ވާހަކަ ވެސް އޮލަވެއްޖެ އެވެ. ބޯޓެއްގައި އުޅުމުގެ ތަޖުރިބާތައް އެ ޒުވާނުންނާއި ކައްޕި ކިޔައިދޭން ފަށައިފި އެވެ. އެއް ފަހަރަކު ވަރަށް ގިނަ މުދާ ބަރުކޮށްގެން ދަނިކޮށް އިންޖީނު ގޮވި ބިރުވެރި ދުވަހެއްގެ ވާހަކަ އާއި އެ ދުވަހު "އެވެނި މީހާ އުޅުނީ މިހެނޭ، މިވެނި މީހާ އުޅުނީ އެހެނޭ" ކިޔައި ހީނހީނފައި ބިނދޭން ފަށައިފި އެވެ. އެނޫނަސް ބޯޓުގައި ހިނގާ ހެއްވާ މަޖާ ކަންކަމުގެ ވާހަކަ ކިޔައިދީ ރޯދަ ކުރުކޮށް ދިނެވެ. އަދި އާންމުކޮށް ބޯޓު ފަހަރު ގެންގުޅޭ މީހުންގެ ހުރި ކަންބޮޑުވުންތައް ވެސް ކިޔައި ދިނެވެ.\nފާޅު ބޯޓުގެ ޒުވާން ފަޅުވެރިން "އަވަސް އޮންލައިން" ދަނެ އެވެ. އެހެންވެސް ނޫހުގެ ބައެއް ވާހަަކަވެސް އޮޅުން ފިލުވި އެވެ. ވަކިވަކި ބައެއް ނޫސްވެރިންގެ ނަން ވެސް އަހައި ހެދި އެވެ. އޭގެ ތެރޭގައި މިހާރު އަވަސް އާ ވަކިވެފައިވާ ބައެއް ނޫސްވެރިންގެ ވާހަކަވެސް އައެވެ.\n"ރޯދަ މަހުގެ މިކަހަލަ ތަޖުރިބާއެއްކޮށްލާ އަހަރުމެންނާއެކު ދަތުރެއްކޮށްލަން ހިނގާ. މުދާ އުފުލާ ކުޑަކޮށް މަސައްކަތްކޮށްލާ، އަހަރުމެންނާއެކު ރޯދަ ވީއްލާ، ފަތިހު ތެދުވެ ހާރުކައިގެން ނަމާދަށް އަރާލީމަ އަސްލު ތަޖުރިބާއެއް ކުރެވޭނީ. ވަރަށް ތަފާތު ދިރިއުޅުމެއް މިއީ،" އެއް ޒުވާނަކު ބުނެލި އެވެ.\nވާހަކައިގައި ކައްޕިމެން އަހަރުމެންނަށް ބޯޓުގެ ކުޑަ ޓްއާއެއް ވެސް ދިނެވެ. ހުރިހާ ދިމާލަކުން ވެސް ވަރަށް ސާފު ތާހިރު، ބޮޑު ބޯޓެކެވެ. މި ބޯޓުގެ ހުރިހާ ކަމެއް ވސް ހިނގަނީ ވަރަށް ތަރުތީބުކޮށެވެ. އެކޮޅުކޮޅުން ޖެހިފައިވާ އެއްވެސް ކަމެއް ނެތެވެ. މި ބޯޓުގެ މަތީ ބަޔާއި ކަމަރާ މައްޗަށް ވެސް އެރީމެވެ. ހުންގާނުގައި ވެސް ހިފީމެވެ. މިއިން ކޮންމެ ތާކަށް ވެސް މި އަރަން ޖެހެނީ މި ނާޒިމްގެ އަތުގައި ވެސް ހިފައިގެނެވެ. މިވެސް އަމިއްލައަށް ބޮލު އެޅުނު ކަމެކެވެ.\nމަތީ ބަޔަށް އިރު އިރުއޮއްސޭ މަންޒަރު ވަަރަށް ރީތިކޮށް ފެނެ އެވެ. އަދި ބަނދަރު މަތިން ވަރަށް ރީތިކޮށް މުޅި ސަރަހައްދު ވެސް ފެންނާން އޮވެ އެވެ. ރޯދަ ކުރުކޮށްލަން ހިތް ފަސޭހަ ވަގުތުކޮޅެކެވެ. އަރާމު ތަނެކެވެ. ރީތީ މަންޒަރުތަކެކެވެ.\nއިރުކޮޅަކުން އުޑުމަތީން ރަތް ވިލާ އުކާލާފައި "ހަދާލި ގޮތަކުން" އޮރެންޖެއް ކަހަލަ އިރު ފެނަށް ގިރިގެން ހިނގައްޖެ އެވެ. ވާހަކައިގައި ތިބެ ވަގުތު ދިޔަ ގޮތެއް ވެސް ނޭނގުނެވެ. އިސްލާމީ މަރުކަޒުގެ ހެސަ ބޮޑު ތާޅަފިލިތަކުން ބަންގީ އަޑު ހިފައިގެން އައި ރޯޅި ބޯޓުގެ ތެރެއަށް ފާޅުއްވެޖެ އެވެ. އަދި މިތާ ބޯޓުގެ ތެރޭގައި އޮތް "މޮއްކުރު" ފޯނަކުން އެހެން ރާގަކަށް މާ ލަސްލަހުން ނަމާދަށް ދައުވަތު ދެމުން ދިޔައެވެ. -- އެންމެން ވެސް އަވަސްވެ ގަތީ ރޯދަވީއްލާ ސުފުރާއާ ދިމާލަށެވެ.\nއިންތިޒާރު ކުރި ވަގުތު ކޮޅު މިއޮތީ އައިސްފަ އެވެ. ބޯޓުގެ އިންޖީނު ރޫމްގެ މަތީ ފިލާގަނޑުގައި ތަށިބަރިތަކާއި ތެލިތައް އަތުރާލައިފައި ވެއެވެ. ކުޅިމަހާއި ދެ ވައްތަރެއްގެ ރިހަ އާއި ބޯކޮށް އަޅާފައިވާ ބިސްގަނޑާއި ރޮށި ވެސް އެބަހުއްޓެވެ. ފަތު ސަޓަނިވެސް ވަރަށް ފައްކަލެވެ. އެންމެންނަށް ވާވަރަށް ކަރާ ފަންޏާއި ކަޅު ސައި ވެސް ހުއްޓެވެ.\nމި ނާޒިމުހެން ކުޑަ ދެތިން އޮށް ކަދުރަކުން މަށަކަށް ރޯދައެއް ނުވީއްލޭނެ އެވެ. ހައެއްކަ ރޮއްޓާއި ބިސްގަނޑެއް ބޭނުންވާނެ އެވެ. ހޯދައިފީމެވެ. އަދި ތައްޓަކަށް ކުޅި މަހާއި ބިސްގަނޑެއް ލައިގެން އެއް ފަރާތަށް ޖެހިލާފައި ފަށައިގަތީ އެވެ.\nހަމަ ވަރަށް ފައްކަލެވެ. ހުރިހާ އެއްޗެއްސެއް ވެސް ހުރިހާ ރަހައެއް ވެސް ވަރަށް މީރެވެ. އަދި މި ކުޅި މަަހުގެ ހަވާދުގަނޑާއި ރަހަގަނޑު މާ މީރީ އެވެ. ކާލުމުން ކުޅީގެ ދިލަޔާއެކު މަތިމަހުން ދާހިއްލާލާއި ގައިގައި ހުރިއްޔާ ހުރި އިސްތައްޓެއްގެ ބުޑު ތެންމާލައިފި އެވެ. އެހެން ހުރިހާ އެއްޗެއް މަތިން ހަަނދާން ނެތި ކާއެއްޗެހީގެ ތެރެއަށް ގެނބުނީ އެވެ. ކުޅީގެ ޗޫސް ދަމަމުން ހޫނު ކަޅު ސައި ތަށި ވެސް ބޯލައިފީމެވެ. މިހާރު ބޯޓުގައި އެންމެން ވެސް ތިބީ އެކި ތަންތަނުގައި އިށީނދެ ތިބެ ކެއުމަށް ގެއްލިފަ އެވެ.\nފާޅު ބޯޓުގެ ރޯދަ ވީއްލުމަށް ތައުރީފު ހައްގެވެ. ރޯދަ ވީއްލަން ކަމާ ކަންފަށާ ހަމަ މި ބޯޓަށް އަންނަން ހަމަ އެންމެ ރަނގަޅެވެ. ހުރިހާ އެއްޗެއްގެ ރަހަ ހެޔޮވަރުވެފައި މީރެވެ. ފަޅުތެރެއެއް ކަމަކު، ނާލުބޯޓެއް ކަމަކު، ކުޅުދުއްފުށީ ކާދިރެއް ކަމަކު، މާލޭގެ ނަން މަޝްހޫރު ރެސްޓޯރަންޓްތަކަށް ދުލެއް ނުކުރެ އެވެ. މި ހުރިހާ ކަމެއްގެ ތެރޭގައި މިއުޅުނީ އިނގިލި ކުރީގައި މި ނާޒިމްވެސް ލައިގެނެވެ. މިއީ އަހަރެމެން ދެ މީހުންގެ ހަޔާތުގައި ތަފާތު އަދި ހަނދާނުން ފިލައި ނުދާނެ ތަޖުރިބާއެއްގެ ގޮތުގައި ރައްކާކުރެވޭނެ އަދި ފާޅުގައި ފެންނާން ވެސް އޮންނާނެ ރޯދަ ވީއްލުމެކެވެ.\nރޯދަ މަހާ ރޯއްޖާ ކުޅުދުއްފުށި ރޯދަ މަސް


Youtube Balaigen Amihla Ah Vihan Ulhunu Maabandu Anhenaku Maruvehje - Vaguthu\nޔޫޓިއުބް ބަލައިގެން އަމިއްލައަށް ވިހަން އުޅުނު މާބަނޑު އަންހެނަކު މަރުވެއްޖެ\nއިންޑިއާގެ މާބަނޑު އަންހެނަކު ޔޫޓިއުބުން ވީޑިއޯ ބަލައިގެން އަމިއްލައަށް ވިހަން އުޅުމުގެ ތެރޭގައި މަރުވެއްޖެއެވެ.\nފުލުހުން ބުނާ ގޮތުގައި ކައިވެނިން ބޭރުން ބަލިވެ އިން އުމުރުން 25 އަހަރުގެ އަންހެން މީހާ މަރުވެފައި ވަނީ އޭނާ މީގެ ހަތަރު ދުވަސް ކުރިން ކުއްޔަށް ހިފި އެޕާޓަމަންޓެއްގެ ތެރޭގައެވެ. އެޕާޓްމަންޓްގެ ދޮރުފަތުގެ ދަށުން ލޭ ފެނިގެން މީހަކު ފުލުހުންނަށް ގުޅުމުން ފުލުހުން އައިސް ދޮރު ހުޅުވިއިރު އެޕާޓްމަންޓްގައި އޮތީ ލޭގެ ކޯރެއް ހެދިފައެވެ.\nއޭރު އަންހެން މީހާ އާއި އޭނާގެ ދަރިފުޅު ވެސް އޮތީ މަރުވެފައެވެ.\nފުލުހުން ބުނާ ގޮތުގައި އަންހެން މީހާގެ ފޯނުން ލިބުނު މައުލޫމާތުން އެނގޭ ގޮތުގައި އޭނާ މަސައްކަތް ކުރީ ޔޫޓިއުބްގެ ޓިއުޓޯރިއަލް ވީޑިއޯ ބަލައިގެން އަމިއްލައަށް ވިހާށެވެ.\nއަމިއްލަ އަށް ވިހަން އޭނާ މަސައްކަތް ކުރީ އޭނާ ބަލިވެ އިނީ ކައިވެނި ނުކޮށް ކަމަށް ވާތީ ހޮސްޕިޓަލަށް ދިއުމުން ހޮސްޕިޓަލް މުވައްޒަފުންގެ ފާޑުކިޔުމާއި ފުރައްސާރަ ކުރިމަތިވެދާނެތީ ކަމަށް ވެސް ފުލުހުން ބުނެއެވެ.\nފުލުހުން މިހާރު ވަނީ މަރުވި އަންހެން މީހާ އާއި އޭނާ އަށް ލިބުނު ފިރިހެން ކުއްޖާގެ ހަށިގަނޑު އަންހެން މީހާގެ އާއިލާ އާއި ހަވާލު ކޮށްފައެވެ.\nއަންހެން މީހާ ކުއްޔަށް ހިފައިގެން ހުރި އެޕާޓްމަންޓްގެ ވެރިޔާ ފުލުހުންނަށް މައުލޫމާތު ދީފައިވާ ގޮތުގައި ވިހަން ވާއިރަށް އޭނާގެ މަންމަ އޭނާ ކައިރިއަށް އަންނާނެ ކަމަށް އަންހެން މީހާ އެޕާޓްމަންޓް ކުއްޔަށް ހިފި ދުވަހު އެތަނުގެ ވެރިމީހާ ކައިރީ ބުނެފައި ވެއެވެ. ނަމަވެސް އަންހެން މީހާގެ މަންމަ އޭނާގެ ކައިރިއަށް އައިސްފައެއް ނުވެއެވެ.\nމާޗް 13, 2019 13:38\nވަޓް އިސް ދިސް .. .. ނޮޓް ގުޑް .. ނީޑް ޓު ބީ މޯ އަވެއާރ ...\nމާޗް 13, 2019 16:55


Deficit ithuruvaa gothah budget bodu kurun kamaku nudhey: Raees Nasheed\nޑެފިސިޓް އިތުރުވާ ގޮތަށް ބަޖެޓް ބޮޑު ކުރުން ކަމަކު ނުދޭ: ނަޝީދު\nމަޖިލީހުގެ ރައީސް މުހައްމަދު ނަޝީދު ރިޔާސަތު ބަލަހައްޓަވަނީ -- ފޮޓޯ: މަޖިލީސް\nއަންނަ އަހަރަށް ލަފާކޮށް ސަރުކާރުން ރައްޔިތުންގެ މަޖިލީހަށް ހުށަހަޅާފައިވާ ދައުލަތުގެ ބަޖެޓްގައިވާ ޑެފިސިޓް އިތުރަށް ބޮޑުވާ ގޮތަށް މަޖިލީހުން ބަޖެޓަށް އިސްލާހު ގެނެސްގެން ފާސްކުރަން ތާއީދު ކުރައްވާ ކަމަށް މަޖިލީހުގެ ރައީސް އަަދި ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nދެހާސް ވިހިވަނަ އަހަރަށް ލަފާކޮސް ފިނޭންސް މިނިސްޓްރީން ފޮނުވީ 37.5 ބިލިއަން ރުފިޔާގެ ބަޖެޓެކެވެ. ބަޖެޓް ދިރާސާ ކުރުމުގެ ގޮތުން މަޖިލީހުން އެކުލަވާލި ކޮމިޓީން ވަނީ އެ ބަޖެޓަށް 366 މިލިއަން ރުފިޔާ އިތުރުކޮށްފަ އެވެ. އެހެންކަމުން ބަޖެޓްގެ ޑެފިސިޓް ވަނީ 5.6 ބިލިއަން ރުފިޔާ އިން 5.9 ބިލިއަން ރުފިޔާއަށް އިތުރުވެފަ އެވެ.\nމަޖިލީހުގެ މިއަދުގެ ޖަލްސާގައި ވާހަކަފުޅު ދައްކަވަމުން އެ ކަމަށް އިޝާރާތް ކުރައްވަމުން ރައީސް ނަޝީދު ވިދާޅިވީ ބަޖެޓް ކޮމިޓީން އިތުރު 366 މިލިއަން ރުފިޔާއާއެކު ޑެފިސިޓް ބޮޑުވާ ގޮތަށް ބަޖެޓް ކޮމިޓީން ބަޖެޓް ފާސްކުރުމަކީ މެންބަރުން ވިސްނަން ޖެހޭ ކަމެއް ކަމަށެވެ.\nއެމަނިކުފާނު ވިދާޅުވި ގޮތުގައި، ސަރުކާރުން މަޖިލީހަށް ފޮނުވި ބަޖެޓްގައި ވެސް ޑެފިސިޓް ބޮޑުކޮށް އޮތްވައި އެއަށް ވުރެ ޑެފިސިޓް ބޮޑުވާ ގޮތަށް މަޖިލީހުން ބަޖެޓް ފާސްކުރުމަކީ ޒިންމާދާރުކަން ކުޑަ އަމަލެކެވެ. އަދި ވިދާޅުވީ މަޖިލީހުން ބަޖެޓްގެ ޑެފިސިޓް ބޮޑުކޮށްފިނަމަ ބަޖެޓް ހިންގަން ސަރުކާރަށް ދަތިވެދާނެ ކަމަށެވެ.\n"ބަޖެޓްގެ ހިންގަން ހުރި ހަރަދު އެއް ތަނުން އަނެއް ތަނަށް ބަދަލު ކުރުން، މެންބަރުންގެ މަޝްވަރާއާ އެކުގައި ކުރުން އެއީ ރަނގަޅު ކަމެއް، އެހެން ނަމަވެސް އަޅުގަނޑު ދެކޭ ގޮތުގައި ޑެފިސިޓް ބޮޑުވާ ގޮތަށް ބަޖެޓަށް އިސްލާހު ގެނައުމަކީ މި ބަޖެޓް ހިންގުމަށް ދަތިވެގެން ހިނގައިދާނެ މައްސަލައެއް،" ރައީސް ނަޝީދު ވިދާޅުވި އެވެ.\nއޭގެ އިތުރަށް ރައީސް ނަޝީދު ވިދާޅުވީ ބަޖެޓް ފާސްކުރުމުގެ ކުރިން ލާމަރުކަޒީ ނިޒާމަށް އިސްލާހު ގެންނަ ދެ ބިލާއި އިންކަމް ޓެކްސްގެ ބިލްގެ މަސައްކަތް ނިންމަން ޖެހޭ ކަމަށެވެ. އަދި އަންނަ ހޯމަ ދުވަހު ބާއްވާ މަޖިލީހުގެ ޖަލްސާގައި ބަޖެޓްގެ ފަހު ބަހުސް ފެށޭނެކަން އެމަނިކުފާނު ފާހަގަކުރެއްވި އެވެ. އެ މަރުހަލާގައި ކޮންމެ މެންބަރަކަށް ހަތް މިނެޓްގެ ފުރުސަތެއް ލިބޭނެ އެވެ.\n"ގޭގައި ތިއްބަަސް ބަޖެޓްގެ ބަހުސަށް ގެންނާނަން"


Inthihabu ge thaareeh iulaan kurun laskuraathee Party thakun kanbodu vejje | Mihaaru\nއިލެކްޝަންސް ކޮމިޝަނުން ބޭއްވި ގައުމީ ލަފާ ދޭ ކޮމެޓީގެ ބައްދަލުވުމުގައި ސިޔާސީ ޕާޓީތަކާއި ދައުލަތުގެ މުއައްސަސާތަކުގެ މަންދޫބުން ބައިވެރިވަނީ.---ފޮޓޯ: އިލެކްޝަންސް ކޮމިޝަން\nއިންތިހާބުގެ ތާރީހު އިއުލާން ކުރުން ލަސްކުރާތީ ޕާޓީތަކުން ކަންބޮޑުވެއްޖެ\n28 ޑިސެމްބަރ 2016 - 12:227comments\nއިންތިހާބުގެ އިސްތިއުނާފް މައްސަލަ މިދިޔަ ހަފުތާގައި އަނބުރައި ނެގީ އިލެކްޝަންސް ކޮމިޝަނުން ބުނެފައިވާ ގޮތުގައި އިންތިހާބު ބާއްވާނެ އާ ތާރީޚެއް އިއުލާންކުރަން، އިންތިހާބާ ބެހޭ ގައުމީ ލަފާ ދޭ ކޮމެޓީން ލަފާ ދީފައިވާތީ އެވެ.\nޕާޓީތަކުން މިއަދު ބުނީ އިންތިހާބު ލަސްކުރުމަކީ ސަރުކާރުން ބޭނުންވާ ގޮތަށް އިލެކްޝަންސް ކޮމިޝަނުން ކުޅޭ "ގޭމެއް" ކަމަށެވެ. އެކަން ސާފުވަނީ، އިންތިހާބުގެ އިސްތިއުނާފްގެ މައްސަލާގައި އެ ކޮމިޝަނުން އަމަލުކޮށްފައިވާ ގޮތުން ކަމަށް ވެސް ޕާޓީތަކުން ބުންޏެވެ.\n"އަޅުގަނޑުމެން އިލެކްޝަނުގައި އެދިފައި ވާނީ އިންތިހާބު ބޭއްވޭނެ އެންމެ އަވަސް ތާރީހެއް އިއުލާންކޮށްދޭށޭ. އިންތިހާބު ލަސްވާ ކޮންމެ ދުވަހަކީ ވެސް އެތައް ބައެއްގެ ހައްގަށް އަރައިގަނެވޭނެ ދުވަހެއް،" ޖުމްހޫރީ ޕާޓީގެ ސެކްރެޓަރީ ޖެނެރަލް އަހުމަދު ސަމީރު ވިދާޅުވި އެވެ.\n"ހަގީގަތަކީ އިލެކްޝަންސް ކޮމިޝަނުގެ ގާނޫނީ ދައުރު، ޒިންމާދާރުކަމާ އެކު އެންމެ ފުރިހަމަ އަށް އަދާނުކުރެވި ދިޔަ މަންޒަރު މި ފެނިގެން ގޮސްފައި ވަނީ. އެކަމާ އަޅުގަނޑުމެން ހިތާމަކުރަން."\nއެމްޑީޕީގެ ޗެއާޕާސަންގެ ނައިބު އަލީ ނިޔާޒް ވިދާޅުވީ ލޯކަލް ކައުންސިލްތަކުގެ އިންތިހާބު ބޭއްވުމާ ގުޅޭގޮތުން އިލެކްޝަންސް ކޮމިޝަނުން ހަދަން އުޅޭ ގޮތެއް ސާފު ނުވާ ކަމަށެވެ. ސިވިލް ކޯޓުގެ ހުކުމުގައިވާ ބައެއް ކަންކަން ސާފުނުވާ ކަމަށް ބުނެ، އިންތިހާބަށް އާ ގައިޑްލައިނެއް ސެޓްކުރަން އުޅޭ ކަމަށް ވެސް ނިޔާޒު ތުހުމަތުކުރެއްވި އެވެ.\n"އިލެކްޝަންސް ކޮމިޝަނުގެ ގާނޫނީ ޓީމާ ވާހަކަ ދައްކައިގެން އިންތިހާބުގެ ތާރީހެއް އިއުލާން ކުރެވޭނެ. ތާރީހު އިއުލާން ކުރާކަށް ސިވިލް ކޯޓުގެ އަމުރުގައި ހުރަހެއް ނެތް،" ނިޔާޒް ވިދާޅުވި އެވެ.\nއަދާލަތު ޕާޓީގެ ސެކްރެޓަރީ ޖެނެރަލް އަހްމަދު ޝަރީފް ވިދާޅުވީ ދެ މަހަށް އިންތިހާބު ފަސްކޮށްފައިވާއިރު، އަންނަ މާޗް މަހުގެ ތެރޭގައި ވެސް އިންތިހާބު ބޭއްވޭނެ ކަމާ މެދު މިހާރު ސުވާލު އުފެދޭ ކަމަށެވެ. އިންތިހާބު އަލުން އިއުލާންކުރުމުގެ ބަދަލުގައި އަދާލަތު ޕާޓީން އެދިފައި ވާނީ އިންތިހާބު އެންމެ އަވަހަށް ބާއްވާނެ ތާރީހެއް ވީހާވެސް އަވަހަކަށް އިއުލާންކުރުން ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެން އެދުނީ އަލުން އިއުލާން ކުރާކަށް ނޫން. ވީހާވެސް އަވަހަށް ތާރީހް އިއުލާންކުރުން. އިލެކްޝަންސް ކޮމިޝަނުން އިންތިހާބުގެ ބައެއް ކަންކަމަށް މުއްދަތުތަކެއް ދީފައިވާއިރު ދެކޮޅު ނުޖެހޭ ކަންތައްތަކެއް އެބަހުރި،" ޝަރީފް ވިދާޅުވި އެވެ.\nއިންތިހާބުގެ ތާރީހް އިއުލާންކުރުން ލަސްވާ ސަބަބާ ގުޅޭގޮތުން އިލެކްޝަންސް ކޮމިޝަނާ "މިހާރު" އިން ސުވާލުކުރުމުން މެމްބަރަކު އެދިވަޑައިގަތީ، ބޭނުންވާ މައުލޫމާތު ހޯދުމަށް ލިޔުމުން ސުވާލުތައް ފޮނުވުމަށެވެ. ސުވާލުތައް ލިޔުމުން އިއްޔެ ފޮނުވުމުން ވެސް އެ ކޮމިޝަނުގެ ޖަވާބެއް އަދި ނުލިބެ އެވެ.\nއިންތިހާބު ދެ މަހަށް ސިވިލް ކޯޓުން ފަސްކުރީ ޕީޕީއެމްގެ ރައީސް އަބްދުﷲ ޔާމީންގެ ފެކްޝަނުން ހުށަހަޅައިގެންނެވެ.\nޕީއެމަށް ބައިވެރި ނުވެވޭ ފަދަ ގޮތަކަށް އިންތިހާބު ބޭއްވުމަކީ ޑިމޮކްރަސީގެ އުސޫލުތަކާ ހިލާފް ކަމެއް ކަމަށާއި އޭގެ ސަބަބުން ދައުލަތުގެ އާންމު މަސްލަހަތަށް ގެއްލުންވުމުގެ ފުރުސަތު އޮތް ކަމަށް ވެސް ހުކުމުގައިވެ އެވެ. ޕީޕީއެމް ދެ ބައި ވީ، ރައީސް ޔާމީނާއި ޕީޕީއެމްގެ ރައީސް މައުމޫން އަބްދުލްގައްޔޫމާ ދެމެދު އުފެދުނު ބޮޑު ޚިޔާލު ތަފާތުވުމެއްގަ އެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީ އަދާލަތު ޕާޓީ އިލެކްޝަންސް ކޮމިޝަން ޖުމްހޫރީ ޕާޓީ ޕީޕީއެމް ލޯކަލް އިންތިހާބު ލޯކަލް ކައުންސިލްތައް


އެމް.އެމް.ޕީ.އާރު.ސީގެ މަސައްކަތް ހުއްޓިފައިވުމުން ފަތުރުވެރިކަމަށް އެކަމުގެ އަސަރު ކުރާނެ – Maldivian Democratic Party\nއެމް.އެމް.ޕީ.އާރު.ސީގެ މަސައްކަތް ހުއްޓިފައިވުމުން ފަތުރުވެރިކަމަށް އެކަމުގެ އަސަރު ކުރާނެ\nދިވެހިރާއްޖޭގެ ފަތުރުވެރިކަމުގެ ދާއިރާ ކުރިއަރުވައި އިސްތިހާރުކޮށް ޕްރޮމޯޓު ކުރުމަށް ކަނޑައަޅާފައިވާ ސަރުކާރުގެ ޙާއްސަ ކުންފުނި މޯލްޑިވްސް މަރކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމް.އެމް.ޕީ.އާރު.ސީ)ގެ މަސައްކަތް ހުއްޓި ދިވެހިރާއްޖެއަށް ފަތުރުވެރިން އެންމެ ގިނައިން ޒިޔާރަތް ކުރާ ދުވަސްވެރު (ހައި ސީޒަން) ކުންފުނި ސިފައިން އަދި ފުލުހުންގެ ބެލުމުގެ ދަށުގައިވާކަމީ ދިވެހިރައްޔިތުންގެ ޑިމޮކްރަޓިކް ޕާޓީން ކަންބޮޑުވާ ކަމެކެވެ.\nސިންގަޕޫރުގައި މިއަދު ފެއްޓޭ އައި.ޓީ.ބީ އޭޝިޔާ 2015 ގައި ބައިވެރިވުމަށް އެމް.އެމް.ޕީ.އާރު.ސީން ފުރާފައިވަނީ ރޭގެ ވަގުތެއްގައެވެ. އާންމު ގޮތެއްގައި ތިން ހަތަރު ދުވަސް ކުރިން ދިވެހިރާއްޖޭގެ ސްޓޯލް ތައްޔާރު ކުރެވި އެކަމުގެ ހުރިހާ ކަމެއް ހުންނަނީ ނިމިފައެވެ. ނަމަވެސް މިދުވަސްވަރު އެމް.އެމް.ޕީ.އާރު.ސީގެ ހިންގުމާއި ހުރިހާ މަސައްކަތެއް ހުއްޓިފައިވުމަކީ މިފަދަ ދޯދިޔާކަމެއް ވުމަށް މެދުވެރިވި އެއް ސަބަބެވެ. މި ފާއިތުވީ ހަފްތާއިން ފެށިގެން ކުންފުނީގެ މެނެޖިން ޑިރެކްޓަރ އަބްދުﷲ ޒިޔަތާ ތަކުރާރުކޮށް ފުލުހުން ސުވާލުކޮށް އަދި އެ ކުންފުނީގެ އިދާރާވެސް ވަނީ ބަންދުކޮށްފައެވެ. އެމް.އެމް.ޕީ.އާރު.ސީ އޮ ބަންދުކޮށްފައިވުމުގެ ސަބަބުން ކުރިއަށް ރޭވިފައިވާ ބައެއް އެހެން ޕްރޮމޯޝަނަލް ފެއަރތަކުގައިވެސް ދިވެހިރާއްޖެ ތަމްސީލު ކުރެވޭނެ ކަމާ މެދު ޝައްކު އުފެދެއެވެ. މި ޕާޓީއަށް މައުލޫމާތު ލިބިފައިވާ ގޮތުގައި ޗައިނާގައި ބޭއްވުމަށް ރޭވިފައިވާ ރޯޑްޝޯ ކުރިއަށްދާނެ ކަމުގެ ޔަޤީން ކަމެއް ނެތެވެ. އަދި ހަމަ މިއާއެކު އިނގިރޭސިވިލާތުގައި ކޮންމެ އަހަރަކުވެސް އޮންނަ ވަރލްޑް ޓްރެވެލް މާކެޓްގައި ބައިވެރިވުމާ މެދުވެސް ވަނީ ޝައްކު އުފެދިފައެވެ.\nދިވެހިރާއްޖޭގެ ފަތުރުވެރިކަމުގެ ދާއިރާއަށް ލިބެމުން އަންނަ ހީނަރުކަމަކީ ސަރުކާރުގެ ޢަމަލުތަކާ އަދި ދިވެހިރާއްޖެ ޑެސްޓިނޭޝަނެއްގެ ނުވަތަ ބްރޭންޑެއްގެ ގޮތުގައި ޕްރޮމޯޓުކުރުން ފެއިލްވެފައިވާކަމުގެ ހެއްކެކެވެ. ރިސޯޓުތަކުގެ އޮކިއުޕަންސީ ރޭޓްވަނީ މިދިޔަ އަހަރުގެ މިމަހާ އަޅާ ބަލާއިރު %5 ދަށްވެފައެވެ. އަދި މިއަހަރަށް ސަރުކާރުން ލަފާކުރިއ 1.4 މިލިއަން ފަތުރުވެރިން ޒިޔާރަތް ކުރުމުގެ ޓަރގެޓް ޙާސިލް ކުރުމަށް ސެޕްޓެމްބަރ ން ޑިސެމްބަރ މަހުގެ ނިޔަލަށް 613,445 ފަތުރުވެރިން ދިވެހިރާއްޖެއަށް ޒިޔާރަތް ކުރަން ޖެހޭނެއެވެ. 2014 ވަނަ އަހަރު ސެޕްޓެމްބަރ ން ޑިސެމްބަރ މަހު ދިވެހިރާއްޖެއަށް ޒިޔާރަތްކުރީ 398,967 ކަމަށްވާއިރު މިއަހަރުގެ ލަނޑުދަނޑި ޙާސިލްވާނެ ކަމަށް ޤަބޫލެއް ނުކުރެވެއެވެ.\nއެމް.އެމް.ޕީ.އާރު.ސީގެ މަސައްކަތް ހުއްޓި، ދާއިމީ ވަޒީރެއް މިނިސްޓްރީ އޮފް ޓުއަރިޒަމްގައި ނެތް މި ދަނޑިވަޅުގައި އޮސްޓްރޭލިއާ ސަރުކާރުން ދިވެހިރާއްޖެއަށް ޓްރެވެލް އެޑްވައިޒަރީއެއް ނެރުއްވާފައެވެ. މިއީ މީގެ ކުރިން ޓްރެވެލް އެޑްވައިޒަރީގައި ބަޔާން ކުރާ މަޢުލޫމާތަށްވުރެ މާ ހަރުކަށި ޢިބާރާރުގެ ޓްރެވެލް އެޑްވައިޒަރީއެކެވެ. މީގެ ކުރިން މިފަދަ ނޯޓިސްތަކުގައި ފާހަގަކުރަނީ މުޒާހަރާތަކުގެ މައުލޫމާތެވެ. ނަމަވެސް އޮސްޓްރޭލިއާ ސަރުކާރުގެ މި ޓްރެވެލް އެޑްވައިޒަރީގައި ބުނެފައިވަނީ ދިވެހިރާއްޖޭގައި ޓެރަރިސްޓް ޙަމަލައެއް ހިނގާފާނެ ކަމުގެ ބިރު އޮތުމުން އޮސްޓްރޭލިއާ ރައްޔިތުން އެކަމަށް ސަމާލުވުމަށެވެ. މިފަދަ ނޯޓިސް ނެރުމުގެ ފުރިހަމަ ޒިންމާ\nސަރުކާރުން ނަންގަވަން ޖެހޭނެއެވެ. މިއީ ބައިނަލްއަޤްވާމީ މުޖުތަމަޢާ ގުޅުން ބަދަހިނުކޮށް އެޤައުމުތަކުގެ މަޝްވަރާތަކަށް ގޮންޖެއްސެވުމުގެ ހިތި ނަތީޖާއެވެ.\nވެރިކަން ހިންގާ ޕާޓީގެ ޢަމަލުތަކުން ޓުއަރިޒަމަށް ނޭދެވޭ އަސަރު ކުރާ ކަމީ ކަންބޮޑުވާ ކަމެކެވެ.\nމިފަދަ ނާޒުކު ޙާއްލެގައި ފަތުރުވެރިކަމުގެ ދާއިރާ އޮތް އިރު ދާއިރާ ޕްރޮމޯޓުކޮށް އިސްތިހާރުކުރުމުގެ މައި ކުންފުނީގެ މަސައްކްތް ހުއްޓިފައިވާކަމީ ބޮޑު މައްސަލައެކެވެ. އަދި ކުންފުނީގެ މަސައްކަތް ނުހުއްޓި ކުރިއަށް ގެންދެވޭނެ ގޮތް އިންތިޒާމް ކުރުމަކީ ސަރުކާރުގެ ޒިންމާއެކެވެ.


PG Bishaam judiciary committee ah haazirukurun miadhu haveeru\nޕްރޮސެކިއުޓާ ޖެނެރަލް އައިޝަތު ބިޝާމް-- ފޮޓޯ: މިހާރު\nޕީޖީ ބިޝާމް ޖުޑީޝަރީ ކޮމިޓީ އަށް ހާޒިރުކުރަން ހަމަޖެހިފައިވަނީ މިއަދު ހަވީރު 04:00 ގައި\nޕްރޮސެކިއުޓާ ޖެނެރަލް އައިޝަތު ބިޝާމް ރައްޔިތުންގެ މަޖިލީހުގެ ޖުޑިޝަރީ ކޮމިޓީއަށް މިއަދު ހަވީރު 04:00 ގައި ހާޒިރު ކުރަން ނިންމައިފި އެވެ.\nއެ ކޮމެޓީގެ ނައިބު މުގައްރިރް އަދި ފޮނަދޫ ދާއިރާގެ މެމްބަރު މޫސާ ސިރާޖު ވިދާޅުވީ ތައާރަފްވުމުގެ ބައްދަލުވުމަކާއެކު އެކި މައްސަލަތަކާ ގުޅޭ ގޮތުން ސުވާލުކުރުމަށް މި ހަފްތާގެ ހޯމަ ދުވަހު މަޖިލީހަށް ހާޒިރުވާން ބިޝާމަށް އަންގާފައިވާ ކަމަށެވެ.\nމީގެ ކުރިން ބިޝާމް ހާޒިރުވާން އަންގާފައި އޮތީ މިދިޔަ ހަފުތާގެ އަންގާރަ ދުވަހު އެވެ. ނަމަވެސް މިދިޔަ ހަފްތާފައި ރަސްމީ ދަތުރެއްގައި ދުބާއީ އަށް ބިޝާމް ވަޑައިގަތުމުން މަޖިލީހަށް ހާޒިރުކުރުވުން ފަސްކުރީ އެވެ.\nޕީޖީ ބިޝާމް މިއަދު ކޮމިޓީއަށް ހާޒިރުކުރަން ނިންމާފައި ވަނީ 2017 ވަނަ އަހަރުގެ ޖުލައި 24 ވަނަ ދުވަހު ރައްޔިތުންގެ މަޖިލީހުގެ މެމްބަރުންތަކެއް ގަދަކަމުން އެ އިދާރާ އިން ނެރެ ދައުވާ ކުރި މައްސަލައިގަ އެވެ.\nއެ ދުވަހު އޭރު އޮތް ރައީސް ޔާމީންގެ ސަރުކާރުގެ އިދިކޮޅު މެމްބަރުން މަޖިލީހަށް ވަނުމަށް ސިފައިންނާއި ފުލުހުން ވަނީ ހުރަސް އަޅާފަ އެވެ.\nސުޕްރީމް ކޯޓުން އޭރު ނިންމީ މެމްބަރުން އިންތިހާބުވި ޕާޓީން ވަކިވެ، އެހެން ޕާޓީއަކަށް ބަދަލުވެއްޖެ ނަމަ ނުވަތަ ޕާޓީން ވަކިކޮށްފި ނަމަ މެމްބަރު ކަމުގެ ގޮނޑި ގެއްލޭނެ ކަމަށެވެ.\nނަމަވެސް އެގޮތަށް ސުޕްރީމް ކޯޓުން ނިންމުމުގެ ކުރިން ޕީޕީއެމްގެ 12 މެމްބަރަކު ވަނީ އެޕާޓީން ވަކިވެފަ އެވެ. އެކަން އެހެން އޮތްކަމުގައި ވީ ނަމަވެސް އިލެކްޝަންސް ކަމިޝަނުން އޭރު ކަނޑައެޅީ 12 މެމްބަރުންގެ ގޮނޑި ގެއްލުނު ކަމަށެވެ.\nއެ 12 މެމްބަރުން ގަދަކަމުން މަޖިލީހަށް ވަތް ކަމަށް ބުނެ ޕީޖީން ވަނީ އެ މެމްބަރުންގެ މައްޗަށް ދައުވާ އުފުލާފަ އެވެ. ނަމަވެސް ރައީސް އިބްރާހިމް މުހައްމަދު ސޯލިހު ވެރިކަމަށް އިންތިހާބުވެވަޑައިގެން ފަހުން މިދިޔަ އަހަރުގެ އޮކްޓޫބަރު 15 ވަނަ ދުވަހު ޕީޖީން ވަނީ ދައުވާ އަނބުރާ ގެންފޮސްފަ އެވެ.\nމީގެ އިތުރުން ބިޝާމް އާ ގުޅޭ ކަންބޮޑުވުންތަކަކާ އެކު އެ އޮފީހުގެ ފިރިހެން ވަކީލުންތަކެއް ވަނީ ޖުޑީޝަރީ ކޮމެޓީއަށް ސިޓީއެއް ފޮނުވައިފަ އެވެ.\nމިދިޔަ މަހުގެ 13 ވަނަ ދުވަހު ފޮނުވި ސިޓީގައި މައިގަނޑު ގޮތެއްގައި ފާހަގަކޮށްފައި ވަނީ އެސިސްޓެންޓް ޕްރޮސެކިއުޓާ ޖެނެރަލަކަށް ކުރިން ހުންނެވި އައިޝަތު ފަޒްނާ އަހުމަދުގެ ޖިންސީ ފުރައްސާރައިގެ މައްސަލަ އަށް ފިޔަވަޅެއް އަޅާފައިނުވުމުގެ ކަންބޮޑުވުންތަކެވެ.\nމަޖިލިސް މަޖިލިސް 2019 ޕީޖީ


މައުލޫމާތު ފޯރުކޮށްދިނުމުގައި ހުރިހާ މީޑިޔާތަކަށް ހަަމަހަމަ ފުރުސަތު ދެއްވާ:މީޑިޔާ ކައުންސިލް – Dhen.mv\nމައުލޫމާތު ފޯރުކޮށްދިނުމުގައި ހުރިހާ މީޑިޔާތަކަށް ހަަމަހަމަ ފުރުސަތު ދެއްވާ:މީޑިޔާ ކައުންސިލް\nJuly 3, 2020 - 3:31 am\nބ އަތޮޅު ބޮޑުފިނޮޅުގައި މިހާރު ހިނގަމުންދާ ހަމަނުޖެހުންތަކާ ގުޅިގެން އެކަމުގެ މައުލޫމާތު ކަވަރު ކުރުމަށް ޓަކައި ފުލުހުން މީޑިޔާތަކަށް ފުރުސަތު ދިނުމުގައި ހަމަހަމަ އުސޫލެއް ގެންގުޅެފައި ނުވާ ކަމުގައި މޯލްޑިވްސް މީޑީޔާ ކައުންސިލުން ބުނެފިއެވެ.\nމީޑިޔާ ކައުންސިލުން މިރޭ ދަންވަރު ނެރުނު ބަޔާނެއްގައި ބުނެފައިވަނީ ހަމަ ހަމަކަމާއި އިންސާފުވެރިކަމާ އެކު މައުލޫމާތު ލިބުމުގެ ފުރުސަތު ހުރިހާ މީޑިޔާއަކަށް ވެސް ލިބޭކަން ޔަގީން ކުރުމަކީ އެ ކައުންސިލުގެ ޒިންމާއެއް ކަމުގައެވެ. އަދި ދައުލަތުގެ ހުރިހާ މުއައްސަސާ ތަކަކުންވެސް އަދި އެހެނިހެން އިދާރާ ތަކުންވެސް މައުލޫމާތު ފެތުރުމުގައި ހަމަހަމަ ފުރުސަތު ދޭތޯ ކައުންސިލުން އަބަދު ވެސް ބަލަމުން އަންނަ ކަމުގައި މި ބަޔާނުގައި ފާހަގަ ކޮށްފައިވެއެވެ.\nމިފަދަ ގޮތަކަށް މީޑިޔާ ކައުންސިލުން ބަޔާނެއް ނެރިފައި މިވަނީ ބައެއް މީޑިޔާ ތަކަށް ފުރުސަތު ނުދީ އަދި އެންގުމަކާ ނުލާ ހަމަ އެކަނި ދެ މީޑިޔާ އެއް ގޮވައިގެން ފުލުހުން ބޮޑު ފިނޮޅަށް ދިއުމަށް ފުރާފައި ވަނިކޮށްނެވެ.\nފުލުހުން ހަމައެކަނި ދެ މީޑިޔާއަކަށް ފުރުސަތުދިންކަން އެހެން މީޑިޔާތަކަށް އެނގުމުން ފުލުހުން ވިދާޅުވީ، ލޯންޗުގައި ގައިދުރުކަން ބަހައްޓަން ޖެހޭތީ ފުރުސަތު ދެވުނީ "ލިމިޓެޑް މީޑިޔާ" ތަކަށް ކަމުގައެވެ.\nފުލުހުން ހަމަ އެކަނި ދެ މީޑިޔާ އަކަށް ފުރުސަތު ދީފައި ވަނީ ފުލުހުންނާއި ސިފައިން ބޮޑުފިނޮޅަށް ދިއުމަށް ތައްޔާރުވަމުން ދިޔަ ވަގުތު ގިނަ މީޑިޔާ ތަކަކުން އެކަން ކަވަރު ކުރުމަށް ހަރަކާތްތެރި ވަމުން ދިޔަ ވަގުތެއްގައެވެ.\nމީޑިޔާ ކައުންސިލުގެ ބަޔާނުގައި ވަނީ ރައްޔިތުންނަށް އެންމެ ސައްހަ މައުލޫމާތު ލިބިދިނުމަށް ޓަކައި، ގައުމުގައި ހިނގާ މުހިއްމު ކަންތައްތަކުގެ މައުލޫމާތު ރައްޔިތުންނަށް ފޯރުކޮށްދިނުމަށް ޓަކައި މީޑިޔާ ތަކަށް ހަމަހަމަ ފުރުސަތު ދިނުމަށް ގޮވާލާފައެވެ. އަދި ހަމަ އެހެންމެ ވީހާވެސް ބޮޑަކަށް އަދި އަވަސް މިނެއްގައި މީޑިއާ ތަކަށް މައުލޫމާތު ދިނުމަށް ވެސް ފުލުހުންނަށާއި އެހެން ވެސް އިދާރާ ތަކަށް އިލްތިމާސް ކޮށްފައިވެއެވެ.\nމިކަމާ ގުޅިގެން ގިނަ މީޑިޔާތަކަކުން އަންނަނީ ހިތްހަމަ ނުޖެހުން ފާޅު ކުރަމުންނެވ


SunOnline: #SUN VAAHAKA: Andalus ge prince 3\nއައިޝާ ނަސީމް 30 Oct 2020, 11:26\n"ޔާﷲ " އޭނަ ދުޢާކުރެއްވިއެވެ. "އިތުރަށް ކުރިއަށް ދެވޭނެ މަގެއްނެތްކަން އިބަސުވާމީންގެ ހެކިވެ ވޮޑިގަންނަވާނެ. ކަނޑު ހުރަހަކަށް ނުވިނަމަ ޒުލްގަރުނައިން ފަދައިން ﷲގެ ދީން ދިފާއުކޮށް ޚާލިގުވަންތަ އިލާހަށް އުރެދޭ އަޅުތަކުންނާއި ދެކޮޅަށް ހަގުރާމަ ކުރުމުގައި އަޅުގަނޑު މުޅި ދުނިޔެ ކަޑައްތު ކުރާނަން..."\nއުއްމު ތާރިގު އިޝާ ނަމާދު ކުރެއްވުމަށްފަހު އަވަހާރަފުޅަށް އޮށޯވެ ވަޑައިގަތުމުގެ ކުރިން ދަރިކަލުން ގެ ކޮޓަރީގެ ދޮރު ހުޅުވައިލެއްވިއެވެ. ތާރިގްގެ ދާންމަތި ކޮޅު ހުހަށް ހުރުމުން ހާސްކަމާއެކު ޒިޔާދުއަށް ގޮވާލެއްވިއެވެ. ރޭގަނޑު މިގަޑީގައި ތާރިގް ވަކި ވަޑައިގަންވާނީ ކޮންތާކަށް ހެއްޔެވެ؟ އުއްމު ތާރިގުއާއި ޒިޔާދު އަވަށްޓެރި ގޭގެއަށް ޒިޔާރަތްކުރެއްވިއެވެ. އެކަމަކު ތާރިގުގެ ޚަބަރެއް ނުވުމުން ހިތްޕުޅަށް ދަތިކަން ލިބި ވަޑައިގަތެވެ. އުއްމު ތާރިގު އިށީދެ ވަޑައިގެންނެވީ ތާރިގު އިންނަވާ ފަތްތަރުމަތީގައެވެ.\n"ޔާ ޒިޔާދު. ދަރިފުޅަށް ކިހިނެއްވީތޯ؟ " އުއްމު ތާރިގުގެ ލޯފުޅުން ކަރުނަ ފޮދު ތިރިއަށް ދެމިގަތެވެ.\n"ހީވަނީ މިންހާޒް އޭނަ ހައްލާލައިގެން ދިޔައީހެން...."\n"ދަރިފުޅު ނުފެނިއްޖެއްޔާ ދުނިޔޭގައި އުޅޭނެ ގޮތެއްވެސް ނޭގޭ. މިހާރުއްސުރެން ފަޅުކަން އިހުސާސްކުރެވެން ފަށައިފި." އުއްމު ތާރިގުގެ ކީރިތިކުރެއްވުމުގެ އަޑު ގޭތެރޭގައި ހަރުލިއެވެ.\n"ހިތްވަރުކުރޭ އުންމު ތާރިގު. އަހަރެން އޭނަ ހޯދާނަން އިންޝާﷲ" ޒިޔާދު ވިދާޅުވިއެވެ.\n"މާތްﷲ އެ ދަރިފުޅު ގެއްލެނި ނުކުރައްވާ އެންމެންގެ މައްޗަށް ގަދަކަން ދެއްވާދޭވެ.." އުންމު ތާރިގު ދުޢާކުރެއްވިއެވެ.\nއޭރު ކުސައިލާ ސިއްރުން ރޫމީންނާއި ގޫތުންގެ އެހީއަށް އެދި އޭނަގެ ގާސިދުން އެކި ސަރަހައްދުތަކަށް ފޮނުވާލައިފިއެވެ. ގުތުބާއާއި އަރަބިންގެ ފަރާތުން ބަދަލުހިފަން ބޭނުންވެފައި ހުރި ކުސައިލާ އެންމެ މިނިޓެއްވެސް ނަގާނުލާ ވިސްނުންތެރިކަމާއެކު ރޭވުންތައް ރާވަމުން ދިޔައިރު ގުތުބާގެ ޖާސޫސުންނަށް އޭނައާއިމެދު ޝައްކު ކުރެވުނު ކަމަކަށް ނުވިއެވެ. ކުސައިލާގެ ފަރާތުން އައި މީހަކު ޒިޔާދުގެ ޚިޔާލު ބަލައިލަން ވާހަކަ ދައްކައިލިއިރު ޒިޔާދު ހުރި ކަމަށްވަނީ މުސްލިމުންނާއެކުގައެވެ. ތެދުވެރި ވަފާތެރި މުސްލިމެއްގެ ގޮތުގައެވެ. އޭނަގެ ހިތުގައި ކުސައިލާއަށްޓަކާ އޮތީ ނަފްރަތެވެ. ރުޅިވެރިކަމެވެ. މިންހާޒް ތާރިގް ބިން ޒިޔާދުއަށް އޮޅުވައިލައިގެން އެމީހުންގެ ލަޝްކަރު ތަމްރީން ހަދާ ހިސާބަސް ގެންގޮސް ތަމްރީނުތަކުގައި ބައިވެރި ކުރުވިއެވެ. ބިންޒާގެ މަގުސަދަކީ ތާރިގް ހަގުރާމައިގެ އެންމެ ވަރުގަދަ ފަހުލަވާނަކަށް ހެދުމެވެ.\nއިރުއޮއްސި އަނދިރިވުމާއެކު މުޅި ހިސާބުގައި ޗާދަރެއް ފަދައިން އަނދިރިކަން ވަށާލައިފިއެވެ. ބައެއް ހަގުރާމަވެރިން އަލިފާންތައް ރޯކޮށްލުމުން ފަނޑު އަލިކަމެއް ފާއްދާލައެވެ. އަލިފާނުގެ ސަބަބުން ފިނިކަން ކުޑަވެ ހީފިލުވާދިނެވެ. ތާރިގް އޮންނެވީ ގަހެއްގެ ތިރި ގޮތްޕެއްގައި އެލުވާފައިވާ ގަތާލެވިފައިވާ ދާނެއްގައި އޮށޯވެ ވަޑައިގެންނެވެ. އޭނަގެ ޚިޔާލުފުޅު އެކި ދިމާލުގައި އެނބުރެމުން ދިޔައެވެ. ބިންޒާ ތަންކޮޅެއް ދުރުގައި އަލިފާންގަނޑެއް ރޯކޮށްލައިގެން މަސް ފިހެން އިންއިރު ތާރިގުއަށް ދޭތެރެއަކުން ސަމާލުކަން ހުއްޓެއެވެ. ބިންޒާ ރޮށްޓަކާާ ފިހުނު މަސްގަނޑެއް ތަށްޓަކަށް ލައިގެން ގެނެސް ތާރިގު އަތްޕުޅަށް އެރުވިއެވެ. ތާރިގު އިންކާރު ކުރެއްވިއެވެ.\n"އަޅުގަނޑު ކާހިތެއްނުވޭ.." އެ ޖުމްލައިން ބިންޒާގެ މޫނުމަތިން ހިތާމައިގެ ކުލަވަރު ފެނިލިއެވެ. މޭގައި އަތް ޖައްސާފައި އެކިގޮތްގޮތަށް އާދޭސްކުރަން ފެށުމުން ގަދަކަމުން ފަރިއްކުޅުއްވިއެވެ.\n"ކޮން ޚިޔާލެއްގައި" ބިންޒާ އޭނަގެ ބަހުރުުވައިން ސުވާލުކުރިއެވެ.\n"މި ވިސްނަނީ މަންމައާއި ބައްޕައާ ދޭތެރޭ. ހާލުކޮޅެއް އޮޅުން ނުފިލާތީ ހިތަށް ދަތިކަން ލިބޭ. މިކުރެވުނީ އެންމެ ރަގަޅުކަމެއް ބާވައޭ ހިތަށް އަރާ. އެކަމަކު މަންމަމެން އަޅުގަނޑުދެކެ ވާ ލޯބިން ގޭގައި އެގޮތަށް ހިފަހައްޓަވައިގެން އުޅުއްވަފާނެކަމުގެ ބިރު ހީވޭ. މިހާރު އަޅުގަނޑަކީވެސް ކުޑަކުއްޖެއްނޫން. އެހެންވީމ ހަގުރާމައިގެ ތަމްރީނުތަކަށް މިހާރުއްސުރެ ދާން އެބަޖެހޭކަމުގައި އަޅުގަނޑުގެ ޟަމީރު ބުނެދިނީ. ހަމައެކަނި ލޫލޫ ނޫނީ އައްބާދުއަށްޓަކާ އެއް ނޫން. އަބަދުވެސް ބޭނުންވީ ކުޅަދާނަ ހަގުރާމަވެރިއަކަށް ވާން. އޭރުން ބައްޕައާއި މަންމަގެ ހިތްޕުޅަށް ހަމަޖެހުން ލިބި ވަޑައިގަންނަވާނެ. ކީކޭ ބިންޒާ ބުނަނީ......." ތާރިގުގެ ނަޒަރު ބިންޒާގެ މޫނަށް ހުއްޓުނެވެ.\nއެދެމީހުން ދައްކާ ވާހަކައަށް ބިރުވެރިވި މިންހާޒު ދުރުގައި ބަލަން ހުރެފައި ކައިރިއަށް އައުމަށްފަހު ތާރިގުއަށް ހިތްވަރުދިނެވެ. މަންމާފުޅާއި ބައްޕާފުޅު ގެ ހާލުު ރަގަޅުކަމަށާއި އެކަމާއިމެދު ނުވިސްނަން އެދުނެވެ. އެމީހުންނާއި މުސްލިމް ލަޝްކަރު ގުޅިގެން ސަބްތާ އަދި ސްޕެއިން ހިފާނެކަމުގައި ބުނެ ފޮނި ކެނޑިއެވެ. ބިންޒާ ކޮންމެވެސް ކަމަކު އެއްފަރާތްވުމާއެކު މިންހާޒް ހަދާންކޮށްދިނީ ތާރިގް ކަނޑުން ސަލާމަތްކޮށްދިނީ އޭނަ ކަމެވެ.\n"ތާރިގު. އަޅުގަނޑު އަމިއްލަ ނަފުސް ނުރައްކަލުގެ ތެރެއަށް ވައްޓާލާފައި ކަނޑަށް ފުންމައިލީ. ބިންޒާ އެ މަސައްކަތުގެ ބައި ނަގަންވެގެން އަހުގައި ތާރިގު ގެންގޮއްސަ އެހެން މީހުންނަށް ދައްކުވާދިނީ އޭނަ ތާރިގު ސަލާމަތްކުރިކަން. އެކަމަކު ހަގީގަތް ދެނެވޮޑިގެންވަނީ މާތް ރަސްކަލާނގެ...." މިންހާޒު ހަގީގަތް އޮޅުވައިލަން މަސައްކަތްކުރިއެވެ.\nތާރިގު ގެ ޅަކަމުން އެކުވެރިންނާއި ދުޝްމިނުން އަދި ހެޔޮ ވާހަކަތައް ވިސްނައިގަންނާކަށް ނޭގުނެވެ.\nތާރިގު ދުނިދަނޑީގައި ހިފަހައްޓައިގެން ހުންނަވާ ދުންޏެއް ރުވައިލިއެވެ. އެދިޔައީ ހުހަށެވެ. ބިންޒާ ތާރިގުގެ އަތުގައި ހިފަހައްޓާލާފައި އަމާޒަށް ދުނިދަނޑި ޖައްސަވަން ދަސްކޮށްދޭން ފެށިއެވެ. އެއީ ފެށުމެވެ. ބިންޒާ އެދުރުކަމުގައިވެ ހަގުރާމައިގެ ތަމްރީނުތައް އޭނައަށް ޚާއްސަކޮށްގެން ދޭން ފެށުމުން ތާރިގު ފަރިތަވާން ފެށިއެވެ. ތަމްރީންތަކުގައި އެންމެ އަރިހުގައިވެ އެންމެ އެހީތެރިކަން ފޯރުކޮށްދެނީ އޭނައެވެ. އުސްތާޒަކީ އެހީތެރިއަކީ އެންމެ ގާތް އެކުވެރިއަކީވެސް އޭނައެވެ. މަންމައާއި ބައްޕަގެ ހަދާންތައް އާވެ ވާހަކަދައްކަވާއިރު ހިތްޕުޅު ހަމަޖެހި ފިނިކަމެއް ލިބެނީ އޭނަގެ ފަރާތުންނެވެ.\nސަބްތާގެ ވެރިކަން ކުރައްވާ ގަވަރުނަރު ޖޫލިއަންއަކީ ރޫމީންގެ ފަރާތުން އެރަށާއި ހަވާލުވެގެން ހުންނަވާ ފަރާތެވެ. މުސްލިމުން ތަންތަން ފަތަހަކުރަމުން އައިއިރު އޭނަގެ ކިއްލާ ފަތަކަ ކުރަން ކުރި މަސައްކަތް ނާކާމިޔާބުވިއެވެ. ސަބްތާ ނުވަތަ ކުއެޓާއަކީ މެޑިޓެރޭނިއަން އާއި ޔޫރަޕް ގުޅުވާދޭ އެންމެ މުހިއްމު އެއް ހިސާބެވެ. ޖޫލިއަންގެ ހިކުމަތްތެރިކަމުން އޭނަ މުސްލިމުންނާއި ކޮންމެވެސް ވަރެއްގެ ގުޅުމެއް ބާއްވާ ރެކިގަނެގެން ގުތުބާ ބިން ނާފިއުވެސް އެހެން ދިމާލަކަށް ފޮނުވީއެވެ. އަދި އުގުބާ ހަގުރާމަކުރަން ޖެހިވަޑައިގަންނަވާ ރޫމީންތަކެއް މި ސަރަހައްދުގައި ތިބިކަމަށް ބުނުއްވާ އޭނަގެ މިސްރާބު ބަދަލުކުރެއްވިއެވެ. ޖޫލިއަން ދޭތެރެއިން އެފްރިކާގެ ރަށްތަކަށް ދަތުރުކޮށް ވިޔަފާރިކޮށް އަސް ބާޒުފަދަ އެއްޗެހި ޔޫރަޕަށް ގެންގޮސް ހަދައެވެ. އެ މަސައްކަތުގައި އޭނަ ނާފަހަރު ގެންގުޅެއެވެ.\nޖޫލިއަންގެ ދެ އަންހެންދަރިންގެ ތެރެއިން ފްލޮރިންޑާއަކީ ރީތިކަމާއި ފަރިކަން ލިބިފައިވާ ފުރިހަމަ އަންހެންކުއްޖެކެވެ.\nޖޫލިއަންގެ ގަނޑުވަރުގެ ކޮޓަރިއެއްގެ ތެރެއިން މުއްސަދިކަމުގެ ކުލަވަރުތައް ފެނެއެވެ. އެނދުގައި އަޅާފައިވާ ރަޖާ ގަނޑާއި ދޮރުތަކުގައި ދަމާފައިވާ ފަރުދާތައްވެސް ހުރީ ބިލަމަގު މަލުގެ ކުލައިގައެވެ. އެނދުގެ ދެފަރާތުގައި ހުރި އުއްބައްތި ތައް ދިއްލާލާފައެވެ. ފްލޮރިންޑާ އެނދުގައި އޮށޯވެލައިގެން އޮތްއިރު އެނދުމަތީ ދެފައި ވަށްކޮށްލައިގެން އަރަ އިނީ ލުއުލުއާއެވެ. ލުއުލުއާއަކީ އޭނަގެ ބައްޕަ ބާޒާރުން ގަނެގެން ގެނެސްދެއްވި އަޅު އަންހެންކުއްޖެކެވެ.އެކުއްޖާއާއި ފްލޮރިންޑާއާއި ދެމެދު އަޚު ވަންތަކަން ހިނގަން މާ ގިނަ ދުވަހެއް ނުނެގިއެވެ.\n"ރަށުގެ ވާހަކަ ކިޔާދީބަލަ ޔާ ލޫލޫ......"\n"ފެހިކަން ގަދަ ގަސްތަކާއި ފަރުބަދަތައް އަދި ކުދި ގެތަކާއި ފޭލިގެތަކާއި ވާދީތަކުގެ އިތުރުން ކަނޑުގެ އައްސޭރިފަށް. އަޅުގަނޑުގެ އެކުވެރިންނާ ތާރިގްއާއި އެއްކޮށް މޫދު ކައިރިއަށްގޮސް ވާހަކަ ދައްކާލަން ތިބެން. އެތާ އޮންނަ ބޮޑު ހިލަގަނޑުމަތީ އަޅުގަނޑު އިންނަން. އެއީ ވަރަށް ރީތި ހަދާންތަކެއް. ތާރިގުއަކީ ވަރަށް ކުޅަދާނަ މޮޅު ބަތަލެއް. ފަތަން އެނގޭ. އަސްދުއްވަންވެސް ދަނޭ. އެހިސާބުގެ ހުރިހާ ފިރިހެންކުދިންނަށްވުރެ ތާރިގު ބާރުގަދަ....." ލުއުލުއާ ހިތާމަވެރިގޮތަކަށް ހިނިތުންވެލިއެވެ.\n"ތާރިގު އަކީ އެކުވެރިއެއްތަ؟ "\n"އެންމެ ފަހުން ދިމާވީ ކޮންތާކުން؟ "\n"އެމީހުން އަޅުގަނޑުމެން ވަގަށް ނަގައިގެންގޮސް ކޮށްޓަކަށް ލައިގެން އަސްގާޑިޔާއެއްގައި ޖަންގަލީގެ މަގަކުން ގެންދިޔަ. ތާރިގު އަޅުގަނޑުމެންގެ ފަހަތުން ދުވެފައި އައީ. އެކަމަކު އަސް ގާޑިޔާ އަތުލެވުމުގެ ނަސީބެއް ނުލިބުނު. ފްލޮރިންޑާ ގަބޫލުކުރައްވާނެ ކަމެއްވެސް ނޭގޭ. އޭނަ އަޅުގަނޑުމެންގެ ނަވުގެ ފަހަތުން ފަތާފައި ވަރަށް ދުރަށް އައި...." ލުއުލުއާގެ ލޮލުން ކަރުނަ ތިއްކެއް ވެއްޓުނެވެ.\n"ނޫން ލޫލޫ ބުނާ ކޮންމެ އެއްޗެއް ގަބޫލުކުރަން. ތީ ދޮގު ހަދާ ކުއްޖެއްނޫން.." ފްލޮރިންޑާ ދެރަވެސްވިއެވެ. އެކުވެރިންނާއި ވަކިވެގެން ލުުއުލުއާ އައިސްފައި ހުރުމުން އެހަދާންތަކާއި ވަކިވާން ދުވަސްނަގާނެއެވެ. އަދި އެކުއްޖާގެ އާ ދީނަކީވެސް ފްލޮރިންޑާ އަޖައިބު ކުރުވަނިވި ކަމެކެވެ. އެނަ އަޅުކަންކުރާގޮތް ތަފާތެވެ. އަޅުކަމަށް ފެށުމުގެ ކުރިން ފެނުން ބައެއް ގުނަވަންތައް ދޮވެލާއިރުވެސް އޭނަ ބަލަން އިންނަނީ ހައިރާންކަމުގެ ނަޒަރަކުންނެވެ.\nތާރިގުގެ ބައްޕާފުޅު އަހުގައި އެކި ދިމާލަށް ދަތުރުކުރައްވާ ދަރިފުޅުގެ ޚަބަރު ހޯއްދެވުމުގައި ވަރުބަލިކަމެއްނެތި އެކި ދިމާލަށް ދަތުރުކުރައްވައެވެ. އުއްމު ތާރިގުވެސް ދަރިފުޅުގެ އިންތިޒާރުގައި ވަގުުތުތައް ގުނުއްވައެވެ. އިރުއޮއްސުމުން އަނބުރާ ގަބީލާއަށް ވަޑައިގަންނަވަނިކޮށް މަގުމަތިން އަސްވާރަކާއި ދިމާވިއެވެ. އޭނަ ހުރީ މޫނު ނިވާކޮށްގެންނެވެ. ޒިޔާދު އެމީހާ ކައިރިންވެސް ޒިޔާދުގެ ވާހަކަ އެއްސެވިއެވެ.\n"އެކުއްޖާ ހުރިތަން އެނގޭ. އެކަމަކު އެހިސާބަށް ފޯރެން އޮތީ އެންމެ ގޮތަކަށް. އެއީ އިސްލާމްދީން ދޫކޮށްލުން..." ކުސައިލާގެ ހަގުރާމަވެރިޔާ ހަރުކަށިގޮތަކަށް ބުނެލިއެވެ.\n"އަހަރެން މިހިރަ މާތް ދީނަށްޓަކާ އަމިއްލަ ނަފުސް ކީއްކުރަން ދަރިންނާއި އަނބިމީހާވެސް ގުރުބާން ކުރަން މިހިރީ. ދުވަހަކު ދަރިފުޅު ލޮލަށް ފެނުމުގެ ނަސީބެއް ނެތަސް ހެޔޮ. ދީން ދޫކޮށެއްނުލާނަން..." ޒިޔާދު ވިދާޅުވިއެވެ.\n"އެހެން ވިއްޔާ ދަރިފުޅު ހޯއްދެވުން ހުއްޓަވާލައްވާ.." އެމީހާ އިންޒާރުދިނެވެ.\n"ކަލެއަކަށް އަހަންނަށް އަމުރެއް ނުކުރެވޭނެ.."\n"މިއައީ މިންހާޒްގެ ފަރާތުން. ތާރިގުވީ މިންހާޒް ގާތު. ކުސައިލާގެ ލަޝްކަރާއި ގުޅިއްޖެއްޔާ ދަރިފުޅު އަނބުރާ ލިބިދާނެ...."\n"އަހަންނަށް ކުސައިލާގެ މުނާފިގުކަން ރަގަޅަށް އެނގޭ. އަހަރެން އެކަހަލަ މީހެއްގެ ލަޝްކަރާއި ގުޅޭކަށް ނެތިން. ބަރުބަރަކަށް ވިޔަސް އަރަބިންނާ ގުޅެން އަހަންނަށް މާ ކަމުދޭ. ކަލޭމެން ބޭރުފުށުން އިސްލާމްދީނަށް ވަނަސް ތެދުވެރި މުޖާހިދުންކަމެއް ގަބޫލެއްނުކުރަން. މިންހާޒުއަށް އަންގާ. ދުވަހަކު ދަރިފުޅު އަނބުރާ ނުލިބުނަސް އެ ލަޝްކަރާ ނުގުޅޭނަމޭ..." ޒިޔާދު އަސް ދުއްވާލީ އަވަށާއި ދިމާލަށެވެ. އެމީހާ ގުޑިވެސް ނުލާ ބަލަން ހުރީ ޖެހި ތަބެއްފަދައިންނެވެ. ޒިޔާދުގެ އަގީދާއާއިމެދު ހައިރާން ނުވާވަރެއް ނޫނެވެ.\nޒިޔާދު ހުސްއަތާ އެނބުރި ވަޑައިގަތުމުން އުއްމު ތާރިގުގެ ހިތްޕުޅުކުދިކުދިވިއެވެ. އެލޯފުޅުން ކަރުނަފޮދު ހިކޭކަމަކަށް ނުވިއެވެ. ޒިޔާދު އަނބިކަބަލުންގެ ލޯފުޅުން ކަރުނަ ފޮދު ފޮހެދެއްވިއެވެ. ގުރުއާނުގެ ޔޫސުފް ސޫރަތުން ހިތްވަރު ހޯދަން އެދިވަޑައިގެންނެވި އެވެ. ޔައުގޫބު އަލައިހިއްސަލާމް ރަސޫލުބޭކަލަކަށް ވީ ހިނދުވެސް ލޯބިވާ ދަރިކަލުން ޔޫސުފް އަލައިހިއްސަލާމް އާއި ވަކިވެ ވަޑައިގަތުމުގެ އިމްތިހާނު ކުރިމަތިވެވަޑައިގަތެވެ. އެހިތާމައިގާ އެތައް އަހަރެއް އެކަލޭގެފާނު ހޭދަކުރެއްވިއެވެ. އެފަދައިން މާތްﷲ އަޅުތަކުން އިމްތިހާނު ކުރައްވައެވެ. ރަސޫލުބޭކަލުންނަކީ އެންމެ ލޯބިފުޅުވާ އަޅުތަކުންނަށްވިޔަސް އެބޭކަލުންނަށްވެސް އެފަދަ ބޮޑު އިމްތިހާނުތައް ދިމާވާއިރު އެހެން އިންސާނުންނަށްވެސް އެކަމާ ކުރިމަތިލާން ޖެހޭނެކަމަށް ގަބޫލު ކުރެވެންވާނެއެވެ.\nމިންހާޒް ކުސައިލާގެ ގާތުގައި ތާރިގުގެ ވާހަކަ ދެއްކުމަށްފަހު ތާރުގި ގެނެސް ބައްދަލުކުރުވިއެވެ. ތާރިގުއާއި ދެކެވުނު ވާހަކަތަކަށްފަހު ހިތްޕުޅުގައި އޭނައާއިމެދު ހިތްހަމަނުޖެހުމާއި ނަފްރަތު އުފެދިވަޑައިގަތެވެ. ރަގަޅު މުސްލިމެއް ބާވައޭވެސް ހިތްޕުޅަށް އަރާ ވަޑައިގަތެވެ. އޭނަގެ ނިޔަތާއިމެދު ސުވާލު ކުރެވުނެވެ. އުގުބާގެ ލަޝްކަރާއެކު ހަގުރާމަކުރަން ދާއިރު ބަރުބަރުންގެ ވެރިޔަކަށް މިހިރަ މީހާގެ އިތުރުން ގިނަ ބަރުބަރުންނާއިމެދުވެސް އޭނަގެ އިތުބާރެއް ނެތެވެ. ކިތަންމެ ކުޑަވިޔަސް ތާރިގުގެ ވިސްނުންފުޅު ގޯހެއް ނޫނެވެ. އޭނަގެ ހިތްޕުޅުގައި މި ވެރިޔާއާއިމެދު ހިނގައިގަތްކަންތައް ޔަގީން ނުވިޔަސް އެއީ ހަގީގަތެވެ.\nއުގުބާ ބިން ނާފިއު މަޣުރިބު ކަރަ ފަތަހަ ކުރައްވަން ފުރާވަޑައިގަންނަވަން އުޅޭ ޚަބަރު ލިބިވަޑައިގަތުމާއެކު ޒިޔާދު ގަސްތުކުރެއްވީ އޭނައާއެކު ހަގުރާމައަށް ވަޑައިގަތުމަށެވެ. ހަގުރާމައިގެ ހަތިޔާރުތަކާއި އަސް ތައްޔާރުކުރެއްވުގައި އަވަދިނެތި އުޅުއްވިއެވެ.\nދަރިފުޅުގެ ހިތާމައިގާ ކީރިތިކުރައްވާ ހަޅޭއްފުޅު ލައްވަން އިންނެވި އުންމު ތާރިގު ފިރިކަލުންނަށް ފަރިއްކޮޅު އެރުއްވިއެވެ.ޒިޔާދުގެ ފަހަތްޕުޅުގައި އިޝާ ނަމާދުކޮށްލައިގެން ތަސްބީހަ ވިދާޅުވާން އިންނެވިއެވެ. ކޮންމެވެސް މީހަކު ސަލާމް ގޮވުމުން ޒިޔާދު ނިކުންނެވިއިރު ދޮރުމަތީގައި ހުރީ މިންހާޒްއެވެ. ޒިޔާދުގެ މޫނުފުޅުމަތިން ކޯފާގެ އަސަރު ހިނގައިލިއެވެ.\n"ކަލޭ ކީއްކުރަން ތިއައީ؟ ކޮބާ ތާރިގު؟ "\n"ތިޔަކަމާ ވާހަކަ ދައްކަން މިއައީ. ތާރިގު ހެޔޮ ހާލުގައި ސަލާމަތުން އެބަހުންނެވި. ފާލުބަލާ މީހާ ބުނިފަދައިން ޒިޔާދުގެ ދަރިކަލުން ކުޅަދާނަ ޖެހިލުންކުޑަ ފަހުލަވާނަކަށްވާނެ. ވެރިޔަކަށްވާނެ. އެކަމާ އަޅުގަނޑަށް ޝުކުރުވެރިވާން ވީމަ ތިޔަ ދެކޮޅު ހައްދަވަނީ. ކުސައިލާއަކީ ބަރުބަރުންގެ ރަސްގެފާނު. އޭނަގެ އަރިސް ބޭފުޅެއްގެ ގޮތުގައި ތާރިގު ހުންނަވާނީ. އެކަމަކު ޒިޔާދުވެސް އަޅުގަނޑުމެންގެ ލަޝްކަރާއި ގުޅިވަޑައިގަންނަވަން ޖެހޭނެ...." މިންހާޒް ވާހަކަދެއްކީ ހަރުކޮށެވެ.\n"ކަލޭ ތިޔަފަދަ އުއްމީދެއްގައި އައިއްޔާ ބޭކާރުކަމެއް. އަހަރެންނަށް ކުސައިލާ އެނގޭ. ކުރިންވެސް މުރުތައްދުވެ ދީނުން ބޭރުވެފައި ހުރީ. ދެންވެސް އޭނަ ތެދުމަގުގައި ހުންނާނެކަމާއިމެދު އަހަންނަށް ޝައްކު. އޭނަގެ އަމަލަށް ބަލާފައި ނިޔަތުގެ ގޯސްކަން އެބަ ފައުޅުވޭ. އަހަރެން ފަހަރެއްގައިވެސް އޭނަގެ ލަޝްކަރަކާއި ނުގުޅޭނަން.." ޒިޔާދު ވިދާޅުވިއެވެ.\n"ރަސްގެފާނުގެ އެންގެވުންތަކަށް ހުރުމަތްތެރިކޮށް ހިތަންވާނެ.."\n"ކަލޭ މިތަނުންދޭ.." އުންމު ތާރިގު ކޯފާގެ ރާގަކަށް ވިދާޅުވިއެވެ.\n"ޒިޔާދުވެސް ގޮވައިގެން ދާނީ..."\n"އުންމު ތާރިގު. އަހަރެންގެ ކަނޑި ގެނެސްދީ..." ޒިޔާދު އެދިވަޑައިގެންނެވިއެވެ.\nއުންމު ތާރިގު ކޮޓަރީގެ ދޮރު ހުޅުވާލައްވާފައި ވެންނެވިގޮތަށް ދެވަނަ ސިކުންތުގައި ތޫނު ކަނޑިއެއް އަތްޕުޅަށް ފޯރުކޮށްލަދިނެވެ. އެމަންޒަރު ބަލަން ހުރި މިންހާޒުގެ ލޮލުން ބިރުވެރިކަން ފެނިލިއެވެ.\n"ކަލޭކަހަލަ ދީން ގަބޫލުނުކުރާ މީހަކާއި ޖިހާދުކުރުން މަށަށް ވާޖިބުވެއްޖެ. އަހަންނާއި ދެކޮޅަށް ލޯބިވާ ދަރިފުޅު ގެންގޮސް އެ މުނާފިގު ބައިގަނޑާއެކު ތިޔަ ގެންގުޅެނީ. ކަލެއަށް ހަލާކު ހުރި..." ޒިޔާދު ކަނޑި އެތިފަހަރެއް ހޫރާލެއްވިއެވެ. ދެމީހުން ހަގުރާމަފެށުމުން އުންމު ތާރިގު އެ މަންޒަރު ބައްލަވަން ހުންނެވީ އުއްމީދާއެކުގައެވެ. ނަމަވެސް މިންހާޒްގެ އަތުން ޒިޔާދު ޝަހީދުވެގެން ވެއްޓުނު މަންޒަރާއެކު އެކަމަނާގެ ހިތްޕުޅު މުޅިން ހަލާކުވިފަދައެވެ. ފިރިކަލުންނާއި ދަރިކަލުންގެ ނަމުން ވިދާޅުވެ ކީރިތި ކުރައްވަން ފެއްޓެވިއެވެ. މިންހާޒު ލިބުނު ފުރުސަތުގައި އަވަހަށް އެގެއިން ނުކުމެގެންގޮސް އޭނަގެ އަހަށް ސަވާރުވެ ކުރިއަށް ދުއްވާލައިފިއެވެ. ތާރިގުއަށް އެ ޚަބަރު ލިބި ވަޑައިގެންފިއްޔާ ބަދަލު ހިފާނެކަން ޔަގީންވެ އެކަން ފޮރުވަން ހިތުގައި އެކި ރޭވުންތައް ރޭވިއެވެ.\nއުންމު ތާރިގުގެ ފިރިކަލުންނާއި ދަރިކަލުން ވަކިވެ ވަޑައިގަތުމުން ހިތާމަ ފުޅު ކުރައްވާ ހާލު ގެއިން ނުކުމެ ވަޑައިގެން އަވަށުން ނުކުމެވަޑައިގަތީ ދަރިކަލުންގެ ޚަބަރު ބެއްލެވުމަށެވެ. އެކަނިމާ އެކަނި ހިންގަވަނިކޮށް ދިމާވި ޝޭޚަކާއި ޝޭކުގެ ދަރިކަނބަލުންނާއި ދިމާވެ އެ ކަލޭގެފާނުގެ ފަރާތުން އެހީތެރިކަން ލިބިވަޑައިގަތެވެ. ދީނީ ބޭކަލަަށްވުމުން އުންމު ތާރިގަށް ހިތްވަރު ދެއްވިއެވެ. ނަމާދައި ދުޢާއިން ހިތްވަރު ހޯދަން އެކަމަނާއަށް ދެންނެވިއެވެ.\n"އަޅުގަނޑުވެސް ދަތުރު މިކުރަނީ ދީނަށް ދައުވަތުދޭން. އަލަށް ދީނަށް ވަންނަ މީހުންނަށް ގުރުއާނާއި ހަދީސްތައް ކިޔަވާދީ ދީން ދަސްކޮށްދިނުމަށް ލިބިފއިވާ އިލްމުގެ ބޭނުން ހިފަމުން މިދަނީ...." ޝޭޚު ދެންނެވިއެވެ.\n"މާތް ﷲ ކަލޭގެފާނަށް ތިކަންތައް ފަސޭހަކޮށް ދެއްވާށި..."\nއުންމު ތާރިގު ފޭލިގޭގައި އޮންނެވިއިރުވެސް ދޭތެރެއަކުން ކީރިތިކުރައްވައެވެ.\nލަޝްކަރު ދަތުރަށް ފުރަން ތައްޔާރުވާން ފެށުމުން ތާރިގު ބޭނުންފުޅުވީ އެންމެ ފަހު ފަހަރަށް އޭނަގެ ގެއަށް ވަޑައިގެން މަންމަމެންގެ ހާލުކޮށް ބައްލަވާ ވަދާއީ ސަލާމް ކުރެއްވުމަށެވެ. ބިންޒާއާއެކު އަހުގައި ދަތުރުކުރައްވަމުން ދިޔަ މަގުމަތީގައި ބިންޒާ މަޑުކޮށްލިއެވެ. ތާރިގުއަށް އިންޒާރު ނުދީ ހުއްޓާ އެހެން ފަރާތަކުން ބައްޕާފުޅުގެ ޚަބަރު ލިބިވަޑައިގަތުމުން އަސަރުކުރައްވާނެ ވަރު އިތުރުވާނެއެވެ. އޭނަގެ ފަރާތުން އެނގުމުން އެކަންތަކާ ކުރިމަތިލަން ފަސޭހަވާނެއެވެ. އެކަމަކު ބިންޒާއަށް އެހިތްވަރެއް ނުލިބުނެވެ.\nގެއާއި އަރާ ހަމަޔަށް ވަޑައިގެންނެވިއިރު އިރު އޮއްސި އަނދިރިކަން ގަދަވެއްޖެއެވެ. ކޮޅުގައި އަލިފާން ރޯކޮށްފައިވާ ހުންނަ ޒާތުގެ ހޮޅިން ހަދާފައިވާ ބައްތި އެއް ހިފައިގެންގޮސް އެގޭގެ ދޮރު ހުޅުވާލެއްވިއެވެ. ގޭތެރެއަށް ވެރިވެފައިވާ ފަޅުކަމާއި ހިމޭންކަން ތާރުގުގެ ހިތްޕުޅުގައި ބިރުވެރިކަމުގެ ރާޅެއް ޖެހިއެވެ. "ޔާ އަބީ. ޔާ އުއްމީ........." ތާރިގު އޭނަގެ ބައްޕާފުޅާއި މަންމައަށް ގޮވަމުން ގޮސް ކޮޓަރިއާއި އަރާހަމަވެފައި ވަށައިގެން ނަޒަރު ހިންގަވައިލެއްވިއެވެ. ކަންވާރުތަކާއި ހިފާ ގެންގުޅޭ ސާމާނުތައް އެތަން މިތާގައެވެ. މިއިން ޒަމާނެއްގައި ބޭނުންކުރިހެނެއް ހިޔެއްނުވެއެވެ. އެނދު ތަންމަތިވެސް އެޅިގޮތަށެވެ. ތާރިގުގެ ހިތްޕުޅު އަވަސްވުމާއެކު ސިޑިއާއި ދިމާލަށް ހިންގައިވަގަތެވެ. އޭނައާއި ބައްދަލުކުރީ ފަޅުކަމެވެ. އެކަނިވެރިކަމެވެ. ތިރިއަށް ވަޑައިގެންނެވިއިރު މުސްކުޅި ފުރައިގެ އަވަށްޓެރިއަކު ހުރެފައި ތާރިގުއަށް ގޮވައިލިއެވެ.\n"ބޭބޭ. ކޮބާ މަންމައާއި ބައްޕަ؟ "\n"އަޅުގަނޑަށް އެނގިފައިވާ ގޮތުން މަންމާފުޅު އަރަބި ގާފިލާއަކާއެކު ދަތުރުކުރެއްވިތާ ދުވަސްގަނޑެއް ވެއްޖެ. ބައްޕާފުޅު............"\n"އާނ ބޭބޭ ބުނެބަލަ. ބައްޕަވެސް ލަޝްކަރަކާއި ގުޅިވަޑައިގަތީތަ؟ " އަވަށްޓެރިޔާގެ މޫނަށް ވެރިވި ކުލަތަކާއެކު އިސްޖެހިގޮތުން އޭނަ ފަސްޖެހުނުކަން އެނގިވަޑައިގަތެވެ. އޭނަގެ އަތުގައި ހިފައިލަމުން ތާރިގުއަށް ހަލުވައިލެވުނެވެ. " ބައްޕާފުޅަށް ވީގޮތެއް ބުނެބަލަ ހެޔޮނުވާނެ. ކީއްވެ ފޮރުވަނީ؟"\nބިންޒާ ތާރިގުގެ ކޮނޑުގައި ހިފާލިގޮތުން އޭނައަށް ކަމެއް އެނގޭކަމުގެ އިހުސާސްކުރެވި ތާރިގު އޭނަ ކުރެން އެއްސެވިއެވެ. ދޮގުނަހަދާ ހަގީގަތް ސާފުކޮށްދޭން އެދިވަޑައިގަތެވެ. ބިންޒާ މޭގައި އަތް ޖައްސާފައި އެކިގޮތްގޮތަށް އަޑުނެރެ ބުނި އެއްޗެއް ތާރިގުއަށް ދޭހަވިއިރު ދެލޯބޮޑުވެ އަނގަ ހުޅުވުނެވެ. ހިތާމައިގެ ތަސްވީރެއްފަދައިން ހުއްޓުން އެރި ވަގުތުކޮޅެއް ދިޔައެވެ.\n"ބިންޒާ ތިޔަބުނަނީ ބައްޕަ ގަތުލުކުރެވުނީއޭ ؟ " ތާރިގުގެ ސުވާލަށް ބިންޒާ ބޮލުގެ އިޝާރާތުން އާއެކޭ ބުނުމުން ތާރިގުގެ މޫނުފުޅުގެ ކުލަވަރު ބަދަލުވުމާއެކު ލޯފުޅުން ކަރުނަ އޮހިގަތެވެ. ބިންޒާ ހިތްވަރުދިނެވެ.\n"އާނ ދަރިފުޅާ ތާރިގު. ބައްޕާފުޅު ޝަހީދުކޮށްލެވުނީ މިތާ. މަންމާފުޅުގެ އަޑަށް އަޅުގަނޑަށް އާދެވުނުއިރު އޭނަ އޮންނެވީ މިތާ....ބަނޑުފުޅަށް ޚަންޖަރު ޖަހާފައި ހުރީ. އަޅުގަނޑަށްވެސް އަހާ ނުލެވުނު ކޮންފަދަ ސުންޕާ ނުބައި ނުލަފާ މީހެއްކަން އެ އަމަލު ހިންގީ. މަންމާފުޅުގެ ހިތާމަ ބޮޑުކަމުން މީހެއްގެ ވާހަކަ ބުނެވޭވަރެއްނުވި. ފަހުން ހަމަޖެހުނީމަ އަހަން ކަމަށް އައިއިރު މަންމާފުޅު ދަތުރު ކުރައްވައިފި....."\n"ކޮންފަދަ ޒާލިމެއް ބައްޕާފުޅު ޝަހީދުކޮށްލީ. އަހަރެންނަށް އެމީހަކު އެނގުނުއިރަކުން ވޭންދެނިވި ގޮތަކަށް ބައްޕާފުޅު އަވަހާރަކޮށްލިފަދައިން އެމީހަކު ނިންމާލާނަން..." ތާރިގު ވައުދުވިއެވެ.\n"މަންމާފުޅުގެ ހާލެއްވެސް ނޭގޭ. މިވީގޮތުން ހަގުރާމައިގާ ނުގޮސް މަންމަ ހޯދަން ދާނީ......" ތާރިގު އަސް ދުއްވާލިއިރު ޚިޔާލުތައް ވަށާލާފައިވިއެވެ.\n"ހިތްވަރުގަދަ މުޖާހިދަކަށްވެ ބައްޕާފުޅު ގަތުލުކުރެއްވި މީހަކުގެ ފަރާތުންވެސް ބަދަލު ހިއްޕަވާ........." އަވަށްޓެރިޔާ ތާރިގުގެ ކޮނޑުގައި އަތުން ޖަހައިލިއެވެ. ތާރިގުގެ ހިތާމަފުޅު އެއްފަރާތްކޮށްލެއްވިއެވެ. މޫނުފުޅު ރަތްވެގެން ދިޔައީ ކޯފާގެ އަސަރުތަކުންނެވެ. ގަދަ ބުމަ ކައިރިކޮށްލައްވާފައި ހުންނެވިއިރު ހެދުމުގެ ފަސްބައިގާ ހަރުކޮށްފައިވާ ޚަންޖަރުގެ މުށުގައި ހިފަހައްޓާލެވުނީ ބާރަކަށެވެ.\nފްލޮރިންޑާއާއި ލުއުލުއާއާއި ދެކުދިން ކައި ނިމުމަށްފަހު ލުއުލުއާ ތަށިތައް ނެގިއެވެ. އިރުކޮޅެއްވާންދެން ވާހަކަ ދައްކާލަަން ތިބުމަށްފަހު ފްލޮރިންޑާ ފެންވަރައި ނިމިގެން އައުމުން ލުއުލުއާ ހެދުމުގެ ގޮށްތައް އަޅުވާދިނެވެ. ރޭދާ އަޅާފައިވާ ދަނބުކުލައިގެ މެކްސީއެއްފަދަ އެހެދުމުގައި ކޮންމެވެސް ވަރަކަށް މިނާތައް ހަރުކޮށްފައެވެ. ލުއުލުއާ ލައިގެން އިނީ ގަޔަށް ދޫކޮށްއޮތް މުށިކުލައިގެ ލިބާހެކެވެ. ފްލޮރިންޑާގެ ރަންމުށިކުލައިގެ ދިގު އިސްތަށިގަނޑުގައި ބުރުހުން ފުނާއަޅާދޭން ފެށިއެވެ.\n"ވަރަށް ރީތި އިސްތަށިގަނޑެއް"\n"މިފަދަ އިސްތަށިގަނޑެއް ލިބުނީ ބައްޕަ ގެނެސްދެއްވާ ތެޔޮ ލައިގެން ހެން ހީވޭ. ލޫލޫގެ އިސްތަށިގަނޑުގައި މިހިރަ ރަތްކުލަވެސް ކިހާ ރީތި............" ފްލޮރިންޑާ ތައުރީފުކޮށްލިއެވެ.\n"ތާރިގުގެވެސް އޮންނަނީ މިކަހަލަ ކުލައަކަށް ދާ އިސްތަށިގަނޑެއް...."\n"އަނެއްކަ ހީނާފަތް އަޅާފައިތަ؟ " ފްލޮރިންޑާ އެހިއެވެ.\n"ނޫން...." ލުއުލުއާ ވިސްނާލަފައި ކިޔާލިއެވެ. އަދި ފްލޮރިންޑާގެ އިސްތަށިގަނޑުގައި މަލުގެ ބޭންޑެއް އަޅުވާލަދިނެވެ. އިރުގަނޑެއްވާންދެން ތާރިގުގެ ވާހަކަ ފޯރިއާއެކު ދައްކަން ލުއުލުއާއަށް ހުރެވުނެވެ.\n"ލޫލޫ ފޫހިވާނެއްނު. ވައި ޖައްސާލާ ހިނގާލާ ހަދައިލަން ދާންވީނު...."\n"ނުކެރޭނެ. އެކަމުގެ ހުއްދައެއް ނޯންނާނެ. އަޅުގަނޑަކީ ޚާދިމާއެއްކަން ހަދާން ނައްތާނުލާނަން....." ލުއުލުއާ މައުސޫމްގޮތަކަށް ހިނިތުންވެލިއެވެ. ފްލޮރިންޑާ ހުއްދަދިނުމުން ގަސްތަކުގެ ތެރޭގައި ހިނގާލަންގޮސް މާ ބިނދެ ކުޅެހެދިއިރު ތާރިގުމަތިން ހަދާންވެ ލޮލުން ކަރުނަ ހިލޭގޮތްވިއެވެ. އޭނަގެ އެކުވެރިޔާ އުޅެނީ ކޮންފަދަ ހާލެއްގައިބާވައެވެ. ދުނިޔޭގައި އެބަހުރިހެއްޔެވެ؟ ފިލައިގެން ދެވޭނެނަމައެވެ. ނަމަވެސް އެފަދަ ނަސީބެއްވެސް ނެތެވެ. ފްލޮރިންޑާގެ ހިތްހެޔޮކަމުން އެކުއްޖާދެކެވެސް ހިތުގައި ލޯބި ޖެހިއްޖެއެވެ.\nއުގުބާ ބިން ނާފިއު މަޣުރިބު ކަރަ ފަތަހަ ކުރަން ދަތުރުފުޅު ފެއްޓެވި ހިނދު ކުސައިލާއާއި އޭނަގެ ބަރުބަރު ލަޝްކަރުވެސް ބައިވެރިވިއެވެ. އެމީހުންވެސް މުސްލިމުންގެ ލަޝްކަރުގެ ބައެއްކަމުގައި ހިމެނުނެވެ. ކުސައިލާ އުގުބާ ދެކެ ގަންނާ ކުރައްވާ ބިރަކުން އޭނަގެ ހިތުގެ ދުޝްމިން ކަން ވަންހަނާކޮށް އިހުސާސްތައް ފައުޅުނުކޮށް ފޮރުވިއެވެ. އޭނަ އަމިއްލައަށް އުތުވިފައިވާ ހިތަށް ތަސައްލީ ހޯދަން މަސައްކަތް ކުރީ އެކަނިމާ އެކަނިއެވެ. ހިތުގެ މުނާފިގުކަމާއެކުގައިވެސް އޭނަ ބޭރުފުށުން އޭނަގެ ކޮމާންޑަރު އުގުބާއަށް ވަފާތެރިވިއެވެ. މަޣުރިބުގެ ފަތަހައިގާ އުގުބާއާއެކު އޭނަ ހިތްވަރާ ކުޅަދާނަކަމާއެކު ހަގުރާމަކޮށް ރަގަޅު އޮފިސަރެއްކަމުގައި ސާބިތުކޮށްދިނެވެ. ކުސައިލާ ރަގަޅު ފުރުސަތަކަށް ބަލަބަލާ ހުއްޓެވެ. އޭނަގެ މަގުސަދާއިމެދު ކިރިޔާވެސް ޝައްކެއްވަނީ އަބޫ މުހާޖިރު ދިނާރަށެވެ. އެކަމަކު އޭނަގެ ވާހަކަތައް އުގުބާ އަޑު އައްސަވަނީއެއް ނޫނެވެ.\nހޫނު މޫސުމްގެ ފަހުކޮޅެވެ. މީލާދީ ގޮތުން ހަ ސަތޭކަ އަށްޑިހަ ދެ ވަނަ އަަހަރެވެ. އެޓްލާންޓިކް ކަނޑުގެ ރާޅުތައް ލޮލުކޮޅަށް އޮބާފައިވާ ގޮނޑުދޮށަށް މަޑުމަޑުން ބޮސްދެމުން ދިޔައެވެ. ދުރުން އައި ސަވާރީންތަކެއް އެހިސާބަށް ނުކުތެވެ. އެމީހުން ގޮނޑުދޮށުގައި މަޑުކޮށްލިއެވެ. އެމީހުންގެ ވެރިޔާ ދުރުދުރަށް ދާންދެން ނަޒަރު ހުއްޓަވާލެއްވީ ލޮލުކޮޅަށް މޫދު ލޮލުން އޮބާފައިވާ ސަތަހައިން އެއްވެސް ކަހަލަ ހިކިފަސްތަނެއް ފެނިލައްވާތޯއެވެ. އިރުކޮޅެއްވާންދެން މަޑުކޮށްލެއްވުމަށްފަހު އަސް ދުއްވައިލެއްވީ ސީދާ ކަނޑާއި ދިމާލަށެވެ. މޫދު ލޮނުގަނޑު ދެފަރާތަށް ބުރުއްސަމުން އަސް ކުރިއަށް ދިޔައީ ގަދަ ނޫކުލައާއި ދިމާލަށެވެ. ފެންގަނޑު ފުންވާން ފެށުމުން އަހުގެ ދުވެލި މަޑުވިއެވެ. ސަވާރު އަހަށް މަޖުބޫރުކުުރީ ކުރިއަށް ދަތުރުކުރުމަށެވެ.\nއޭރު އެހެން ސަވާރީއިންތައް ހައިރާންކަމާއެކު މިފެންނަ އަޖައިބުކުރުވާފަދަ މަންޒަރަށް ބަލަން ތިއްބެވެ.


Follow me UFAA Roadha Quiz: 14 Vana Suvaalu | ungoofaaru.com\nބަނޑޭރިގަނޑު/ދިރިއުޅުން/ދީން/ފޮލޯމީ އުފާ ރޯދަ ކުއިޒް 1440: 14 ވަނަ ސުވާލު\nފޮލޯމީ އުފާ ރޯދަ ކުއިޒް 1440: 14 ވަނަ ސުވާލު\nމުނާޒު މުޙައްމަދު 19 މެއި 2019\n0 145 މިނެޓެއް ނުވަނިސް ކިޔާލެވޭ\nފޮލޯމީ އުފާ ރޯދަ ކުއިޒްގެ 14 ވަނަ ސުވާލު މިހާރު ވަނީ ޕޯޓަލްގައި ޝާއިރުކުރެވިފައެވެ. ފޮލޯމީ އުފާ ރޯދަ ކުއިޒްއަކީ ރަމަޟާން މަހު ކޮންމެ ދުވަހަކު ވެސް ސުވާލެއް ކުރާ ގޮތަށް ކުރިއަށްދާ ދީނީ ސުވާލު މުބާރާތެކެވެ. މި ސުވާލު މުބާރާތުގެ 1 ވަނަ،2ވަނަ އަދި3ވަނަ އަށް (އެއްމެ ގިނަ ސުވާލުގެ ޖަވާބު ރަނގަޅު ކުރައްވާ ފަރާތްތަކުގެ ތެރެއިން ގުރުއަތުން ނެގޭ3ފަރާތަކަށް) 1500.00 ރުފިޔާގެ ފައިސާގެ އިނާމެއް އަދި ހަނދާނީ ފިލައެއް ލިބިގެން ދާނެއެވެ.\nމި މުބާރާތުގެ މެއިން ސްޕޮންސަރަކީ ރ. އުނގޫފާރު ފޮލޯމީ ހާޑުވެއާއެވެ.\nމި ކުއިޒްގެ ސުވާލުތަކަށް ޖަވާބު ދިނުމަށް ތިރީގައިވާ ލިންކަށް ފިތާލައްވާ:\nފޮލޯމީ އުފާ ރޯދަކުއިޒް 1440 އޮންލައިން ޕޯޓަލް\nފޮލޯމީ އުފާ ރޯދަ ކުއިޒް 1440: 13 ވަނަ ސުވާލު\nއަންހެނުންގެ މިސްކިތުގެ އޭސީތައް ބަދަލުކޮށްފި